ব্যাংক লুটেরা কার জামাতা? - ব্যাংক বার্তা\nHome অর্থ ও বাণিজ্য ব্যাংক লুটেরা কার জামাতা?\n১৮০০ টাকার কৃষি ঋণ খেলাপি হয়ে যাওয়ায় ব্যাংকের দেওয়া মামলায় মসজিদ থেকে নামাজ পড়ে বের হওয়ার সময় পুলিশ গ্রেপ্তার করে নিয়ে যায় প্রায় সত্তরের প্রৌঢ় এক কৃষককে। আশির দশকের ঘটনা। আমি তখন ফরিদপুরের নিজ গ্রামের স্কুলে পঞ্চম বা ষষ্ঠ শ্রেণিতে পড়ি। নিজেদের বাড়ির ওপরে মসজিদ, সেই মসজিদের একজন মুসল্লিকে আমাদের চোখের সামনে পুলিশ যেভাবে টেনে হেঁচড়ে নিয়ে যায় সেটি কখনোই ভুলবার নয়। পরে মুরব্বিদের কাছে শুনেছি যে সামান্য টাকার কৃষি ঋণ খেলাপি মামলায় পুলিশ প্রৌঢ়ের কোমরে দড়ি দিয়ে ওই গ্রেপ্তার কাণ্ড ঘটায়।\nদিন বড্ড বদলেছে। এখন এক হাজার ৮০০ কোটি টাকা ঋণ খেলাপিকেও অনায়াসে ছেড়ে দেওয়া হয়। ভুয়া কাগজে, অসম্পূর্ণ দলিলে কিংবা জাল জালিয়াতির মাধ্যমে হাজার, হাজার, শত শত কোটি টাকা ঋণ নিয়ে লোপাটকারী থাকেন বহাল তবিয়তে। কখনো সরকারি আনুকূল্যে রীতিমতো জামাই আদরে। আবার কখনো ব্যাংক কর্তৃপক্ষ, বিভিন্ন তদন্ত সংস্থা, আইনশৃঙ্খলাবাহিনীকে ম্যানেজ করে খেলাপি নামধারী ব্যাংক লুটেরারা আইনের ফাঁক গলিয়ে বুক চিতিয়ে ঘুরে বেড়ান সর্বত্র।\nবহুল প্রচারিত যুগান্তর পত্রিকার গত ১৩মে’র প্রধান শিরোনাম দেখে তো চক্ষু ছানাবড়া হওয়ার অবস্থা। বলে কি! ‘জালিয়াতি অর্থ পাচার প্রতারণার অভিযোগ, ফেঁসে যাচ্ছেন ব্যাংক মালিকদের বড় নেতা নজরুল ইসলাম মজুমদার’। প্রকাশিত ওই খবর অনুযায়ী বাংলাদেশ অ্যাসোসিয়েশন অব ব্যাংকসের (বিএবি) সভাপতি ও এক্সিম ব্যাংকের চেয়ারম্যান নজরুল ইসলাম মজুমদার পদ পদবির ক্ষমতা ও প্রভাব খাটিয়ে আমদানি রপ্তানির আড়ালে বিপুল পরিমাণ অর্থ পাচার করেছেন। ঋণ দেওয়া নেওয়াসহ নানাক্ষেত্রে গুরুতর অনিয়ম করেছেন। এসবের ভয়াবহ চিত্র উঠে এসেছে বিভিন্ন ব্যাংকের প্রতিবেদনে। সরকারি বিভিন্ন সংস্থা নাকি এখন ওইসব অনিয়মের তদন্ত করছেন। যদিও পত্রিকায় আলাদা বিজ্ঞাপন ছাপিয়ে প্রতিবাদ জানিয়েছেন বিএবি সভাপতি। তিনি দাবি করেছেন তার বিরুদ্ধে ষড়যন্ত্র হচ্ছে। তিনি কোনো অনিয়ম, দুর্নীতি করেননি।\nপত্রিকায় প্রকাশিত খবর সঠিক না-কি বিএবি সভাপতির বক্তব্যই যথার্থ এটি নিশ্চিত হওয়ার জন্য নিশ্চিয়ই পুঙ্খানুপুঙ্খ তদন্ত পর্যন্ত আমাদের অপেক্ষা করা উচিত। কিন্তু অর্থপাচার, ব্যাংক ঋণ নিয়ে নানামুখী অনিয়মের অভিযোগ মাথায় নিয়ে সকল বেসরকারি ব্যাংক মালিকদের সংগঠনের মতো গুরুত্বপূর্ণ ও স্পর্শকাতর প্রতিষ্ঠানের সভাপতির পদে থাকা কতখানি নৈতিক এই প্রশ্ন সঙ্গত কারণেই আসে। যে সংগঠনের শীর্ষ পদে থাকলে জাতীয় দুর্যোগসহ বিভিন্ন ইস্যুতে দেশের শীর্ষ নির্বাহীসহ নীতিনির্ধারকদের সংস্পর্শে অহরহ আসা যায় সেই সংগঠনের সভাপতির বিরুদ্ধে অর্থপাচার, ঋণ দেওয়া নেওয়ার অনিয়মের অভিযোগের সুরাহা জরুরি। এমনকী বিষয়টি সুরাহার পর প্রকাশ্য করা উচিত। কারণ আমি মনে করি, এখানে মারাত্মকভাবে জনস্বার্থ জড়িত রয়েছে। বিষয়টি ঝুলে থাকলে নানামুখী গুজবের ডালপালা গজাবে। যা সরকারের নীতিনির্ধারকদের জন্যও বিব্রতের কারণ হতে পারে।\n‘পাবলিক মানি’ কিভাবে লোপাট হয়ে যায় ব্যাংক থেকে? কিভাবে লুটেরারা রাষ্ট্রীয় আনুকূল্য পায় বছরের পর বছর এই যাদুমন্ত্র জানতে বড্ড ইচ্ছে করে। সরকারি মালিকানাধীন বেসিক ব্যাংকের পকেট ফাঁকা করে দিয়ে ব্যাংকের সাবেক চেয়ারম্যান আবদুল হাই বাচ্চু দিব্যি রেহাই পেয়ে যান! অপার বিস্ময়ে আমাদের দেখতে হয় শত শত কোটি টাকার ঋণ কেলেঙ্কারিতে জড়িত বাচ্চুর ‘সম্পৃক্ততা’ খুঁজে পায় না তদন্ত সংস্থা। এমনকী তার সম্পদের অনুসন্ধানও হয় না। দেশে-বিদেশে এই বাচ্চুরা প্রকা্শ্য আলিশান জীবন-যাপন করে আঙুল তুলে দেখিয়ে দেন ব্যাংক লুট করে জামাই আদর পাওয়াও সম্ভব।\nখুবই বিশ্বস্ত ও নির্ভরযোগ্য সূত্রে জানি, টঙ্গীতে ভাঙ্গারির ব্যবসা করতেন জনতা ব্যাংক থেকে ৫ হাজার কোটিরও বেশি টাকা ঋণ নেওয়া টেক্সটাইল খাতের ব্যবসায়ী এননটেক্স কর্ণধার ইউনুস বাদল। জনতা ব্যাংকের এক সময়ের চেয়ারম্যান, ঢাকা বিশ্ববিদ্যালয়ের শিক্ষক, অর্থনীতিবিদ আবুল বারকাতের একচেটিয়া আশীর্বাদ পেয়ে, ঋণ পাওয়ার যোগ্যতা পূরণ না করেও একের পর এক প্রতিষ্ঠানের নামে ৫ হাজার কোটি টাকারও বেশি হাতিয়ে নিয়েছেন। আ.হ.ম মোস্তফা কামাল (লোটাস কামাল) দেশের অর্থমন্ত্রী হওয়ার পর সংসদে দেশের শীর্ষ ২০ জন ঋণ খেলাপির যে তালিকা প্রকাশ করেছিলেন তাতে সবার উপরে ছিল এননটেক্স গ্রুপের নাম। ইউনুস বাদলের মতো একজন ভাঙ্গারি ব্যবসায়ীকে এইভাবে দু’হাতে তুলে আবুল বারকাতের মতো শ্রদ্ধেয় ব্যক্তিত্ব সমর্থন জানিয়েছিলেন তা নিয়ে এক সময় হয়তো বিস্তর গবেষণা হবে। তবে এটুকু খোঁজখবর নিয়ে জানা যায়, ইউনুস বাদলের সঙ্গে অংশীদারিত্বে আবুল বারকাতের কয়েকজন আত্মীয়-স্বজন ব্যবসা-বাণিজ্যে জড়িয়ে আছেন। ইউনুস বাদলের এননটেক্স গ্রুপ জনতা ব্যাংকের একক সর্বোচ্চ ঋণধারী ব্যবসায়ী হওয়ার মতো কোনো প্রোফাইল না হওয়া সত্ত্বেও বারবার যেসব সুবিধা পেয়েছেন তার অন্তরালে আসলে কী ছিল এ নিয়ে কোনো তদন্ত হয়েছে? আমরা জানি না। এটা কীসের বার্তা?\nচট্টগ্রামের ক্রিস্টাল গ্রুপ কর্ণধার মোর্শেদ মুরাদ ইব্রাহিম ও তাঁর স্ত্রী মাহজাবিন মোর্শেদ বিভিন্ন ব্যাংক থেকে প্রায় হাজার কোটি টাকা ঋণ নিয়ে বিদেশে পালিয়া আছেন। বিভিন্ন সময় ঋণ খেলাপি হওয়ার পরেও মোর্শেদ মুরাদ ইব্রাহিম একটি গুরুত্বপূর্ণ রাষ্ট্রের বাংলাদেশি চার্জ দ্য অ্যাফেয়ার্স হওয়ার ক্ষেত্রে কিভাবে বিভিন্ন গোয়েন্দা সংস্থার নিরাপত্তা ছাড়পত্র জোগাড় করেছিলেন আজও তা বিস্ময়। ব্যাংক ঋণের টাকায় প্রয়াত এইচ এম এরশাদকে খুশি করে মাহজাবিন মোর্শেদ দু’বার জাতীয় সংসদে সংরক্ষিত আসনে জাতীয় পার্টির টিকিট জোগাড় করেছিলেন না-কি তাঁর সত্যিকার রাজনৈতিক ক্যারিয়ারই মূল কারণ ছিল তা নিয়ে নানা মুখরোচক আলোচনা সবসময়েই ছিল। স্বামী-স্ত্রী দু’জনেই জাতীয় পার্টির কেন্দ্রীয় নেতা হয়ে রাজনীতিতে কতখানি দাগ কাটতে পেরেছেন সেটি কোটি টাকার প্রশ্ন। কিন্তু ব্যাংক ঋণ খেলাপি হয়ে দিব্যি আছেন ধরা ছোঁয়ার বাইরে।\nউদ্যোক্তা পরিচালকদের একাংশের সীমাহীন লোভ, ঋণ বিতরণে একচেটিয়ে প্রভাব বিস্তার আর অনিয়মের কারণে একটি ব্যাংক যে কিভাবে ডুবে যেতে পারে তার উৎকৃষ্ট উদাহরণ সাবেক ফারমার্স ব্যাংক। উদ্যোক্তা নামধারী একাংশের লুটেরা চরিত্রের কারণে শুরুতেই হোঁচট খাওয়া ফারমার্স ব্যাংক নাম পরিবর্তন করে পদ্মা ব্যাংক হয়েছে ঠিকই কিন্তু গ্রাহকের, জনসাধারণের আস্থা অর্জন করতে পেরেছে কি? ফারমার্স ব্যাংকের শত শত কোটি টাকা ভুয়া গ্রাহক, ভুয়া কাগজের মাধ্যমে যারা লুট করলেন তাদের নেপথ্যে আসলে কারা? কী তাদের প্রকৃত পরিচয়? ব্যাংকটি পরিচালনায় সম্পূর্ণ ব্যর্থ, ব্যাংকের উদ্যোক্তা, প্রথম চেয়ারম্যান সাবেক মন্ত্রী, সচিব ও বর্তমান সাংসদ মহিউদ্দিন খান আলমগীর কেন তদন্তের আওতায় আসলেন না ব্যাংক পাড়ায় এটি এখনো অনেক বড় প্রশ্ন?\nরাষ্ট্রায়ত্ত্ব সোনালী , জনতা, অগ্রণী, রুপালী ব্যাংক ফারমার্স ব্যাংকের নতুন নামাঙ্কৃত পদ্মা ব্যাংকে যে বিপুল পরিমাণ বিনিয়োগ করলো এই টাকা কার? ‘পাবলিক মানি’ নিয়ে এভাবে নয়ছয় করে অপরাধী চক্র পার পায় কী করে? এই প্রশ্নের উত্তর কি মিলবেনা ?\nহাজার কোটি ব্যাংক ঋণ নিয়ে বিদেশে পাচার করা ক্রিসেন্ট গ্রুপ কর্ণধারদের খুঁটির জোর আসলে কী ? অর্থপাচারের সুনির্দিষ্ট অভিযোগ থাকা ক্রিসেন্ট গ্রুপের অন্যতম কর্ণধার আবদুল কাদের জেল হাজতে ঠিকই কিন্তু আরেক কর্ণধার আবদুল আজিজ সিনেমা প্রযোজনার অজুহাতে সমাজের প্রতিষ্ঠিত, প্রভাবশালীদের সাথে যেভাবে বিভিন্ন সময় ওঠাবসা করেন, করেছেন তা আসলে বিভিন্ন তদন্ত সংস্থাকে বুড়ো আঙ্গুল দেখানোরই সমান।\nজালিয়াতির মাধ্যমে ব্যাংক থেকে হাজার হাজার কোটি টাকা বের করে নিয়েছে যেসব তথাকথিত শিল্প ও ব্যবসায়ী গ্রুপ তারাই ব্যাংকে টাকা ফেরত না দিয়ে দেশের বাইরে পাচার করেছে বলে অভিযোগ রয়েছে। সর্বশেষ ২০১৯ সালের ২৩ জুন জাতীয় সংসদে দেশের শীর্ষ যে ৩০০ ঋণ খেলাপিদের তালিকা প্রকাশিত হয় তার অধিকাংশই জালিয়াতির আশ্রয় নিয়ে ছলেবলে কৌশলে ব্যাংক থেকে টাকা হাতিয়ে নিয়েছে। সোনালী ব্যাংকের বহুল আলোচিত হলমার্ক গ্রুপ যেমন এই তালিকায় আছে। তেমনি আছে বিসমিল্লাহ গ্রুপ, রানকা সোহেল গ্রুপ, এমারেল্ড অয়েল, ডেল্টা সিস্টেমস, মাহিন এন্টারপ্রাইজ, ওয়েল টেক্স, এ আর এস এস এন্টারপ্রাইজ, আরকে ফুড, টেকনো ডিজাইন অ্যান্ড ডেভলপমেন্ট প্রমুখ।\nবছরের পর বছর আমরা অবাক হয়ে লক্ষ্য করি এক শ্রেণির অসাধু ব্যাংক কর্মকর্তার যোগসাজসে অনেক কাগুজে প্রতিষ্ঠান ঋণের নামে বিপুল পরিমাণ অর্থ হাতিয়ে নিচ্ছে। এর ফলে ব্যাংকের সুদহার, ঋণ-আমানত (এডিআর) অনুপাত সব কিছুর ওপর প্রভাব পড়ছে। এসব ঋণখেলাপি এবং ক্ষেত্রবিশেষে ব্যাংক লুটেরাদের ক্ষেত্রে সরকারের যে পরিমাণ কঠোর, কঠিন ব্যবস্থা নেওয়ার কথা সেখানে ধীরে চলো নীতি দেখতে পাই আমরা। অনেক ধরনের জল্পনা, কল্পনার ডালপালা জন্ম নেয় এ কারণে। আরও কয়েকটি উদাহরণ দেই। ভুয়া আমানত দিয়ে সক্ষমতার কয়েকগুণ ঋণ হাতিয়ে নেয় চট্টগ্রামের এস এ গ্রুপ। বিভিন্ন ব্যাংকে এই গ্রুপের দেনা প্রায় চার হাজার কোটি টাকা। হ্যাঁ, ঋণখেলাপির মামলায় পুলিশ এস এ গ্রুপের কর্ণধার শাহাবুদ্দিন আলমকে গ্রেপ্তার করেছে। ওই পর্যন্তই। টাকা উদ্ধারে আর কোনো কার্যকর ব্যবস্থা কি ব্যাংক কর্তৃপক্ষ নিতে পেরেছে? পারেনি। ২০১৫ সালে বাংলাদেশ ব্যাংকের বিশেষ সুবিধায় এস এ গ্রুপ ৯২৮ কোটি টাকার ঋণ পুনর্গঠন করলেও তার এক টাকাও পরিশোধ করেনি।\nঅন্যদিকে ভুয়া রপ্তানিসহ নানা উপায় জনতা ব্যাংক থেকে বিতর্কিত ক্রিসেন্ট গ্রুপের পাঁচ প্রতিষ্ঠান ৩ হাজার ১৫২ কোটি টাকা হাতিয়ে নেয়। বিস্ময়করভাবে ক্রিসেন্ট গ্রুপের অন্যতম কর্নধার আবদুল আজিজকে দেশ থেকে পালিয়ে যাওয়ার সুযোগও করে দেওয়া হয়। এ বি ব্যাংকের আলোচিত গ্রাহক মাহিন এন্টারপ্রাইজের সত্ত্বাধিকারী আশিকুর রহমান লস্কর ভুয়া জামানত দিয়ে ৮২৫ কোটি টাকা হাতিয়ে নিয়েছেন। পানামা ও লাইবেরিয়ায় অর্থপাচারের সুনির্দিষ্ট অভিযোগ আছে তার বিরুদ্ধে। এমন ভুরি ভুরি উদাহরণ দেওয়া যাবে।\nপ্রশ্ন হলো, এসব ভুয়া ব্যাংক লুটেরাদের হাত থেকে টাকা উদ্ধারে সরকারের পদক্ষেপ কতখানি কার্যকর ফল দিয়েছে। আমরা তো দেখি, এই ব্যাংক লুটেরারা বুক ফুলিয়ে দেশে অথবা বিদেশে ঘুরে বেড়ায়। প্রকৃত ঋণ পাওয়ার উপযোগী ব্যাংক গ্রাহক, ব্যবসায়ী যখন দ্বারে দ্বারে ঘুরেও পুঁজি সংগ্রহে ব্যর্থ হয় তখন ব্যাংক লুটেরাদের কাছে কার্যত নতি স্বীকার করে কী প্রমাণ করে রাষ্ট্রযন্ত্র?\nসুপ্রিম কোর্টের অবসরপ্রাপ্ত বিচারপতি শামসুদ্দিন চৌধুরী মানিক খুবই যুক্তিসঙ্গত একটি দাবি তুলেছেন। তিনি বলেছেন, ব্যাংকিং খাতে লুটপাট করে যারা সম্পদের পাহাড় গড়েছেন, করোনায় বিপন্ন মানুষের পাশে তাদের খুঁজে পাওয়া যাচ্ছে না। সময় এসেছে লুটেরাদের সম্পদ জব্দ করে করোনা ভাইরাসের কারণে বিপদে পড়া মানুষের কল্যাণে ব্যয় করার। আর লুটেরাদের সম্পদ জব্দে আইনেও কোনো বাধা নেই। আমি মনে করি, এটি খুব ভালো একটি প্রস্তাব। এতে অন্তত দেশের মানুষের উপকার হবে।\nগত সাত বছরে রাষ্ট্রায়ত্ত্ব সোনালী ব্যাংকের এক টাকাও ফেরত দেয়নি বহুল বিতর্কিত হলমার্ক গ্রুপ। হলমার্ক গ্রুপের প্রায় সাড়ে ৪ হাজার কোটি টাকার কারণে দেশের সবচেয়ে বড় ও শক্তিশালী ব্যাংক রীতিমতো ধুকছেও। প্রতি মাসে ১০০ কোটি টাকা ঋণ পরিশোধের শর্তে সোনালী ব্যাংকের অর্থ আত্মসাৎ মামলায় ২০১৩ সালের আগস্ট মাসে জামিন পেয়েছিলেন হলমার্কের জেসমিন ইসলাম। কিন্তু ব্যাংকে কোনো টাকাই জমা দেননি। কী ব্যবস্থা নিতে পেরেছে সরকার বা ব্যাংক কর্তৃপক্ষ?\nবড় অংকের ঋণে যে বাংলাদেশ ব্যাংকের তদারকি দুর্বল তা একেরপর এক কেলেঙ্কারিতে প্রমাণিত। ব্যাংক লুটেরাদের বিরুদ্ধে কার্যকর, উপযুক্ত শাস্তিমূলক ব্যবস্থা নিলে এভাবে একের পর এক কেলেঙ্কারি ঘটতো না। কিন্তু সেরকম শক্ত পদক্ষেপ নেওয়া হয় না, কেন? ব্যাংক লুটেরারা কার জামাতা? ‘পাবলিক মানি’ লুটকারীদের বিচারে প্রয়োজনে পৃথক আইন ও দ্রুত বিচার ট্রাইব্যুনাল চাই।\nলেখক: আরিফুর রহমান দোলন, সম্পাদক, দৈনিক ঢাকা টাইমস, ঢাকা টাইমস টোয়েন্টিফোর ডটকম এবং সাপ্তাহিক এই সময়।\nপূর্ববর্তী লেখাকরোনা উপসর্গ নিয়ে জনতা ব্যাংক কর্মকর্তার মৃত্যু\nপরবর্তী লেখারম্য রচনা: ক্লিয়ারিং চেক\nশিথিল হচ্ছে ব্যাংকের মুনাফা বণ্টন নীতিমালা


শহীদ আবরারের লিগ্যাসি এবং বন্ধু নির্বাচনে হারাম চর্চা\nইতিহাসে স্থান পেল আবরার\nশহীদ আবরার দেশপ্রেম, বিবেকবোধ, দায়িত্ববোধ ও বিচা্রবোধের এক বিরল শিক্ষা রেখে গেল। সে উঠে এসেছিল কুষ্টিয়ার এক গ্রাম থেকে।সে ছিল বুয়েটের দ্বিতীয় বর্ষের ছাত্র। কিন্তু চেতনার যে মান সে দেখিয়ে গেল সেটি যারা বড় মাপের বুদ্ধিজীবী, লেখক, ভিসি, প্রফেসর, বিচারক, রাজনীতিবিদ রূপে গর্ববোধ করেন -তাদের মাঝে কতটুকু? অথচ বীরত্ব ও সাহস নিয়ে তাদের অনেকের বড়াই রয়েল বেঙ্গল টাইগারের সমান। অথচ তারাও সরকারের ফ্যাসিবাদী বর্বরতার বিরুদ্ধে কানে কানে কথা বলতেও ভয় পায়। তারা ভাবে, দেয়ালেরও কান আছে, না জানি সরকারের গোয়েন্দারা গুম না করে দেয়। অথচ দেশজুড়া ভয়ের রাজত্বে সাহসী আবরার সেখানে ফেসবুকে প্রকাশ্যে স্টাটাস দিয়েছে। এরূপ স্টাটাস দেয়ার পরিণতি কি হতে পারে তা কি খুনি কবলিত বিশ্ববিদ্যালয়ে বসবাস করার পরও শহীদ আবরার জানতো না? আবরারের মত মেধাবী ছাত্র সেটি অবশ্যই জানতো। জেনে বুঝেই সে শহীদ হওয়ার পথটি বেছে নিয়েছে।\nআবরার শুধু মেধাবী ছিল না, ঈমানদারও ছিল। সে নিয়মিত নামায পড়তো এবং রোযাও রাখতো। সে এটিও জানতো ঈমানদার হতে হলে অবশ্যই সাহসী হতে হয়। কারণ ঈমান ও সাহস একত্রে চলে। এবং ভীরুতার সাথে চলে বেঈমানী। ভীরুগণ ঈমানের দাবী করে বটে, কিন্তু তারা সত্য কথা বলতে ভয়। ফলে কার্যতঃ তারা মুনাফিক হয়। মহান আল্লাহতায়ালা তাঁর মহা নিয়ামত ভরা জান্নাত ভীরু-কাপুরুষদের দিয়ে ভরবেন –সেটি কি ভাবা যায়? জান্নাতের একটি বিশাল মূল্য আছে। কোরআনের ভাষায় পৃথিবী-পূর্ণ সোনা দিয়েও তা কেনা যায় না। জান্নাত তো তাদের জন্য যারা জান্নাতের মুল্যে মহান অল্লাহতায়ালার কাছে নিজেদের জীবন বিক্রয় করে। এবং একমাত্র সাহসীরাই নিজ জীবন দিয়ে সে মূল্য পরিশোধের সামর্থ্য রাখে। জান্নাত তো তেমন সাহসীদেরই পুরস্কৃত করার জন্য্। আবরার সে সাহসীদেরই একজন। অপরদিকে ভীরুতার শাস্তিটি বিশাল; সেটি অসম্ভব করে্ জান্নাতে পৌঁছা। তাই মহান আল্লাহতায়ালার নির্দেশঃ “তাদের ভয় করো না, আমাকে ভয় করো”। আবরার বিশাল কৃতিত্ব, সে ভীরুতার উর্ধ্বে উঠতে পেরেছিল। বুয়েটের সকল ছাত্রই মেধাবী। বহু হাজার ছাত্র বুয়েট প্রতিষ্ঠার পর থেকে পড়াশুনা করে বেড়িয়ে গেছে। গাছের ঝড়া পাতার ন্যায় অনেকেই পৃথিবী থেকে হারিয়েও গেছে। যারা বেঁচে আছে তারাও কিছু দিনের মধ্যে হারিয়ে যাবে। কিন্তু আবরার ব্যতিক্রম। সে ইতিহাসে বেঁচে থাকার পথ করে নিল। এবং সেটি মেধাবী হওয়ার জন্য নয়, বরং সাহসী ঈমানদার হওয়ার জন্য।\nঅনন্য শহীদ আবরার\nআবরার অনন্য। এবং অনন্য হওয়ার কারণ, সে কোন দলের ক্যাডার নয়। বাংলাদেশে রাজনৈতিক দলগুলির বড় অপকর্মটি হলোঃ দলীয় কর্মীদের বিবেককে তারা শৃঙ্খলিত করে। শৃঙ্খলিত সে লোকদের যা বলতে বলা হয়, তারা তাই বলে। যেভাবে দেখতে বা শুনতে বলা সেই ভাবেই দেখে বা শুনে। এর বাইরে তারা ভাবতে, শুনতে বা দেখতে রাজী নয়। মানুষ যে স্বাধীন বিবেক নিয়ে বাঁচতে পারে বা স্বাধীন ভাবে মতামত ব্যক্ত করতে পারে -তা এ খাঁচার পাখিরা ভাবতেই পারে না। তাদের বাঁচাটি হলো, তাদের নিজ দলের স্বার্থের সুরক্ষা নিয়ে বাঁচা। কোন দলের সদস্য না হওয়াতে আবরারের পক্ষে সম্ভব হয়েছে দল, দলের নেতা বা দলীয় দর্শনের উর্ধ্বে উঠে ফেসবুকে স্টাটাস দেয়া। সে স্টাটাস দিয়েছে দেশের স্বার্থ্য বাঁচাতে। কথা বলেছে, বাংলাদেশের পানি, গ্যাস ও ভূমির উপর ভারতীয় আগ্রাসনের প্রতিবাদ জানাতে।\nবাংলাদেশে আবরারের ন্যায় মেধাবী ছাত্র বহুলক্ষ। কিন্তু ক’জনের দৃষ্টিতে ধরা পড়েছে আগ্রাসী ভারতের সে কুটিল ষড়যন্ত্র? ক’জন সে আগ্রাসনের বিরুদ্ধে মুখ খুলেছে বা ফেসবুকে স্টাটাস দিয়েছে? ক’জন তার মত নির্মম ভাবে শহীদ হয়েছে। এসব মেধাবীগণ অতি ব্যস্ত নিজেদের ক্যারিয়ার গড়া নিয়ে। নিজেদের স্বার্থ নিয়ে তারা এতটাই ব্যস্ত যে, দেশের স্বার্থ্ নিয়ে ভাবার সময় তাদের নাই। অন্যরা যারা ভারতীয় আগ্রাসনের বিরুদ্ধে কথা বলে এবং লেখালেখি করে, তাদেরও আবরারের ন্যায় এতটা নিষ্ঠুর ও বেদনাদায়ক আঘাত সইতে হয়নি।\nসংকট আরো গভীরে\nআবরারের জীবনে যা ঘটলো, তা কোন সামান্য ঘটনা নয়। এটি বিশ্ববিদ্যালয়ের চত্ত্বরে চলমান নৃশংস বর্বরতার একটি খন্ড চিত্র মাত্র। এ নৃশংসতা শুধু বিশ্ববিদ্যায়ের চত্ত্বরেও সীমিত নয়, এ নৃশংসতা চলছে সমগ্র দেশ জুড়ে। এ সরকারের শাসনামলে শত শত মানুষ গুম হয়েছে এবং খুন হয়েছে। এবং সে খুন ও গুমের বিচার হয়নি। খুনিগণ থেকেছে বিচারের উর্দ্ধে। আবরারের উপর যে নৃশংস বর্বরতাটি ঘটলো তা চলমান খুন ও গুমের রাজনীতিরই ধারাবাহিকতা। যারা এ ফ্যাসিবাদী রাজনীতির নায়ক, তাদের কাছে নিরপরাধ মানুঁষের জীবনের কোন মূল্য নাই। তারা ন্যায় বিচার পাক সেটিও তারা চায় না। তাই তারা সত্যকে ঢাকতে নানারূপ মিথ্যার জাল বুনছে। ইতিমধ্যেই তারা গুজব রটনা শুরু করেছে, আবরারের গায়ে কোন দাগ নাই। আবরারের থেথলে যাওয়া রক্তাত্ব পিঠের চিত্র যা ইতিমধ্যেই সোসাল মিডিয়াতে ছাপা হয়েছে -সেটিও তারা অস্বীকার করছে। আসামী পক্ষের উকিল বলছে, আবরারের দেহের দাগগুলো আঘাতের বদলে চর্ম রোগের কারণেও হতে পারে। কি বিস্ময়কর মিথ্যা! উভয় পক্ষের উকিলদের দায়িত্ব সুবিচারকে সুনিশ্চিত করা। বাধাগ্রস্ত করা নয়। কিন্তু সেটিই শুরু হয়েছে। অথচ ময়না তদন্তে বলা হয়েছে, আবরার তার দেহে প্রচণ্ড আঘাত ও অসহ্য বেদনার কারণে মারা গেছে। ন্যায় বিচারের শত্রুগণ নানারূপ মিথ্যা রটাচ্ছে আবরার হত্যার বিচারকে ব্যর্থ করা বা অপরাধীদের শাস্তিকে লঘু করার লক্ষ্যে। তারা তাঁকে শিবির কর্মী রূপেও চিত্রিত করার চেষ্টা করেছে। যেন শিবির কর্মীদের ন্যায় বিচার পাওয়ার অধিকার নেই। যেন তারা মারা যাবে আবরারের ন্যায় অসহ্য বেদনা নিয়ে। একমাত্র ফ্যাসীবাদী বর্বরতাই মানুষকে এতটা অসভ্য ও নৃশংস করতে পারে।\nতাছাড়া ন্যায় বিচার নিশ্চিত করার সামর্থ্য চোর-ডাকাতদের থাকে না। সে সামর্থ্য থাকে না ভোট-ডাকাতীর মাধ্যমে ক্ষমতায় বসা একটি অবৈধ সরকারেরও। দুর্বৃত্ত সরকারের কারণে বাংলাদেশের পুলিশ ও বিচার ব্যবস্থার ব্যর্থতাগুলিও অতি বিশাল। রাজনীতি এখন আর শুধু রাস্তার গুন্ডা ও রাজনৈতিক দলের নেতা-কর্মীদের মাঝে সীমিত নেই, সেটি উঠে এসেছে আদালতেও। কাকে রিমান্ডে দেয়া হবে, কে শাস্তি পাবে এবং কে মুক্তি পাবে –বিচারকগণ সে ফয়সালাটি নেয় ভোট-ডাকাত সরকার প্রধানের মুখের দিকে তাকিয়ে। পুলিশও ক্ষমতাসীন দলের অনুমতি না পেলে খুনের তদন্তে নামে না, আসামীদেরও ধরে না। তাই আহত আবরারের দেহ সিঁড়িতে পড়ে থাকলেও পুলিশ সেখানে তদন্তে যায়নি। তাকে হাসপাতালে নিতে কোন এ্যামবুলেন্সও পাঠায়নি। কারণ, এসব করতে তো পুলিশকে রাজনৈতিক কর্তাদের থেকে অনুমতি নিতে হয়। অপরদিক বিচারকগণ পরিণত হয়েছে ক্ষমতাসীন দলের ক্যাডারে। কাকে শাস্তি দেয়া হবে, কাকে নির্দোষ ঘোষণা দেয়া হবে -সে সিদ্ধান্ত নেয়ার ক্ষমতা বিচারকদের নাই। তাই বহু খুনের মামলায় আদালতের বিচারকগণ এবং তদন্তকারি পুলিশগণ নিহতদের গায়ে আঘাতের কোন চি্হ্ন খুঁজে পায় না। এবং খুঁজে পায় না খুনিকে। খুনের কোন কারণও তারা খুঁজে পায় না। যেন মৃত ব্যক্তি খুনি ছাড়াই খুন হয়েছে। যেন সে নিজেই নিজেকে হত্যা করেছে! ফলে কারো কোন শাস্তিও হয় না। সরকারি দলের খুনিকে বাঁচাতে নিষেধাজ্ঞা থাকে খুজাখুজির বিরুদ্ধে। ফ্যাসীবাদ প্রতিষ্ঠা পেলে ন্যায্য বিচার ব্যবস্থা এভাবেই কবরস্থ হয়। বাংলাদেশে ন্যায্য বিচার কবরস্থ্ করার সে কাজটি ঘটেছে বহু আগেই।\nঘৃনার সামর্থ্য অপরিহার্য কেন?\nসভ্য মানবদের জীবনে শুধু ভালবাসার বল থাকলে চলে না। থাকতে হয় মিথ্যাচার, দুর্বৃত্তি, গুম, হত্যা, জুলুম ও ধর্ষণের ন্যায় অপরাধের বিরুদ্ধে ঘৃণার সামর্থ্য। তাকে শুধু শান্তিবাদী হলে চলে না, অন্যায়ের বিরুদ্ধে যুদ্ধেও নামতে হয়। দুর্বৃত্ত নির্মূলের যুদ্ধে তাকে প্রাণও দিতে হয়। ইসলামের নবী (সাঃ)তো সেটিই শিখেয়ে গেছেন। পবিত্র কোর’আন দিয়েছে ভালবাসা ও ঘৃণার মানদন্ড। সে মানদন্ডে হারাম শুধু মদ্যপান, সূদ-ঘুষ ও শুকরের গোশত নয়। হারাম হলো দুর্বৃত্তদের প্রতি শ্রদ্ধা দেখানো এবং তাদের সাথে মিত্রতা গড়া। তাই দেশজুড়ে শহীদ আবরারের প্রতি যে গভীর শ্রদ্ধা ও ভালবাসার জোয়ার সৃষ্টি হয়েছে, সেটি শুধু আবরার কেন্দ্রীক হলে ভয়ানক ক্ষতি হয়। ফ্যাসীবাদের বিরুদ্ধে লড়াই তাতে ব্যর্থ হয়। ফ্যাসীবাদের নির্মূলে অপরিহার্য হলো, নেক কর্মের প্রতি ভালবাসার সাথে জুলুমের বিরুদ্ধে ঘৃণার সামর্থ্যকে তীব্রতর করা। কারণ, দুর্বৃত্তির বিরুদ্ধে ঘৃনার মাত্রাটি যাদের মাঝে প্রবল একমাত্র তারাই তার নির্মূলে জিহাদে নামে। মহান আল্লাহতায়ালার কাছে প্রিয় হওয়ার জন্য এ দু’টি গুণই অতি জরুরী।\nদুর্বৃত্তির বিরুদ্ধে ঘৃণার ন্যূনতম সামর্থ্য যার আছে, সে কি কখনো এক দুর্বৃত্ত ভোট-ডাকাতকে মাননীয় প্রধানমন্ত্রী বলতে পারে? এটি যেমন অনৈতীক। তেমনি ধর্মীয় ভাবে হারাম। এটি জঘন্য পাপাচার। সভ্য ও বিবেকবান মানুষ কখনোই লোহার কোদালকে সোনার গহনা বলে না। তাকে কোদালই বলে। নইলে মিথ্যাচার হয়। তেমনি ভোটডাকাতকে ভোটডাকাতই বলতে হয়। তাকে মাননীয় বললে দুর্বৃত্তিকে সন্মান দেখানোর কবীরা গুনাহ হয়। এ দ্বীনের সামান্য বিষয়টুকু বুঝার জন্যও কি সে সব হুজুরদের মাদ্রাসায় গিয়ে শিক্ষা নেয়ার প্রয়োজন পড়ে যারা দুর্বৃত্ত ভোট-ডাকাতকেও কওমী জননী বলে? সভ্য মানুষদের চারিত্রিক বৈশিষ্ট্যটি হলো, শ্রদ্ধা ভরে তারা স্মরণ দেশের শ্রেষ্ঠ সন্তানদের যারা জীবন বিলিয়ে দেয় দেশের স্বার্থকে সুরক্ষা দিতে। সে সাথে মনে প্রাণে ঘৃণা করে সেসব অসভ্যদের যারা গুম-খুন-সন্ত্রাসের রাজনীতিকে প্রতিষ্ঠা দেয় এবং আগ্রাসী শত্রুর সাথে জোট বাধে। বাংলাদেশে এ দুটি পক্ষই রয়েছে। এক দিকে রয়েছে শহীদ আবরের মত নিরেট দেশপ্রেমীক। অপরদিকে রয়েছে বাকশালীদের ন্যায় মানবাধিকার এবং গণতন্ত্রের দুষমনেরা।\nহারাম হলো ভারতের সেবাদাসকে বাংলাদেশের বন্ধু বলা\nতবে নানা রূপ দুর্বৃত্তির সাথে বাংলাদেশে যে হারাম কাজটি অতি ব্যাপক ভাবে হচ্ছে সেটি হলো এক অপরাধীকে বঙ্গবন্ধু বলার মধ্যদিয়ে। মুজিবের সবচেয়ে বড় পরিচয় গণতন্ত্রের হত্যাকারী বাকশালী রূপে। তাছাড়া মুজিবকে বঙ্গবন্ধ খেতাবটি দেশের জনগণ দেয়নি। দিয়েছে মুজিবের বাকশালী ও রক্ষিবাহিনী চেতনার অনুসারিরা। তবে মুজিব শুধু গণতন্ত্র হত্যাকারিই ছিল না। তার হাতে নিহত হয়েছে ৩০ হাজারের বেশী রাজনৈতিক কর্মী। নিহত হয়েছে সিরাজ সিকদারের ন্যায় বহু রাজৈতিক নেতা। বাংলাদেশের স্বাধীনতার অর্থ যদি পাকিস্তান থেকে বিচ্ছিন্নতা হয়ে থাকে, তবে সেটি মুজিব আনেনি। মুক্তিবাহিনীও আনেনি। মুক্তিবাহিনী সমগ্র দেশ দূরে থাক একটি জেলাও স্বাধীন করতে পারিনি। একটি যুদ্ধের মাধ্যমে পাকিস্তান থেকে বিচ্ছিন্নতা এনে দিয়েছে ভারত। তবে পাকিস্তান থেকে বিচ্ছিন্নতা দিলেও বাংলাদেশের স্বাধীনতা মিলেনি। বরং দিয়েছে ভারতের অধিনস্ত গোলামী। মুজিব ছিল ভারতীয় ষড়যন্ত্রের আজ্ঞাবহ গোলাম মাত্র। তাই বাংলাদেশের আজকের বাস্তবতা বুঝতে হলে ভারতের মুসলিম বিরোধী ষড়যন্ত্রকে অবশ্যই বুঝতে হবে। আবরার সেটি বুঝেছিল বলেই সে ফেসবুকে স্টাটাস দিয়েছিল। আর সেটি ভারতের সেবাদাসদের গায়ে আগুন ধরিয়ে দিয়েছে। ভারতে নীতিতে কোনকালেই কোন অস্পষ্টতা ছিল না।এখনও নাই। ভারতে মুসলিমদের বিরুদ্ধে চলছে লাগাতর যুদ্ধ। চলছে হত্যা, ধর্ষণ ও নির্যাতনের রাজনীতি। মুসলিমদের কষ্টকে অতিশয় যন্ত্রনাদায়ক করতে কাশ্মীরে চলছে লাগাত কার্ফিউ। ভারতে মুসলিমদের সংখ্যা শতকরা ১৫ ভাগ। অথচ চাকুরীতে তাদের সংখ্যা শতকার ৫ ভাগেরও কম। গরুর গোশতো খাওয়ার অভিযোগ এনে মুসলিমদের সেখানে রাস্তায় পিটিয়ে হত্যা করা হচ্ছে। ষড়যন্ত্র হচ্ছে, আসাম থেকে মুসলিম নির্মূলের। মাথার টুপি কেড়ে নিয়ে বাধ্য করা হচ্ছে, জয় শ্রীরাম বলতে। এ অবস্থায় কোন মুসলিম কি ভারতের পক্ষ নিতে পারে? সেটি করলে কি ঈমান থাকে? বাংলাদেশে ফ্যাসিবাদের মূল রক্ষক ও অভিভাবক হলো ভারত। তাই ফ্যাসিবাদের বিরুদ্ধে আন্দোলন তীব্রতর হলে জড়িয়ে পড়বে ভারত। এবং সে লড়াইয়ে বিজয়ী হতে হলে ভারতের ষড়যন্ত্র নিয়ে জনগণকে অবশ্যই অবহিত করতে হবে।\nভারতের ন্যায় একটি কাফের রাষ্ট্রের সাথে মুসলিমদের সম্পর্ক কীরূপ হবে তা নিয়ে পবিত্র কোর’আনের নির্দেশনাগুলি অতি সুস্পষ্ট। তাদেরকে কখনোই বন্ধু রূপে গ্রহণ করা যেতে পারে না। আর পবিত্র কোর’আনে যা বলা হয়, ইসলামে সেটিই তো হারাম। পবিত্র কোর’আনে নির্দেশনা এসেছে এভাবেঃ “মু’মিনগণ যেন মু’মিনগণ ব্যতীত কাফেরদের বন্ধুরূপে গ্রহণ না করে। যে ব্যক্তি সেরূপ করবে, তার সাথে আল্লাহর কোন সম্পর্ক থাকবে না। …।” –(সুরা আল ইমরান, আয়াত ২৮।) এ বিষয়ে তীব্র ভাবে হুশিয়ার করা হয়েছে নীচের আয়াতেঃ “হে মুমিনগণ! তোমরা আমার শত্রু এবং তোমাদের শত্রুদের বন্ধু রূপে গ্রহণ করো না…..।” –সুরা মুমতাহিনা, আয়াত ১)। আরো বলা হয়েছেঃ “(হে নবী) যারা আল্লাহ ও তাঁর রাসূলের শত্রুদের বন্ধুরূপে গ্রহণ করে -এমন মানুষদের উপস্থিতি আপনি কখনোই তাদের মাঝে পাবেন না যারা আল্লাহ ও আখেরাতের উপর ঈমান রাখে….।” –সুরা মুজাদেলা, আয়াত ২২)। অর্থাৎ মুসলিম সমাজে কাফেরদের বন্ধুগণ শোভা পাবে সেটি মহান আল্লাহতায়ালার কাম্য নয়। অথচ বাংলাদেশে ভারতীয় কাফেরদের ঘনিষ্ট বন্ধুগণ শুধু শোভাই পায় না, বরং তারাই বাংলাদেশের ন্যায় একটি মুসলিম সংখ্যাগরিষ্ঠ রাষ্ট্রের হর্তাকর্তা।\nপ্রশ্ন হলো, উপরুক্ত তিনটি কোর’আনী নির্দেশনার মাঝে কি কোন অস্পষ্টতা আছে? যা সুস্পষ্ট তা হলো, ঈমানদার ব্যক্তি কখনোই একই সাথে মহান আল্লাহতায়ালার পক্ষ এবং ইসলামে অবিশ্বাসী কাফেরদের পক্ষ নিতে পারে না। তাকে অবশ্যই একটি পক্ষকে বেছে নিতে হয়। শেখ মুজিব এখানে ভারতীয় কাফেরদের বন্ধু রূপে গ্রহণ করেছে এবং সুস্পষ্ট অবস্থান নিয়েছে মহান আল্লাহতায়ালা ও মুসলিমদের বিরুদ্ধে। মহান আল্লাহতায়ালার বিরুদ্ধ অবস্থান নেয়ার কারণে, শেখ মুজিব পবিত্র কোরআনের আয়াত সরিয়েছে ঢাকা বিশ্ববিদ্যালয়ের মনোগ্রাম থেকে। নিষিদ্ধ করেছে সকল ইসলামী দলগুলিকে এবং সেসব দলের নেতাদের পাঠিয়েছে কারাগারে।। তার আমলে বাংলাদেশ হারিয়েছে বাংলাদেশের ভূমি বেরুবাড়ী, হারিয়েছে পদ্মার পানি। হারিয়েছে স্বাধীনতা। স্বাক্ষর করেছে ২৫ সালা দাসচুক্তি। দেশ পরিণত হয়েছে ভারতের গোলাম রাষ্ট্রে। হাসিনাও তার পিতার পথ ধরেছে। সে সংবিধান থেকে সরিয়েছে মহান আল্লাহতায়ার উপর আস্থার বানিকে। ফাঁসিতে ঝুলিয়েছে ইসলামী ব্যক্তিদের। সে সাথে লাগাতর সমর্থণ দিয়ে যাচ্ছে কাশ্মীরের চলা ভারতে হত্যা,ধর্ষণ ও গুমের বর্বরতাকে। পদ্মা ও তিস্তার পানি আনতে ব্যর্থ হলে কি হবে, সম্প্রতি হাসিনা চুক্তি স্বাক্ষর করে ফেনি নদীর পানি ভারতকে দিয়ে এসেছে। সীমান্তে বাংলাদেশী নাগরিকদের ভারত অপহরন করে নিয়ে গেলেও তার বিরুদ্ধে প্রতিবাদের সাহস নাই বাংলাদেশ সরকারের। বাংলাদেশের পরিস্থিতি তাই গুরুতর। অক্টোপাসের ন্যায় ভারত চারদিক থেকে বাংলাদেশকে ঘিরে ধরেছে। তাই স্রেফ আবরার হত্যার বিচার হলেই দেশে শান্তি আসবে না। যারা দেশের স্বাধীনতা নিয়ে যারা ভাবে তাদেরকে আরো গভীরে হাত দিতে হবে। গুম, খুন, ধর্ষন, স্বৈরাচার ও বিচারহীনতার কালচার যারা প্রতিষ্ঠা দিয়েছে নির্মূল করতে হবে তাদেরও । ১৩.১০.২০১৯


শেকৃবি শিক্ষার্থীদের সাভার মিলিটারি ফার্ম ভ্রমন | Agriview 24\nHome / ক্যাম্পাস / শেকৃবি শিক্ষার্থীদের সাভার মিলিটারি ফার্ম ভ্রমন\nশেকৃবি শিক্ষার্থীদের সাভার মিলিটারি ফার্ম ভ্রমন\nJuly 8, 2018\tক্যাম্পাস, প্রথম পাতা Leaveacomment\nশেকৃবি প্রতিনিধিঃ শেরেবাংলা কৃষি বিশ্ববিদ্যালয়ের এ্যানিমেল সাইন্স অ্যান্ড ভেটেরিনারি মেডিসিন অনুষদের তৃতীয় বর্ষের শিক্ষার্থীরা আরভি এন্ড এফ ডিপো সাভার মিলিটারি ফার্ম ভ্রমন করেছে। শনিবার সকালে বিশ্ববিদ্যালয়ের প্যাথলজি বিভাগের সহযোগী অধ্যাপক ডা. সাজেদা সুলতানা ও ফার্মাকোলজি বিভাগের সহযোগী অধ্যাপক ডা. রুপালী আখতার এর তত্ত্বাবধানের ভ্রমনে করেন শিক্ষার্থীরা। শিক্ষার্থীদের ফার্মের ভেতরে বিভিন্ন জায়গা ঘুরিয়ে হাতে কলমে কাজের দিক নির্দেশনা দেন মিলিটারি ফার্মের গ্রুপ সুপারভাইজার মেজর ডা. প্রকাশ কুমার দাসের একটি প্রতিনিধি দল।\nএ বিষয়ে ডা. সাজেদা সুলতানা বলেন, বিশ্ববিদ্যালয়ের এ্যানিমেল সাইন্স অ্যান্ড ভেটেরিনারি অনুষদের তৃতীয় বর্ষের শিক্ষার্থীদের এভিয়ান প্যাথলজি অ্যান্ড ইনফেকটিয়াস ডিজিস নামে একটি কোর্স রয়েছে। কোর্সটি পড়তে হলে শিক্ষার্থীদের বই শীটের পাশাপাশি ব্যবহারিক জ্ঞান প্রয়োজন। সাভার মিলিটারি ফার্ম ভ্রমন করলে তারা পশুপাখি বিভিন্ন রোগ চিহ্নিত করতে পারবে এবং সে অনুযায়ী চিকিৎসার ব্যবস্থা নিতে পারবে। শিক্ষার্থীদের এই বিষয়টি বিবেচনা করে আমার এই উদ্দ্যোগ। তবে\nসার্বিক সহযোগিতার জন্য বিশ্ববিদ্যালয় কর্তৃপক্ষকে ধন্যবাদ জানান ডা. সাজেদা সুলতানা।\nPrevious ঘোড়া সমাচার (১ম পর্ব)\nNext জিল হোসেনের পাশে বাকৃবি শিক্ষার্থীরা


ধেয়ে আসছে সৌরঝড়! সতর্কতা - বিজ্ঞান ও প্রযুক্তি - Premier News Syndicate Limited (PNS)\nধেয়ে আসছে সৌরঝড়! সতর্কতা\n১৫ মার্চ ২০১৮, ১১:৫৫ সকাল\nপিএনএস ডেস্ক:সূর্যের বহিঃস্তরের উচ্চতাপযুক্ত প্লাজমার আবরণ থেকে তড়িদাহত কণার স্রোত বেরিয়ে আসে। ছড়িয়ে পড়ে মহাকাশে। একেই বলা হয় সৌরঝড়। আর এই একটি সৌরঝড় পৃথিবীর দিকে ধেয়ে আসছে। স্বয়ং মার্কিন মহাকাশ গবেষণা সংস্থা এ খবর দিয়েছে।\nতারা বলছে, সূর্যপৃষ্ঠে বিস্ফোরণের ফলে নির্গত সৌরতরঙ্গ পৃথিবীর দিয়ে ধেয়ে আসছে। তবে এর সঠিক সময় জানানো হয়নি। পৃথিবীতেই এ সৌরঝড়ের প্রভাব দেখা যাবে।\nএর জেরে আদতে কী প্রভাব পড়বে- সেটিও স্পষ্ট নয়। বিশেষজ্ঞদের একাংশের মতে, এর জেরে মেরু অঞ্চলে মেরুপ্রভা দেখা যেতে পারে। এজন্য অবশ্য সতর্কতা জারি করা হয়েছে।\nতারা বলছেন, সৌরঝড়ের প্রভাবে ভূ-চুম্বকীয় পরিবর্তনের জেরে স্যাটেলাইট সিগন্যালে বাধা সৃষ্টি হবে। ফলে ইন্টারনেট বিশেষত জিপিএস সিগন্যালে সমস্যা দেখা দিতে পারে। রা‌ডার যোগাযোগ ব্যবস্থা বিঘ্নিত হলে বিমান চলাচলেও সামিয়ক বাধা দেখা দিতে পারে।


‘হাজি’ রেজ্জাকের বাড়িতে দীপাবলির দুপুরে সিদ্দিকুল্লা\nহজ-ফেরত আব্দুর রেজ্জাক মোল্লার বাড়িতে সিদ্দিকুল্লা চৌধুরী! সঙ্গে আর্জি, হজই যখন সেরে এলেন, তখন আর কমিউনিস্ট পার্টিতে কেন? বেরিয়ে আসুন। পিছিয়ে-পড়া মানুষের জন্য আন্দোলনে তাঁদের সঙ্গে হাত মেলান।\nদীপাবলির দুপুরে রেজ্জাক-সিদ্দিকুল্লার এই চমকপ্রদ সাক্ষাৎ ভিন্ন তাৎপর্য নিয়ে এসেছে রাজনৈতিক শিবিরে। সিপিএমের নেতা হয়েও দলকে রাজি করিয়ে মক্কায় হজ সেরে এসেছেন রেজ্জাক। তা-ই নিয়ে বিতর্কও হয়েছে বিস্তর। আর সিদ্দিকুল্লা নন্দীগ্রাম আন্দোলনের হাত ধরে বাম-বিরোধী শক্তি হিসাবেই প্রতিষ্ঠা পেয়েছেন। সেই সময়ে তৎকালীন মুখ্যমন্ত্রী বুদ্ধদেব ভট্টাচার্য সিদ্দিকুল্লার নেতৃত্বাধীন জমিয়তে উলামায়ে হিন্দকে ‘ভয়ঙ্কর শক্তি’ বলে বর্ণনা করেছিলেন। সেই সিদ্দিকু্ল্লার সঙ্গে সিপিএমের বিতর্কিত নেতা রেজ্জাকের রুদ্ধদ্বার বৈঠক ঘিরে আলোড়ন স্বাভাবিক!\nসিদ্দিকুল্লা অবশ্য রেজ্জাকের বাড়িতে গিয়েছিলেন জমিয়তে নয়, তাঁর নবগঠিত ইউনাইটেড ডেমোক্র্যাটিক ফ্রন্টের (ইউডিএফ) তরফে। তাঁর প্রস্তাব, সংখ্যালঘুদের জন্য আন্দোলনের স্বার্থে প্রাক্তন ভূমিমন্ত্রীর জন্য ইউডিএফের দরজা খোলা। রেজ্জাক শুনে হেসেছেন। বলেছেন, রাজ্য রাজনীতির দ্রুত পট পরিবর্তন হচ্ছে। নজর রাখতে হবে। মুখোমুখি আলোচনায় উৎসাহিত সিদ্দিকুল্লা ক্যানিং পূর্বের বিধায়ককে বলে এসেছেন, এর পর থেকে দু’জনে যোগাযোগ রেখে চলবেন।\nরেজ্জাক অবশ্য বলছেন, হজ করে আসার জন্য সিদ্দিকুল্লা তাঁকে অভিনন্দন জানাতে চেয়েছিলেন। সৌজন্যের খাতিরে তিনি আপত্তি করেননি। রেজ্জাকের কথায়, “উনিই আমাকে ফোন করেছিলাম। না বলিনি। সৌজন্য বলে একটা ব্যাপার আছে তো! পুরোটাই সৌজন্যমূলক কথাবার্তা হয়েছে। ওঁর কোনও রাজনৈতিক উদ্দেশ্য ছিল কি না, বলতে পারব না।” আর সিদ্দিকুল্লার দাবি, ‘নয়া জমানা’ নামক একটি সংগঠনের ব্যানারে সংখ্যালঘুদের জন্য রেজ্জাক যে নানা কর্মকাণ্ড করে থাকেন, সেই প্রসঙ্গ তাঁদের আলোচনায় উঠেছিল। অসমে সংঘর্ষ-পীড়িত সংখ্যালঘু থেকে এ রাজ্যের প্রতিশ্রুতি-ক্লান্ত সংখ্যালঘু এই বিষয়েই মূলত কথা হয়েছে তাঁদের।\nতবে তাঁর অনুপস্থিতিতে তাঁর হজ-যাত্রা নিয়ে দলের অন্দরে প্রশ্ন ওঠাকে কোনও গুরুত্ব দিতে রাজি নন রেজ্জাক। ঘনিষ্ঠ মহলে তাঁর মন্তব্য, “দলের গঠনতন্ত্রে এই ব্যাপারে কোনও বাধা নেই। তা ছাড়া, আমি দলের অনুমতি নিয়েই গিয়েছিলাম। কিছু পরজীবী নেতা এই নিয়ে হইচই বাধানোর চেষ্টা করেছেন!”\nক্যানিংয়ের চন্দনেশ্বরে গ্রামের বাড়িতে মঙ্গলবার দুপুরে রেজ্জাকের আপ্যায়ন কিন্তু ছিল পুরোদস্তুর ‘হাজি’র মতোই! কাবা থেকে নিয়ে আসা পবিত্র জল ‘জমজম’ আর শুকনো খেজুর সহযোগে অতিথির সঙ্গে ঘরোয়া আলোচনা সেরেছেন তিনি। মক্কা-মদিনায় বিপুল ভিড়ে ঘুরে বেড়ানো, ধর্মীয় রীতি মেনে প্রচণ্ড গরমে খোলা তাঁবুতে এক রাত কাটানো শরীরের ধকল সয়েও এ সব আচার কী ভাবে পালন করেছেন, তা নিয়ে গল্প হয়েছে। রেজ্জাকের সঙ্গে সাক্ষাতের পরে সিদ্দিকুল্লার ধারণা, “সংখ্যালঘুদের বঞ্চনার বিরুদ্ধে আন্দোলনে আশা করি রেজ্জাক সাহেবের সহযোগিতা পাব।”\nএক হজ জন্ম দিচ্ছে কত স্রোতের!\nবাস ভাড়া নিয়ে দাবি ফ্রন্টের\nবাস ভাড়া পুনর্বিন্যাসের ফলে যাত্রীদের উপরে বাড়তি চাপ পড়েছে বলে অভিযোগ তুললেন বামফ্রন্টের চেয়ারম্যান বিমান বসু। এই ভাড়া বাড়ানো নিয়ে বিমানবাবুর অভিযোগ, “ডিজেলের দাম ১১% বাড়লেও বাস ভাড়া ৫০% থেকে ৭৫% বেড়েছে।” তাঁর দাবি, অসঙ্গতি দূর করে প্রতি কিমিতে ভাড়া নিয়ে রাজ্যকে বিজ্ঞপ্তি প্রকাশ করতে হবে।


দৈনিক বাংলা || বিশ্বের প্রথম অনলাইন সাহিত্য দৈনিক: বিদেহ নন্দিনী~ ৩৫ ।। ডঃমালিনী ।। মূল অসমিয়া থেকে বাংলা অনুবাদঃ বাসুদেব দাস ,Bideha Nandini-35\nবিদেহ নন্দিনী~ ৩৫ ।। ডঃমালিনী ।। মূল অসমিয়া থেকে বাংলা অনুবাদঃ বাসুদেব দাস ,Bideha Nandini-35\nবিদেহ নন্দিনী~ ৩৫\nদুদিন পরের কথা। সেদিন সকাল থেকে রাজপ্রাসাদের কোনো একটি দিক থেকে হুলুস্থুল ভেসে আসছিল। প্রথমে শুনেছিলাম উচ্চস্বরে করা সঙ্গীত। তারপরে চিৎকার-চেঁচামেচি। তারপরে একসঙ্গে বাজানো বহু শঙ্খের ভয়ঙ্কর শব্দ। এবার শুনলাম তাল, খোল, মৃদঙ্গ আদির শব্দ। মাঝখানে হাতির চিৎকার এবং বাঘের মত জন্তুর গর্জন। কী হয়েছে জানার জন্য ব্যগ্র হয়েছিলাম যদিও আমার মনের উদ্বিগ্নতা প্রহরীদের দেখাতে চাইছিলাম না। পরে দুপুরের দিকে ওদের কথাবার্তা থেকে জানতে পারলাম যে রাবণ ভাই কুম্ভকর্ণকে যেভাবেই হোক জাগানোর নির্দেশ দিয়েছে।\nকুম্ভকর্ণ নামটা আমি শূপর্ণখার মুখে শুনেছিলাম যদিও গত এগারো মাস তার বিষয়ে কোনো কথা কারও মুখে শুনিনি। কখনও কেউ তার বিষয়ে নামটা উচ্চারণ করে থাকলেও আমি খুব বেশি গুরুত্ব দিইনি। পরে একদিন ত্রিজটা আমাকে কুম্ভকর্ণের বিষয়ে সমস্ত কিছু বলেছিল। তাই সেদিন কুম্ভকর্ণকে এভাবে জাগানোর ব্যাপারটা আমার কাছে বিস্ময়কর ছিল।\nসেদিন বিকেল বেলা কলা এসে উপস্থিত হল। আমি তাকে বেশ কিছু দিন দেখিনি। আমি লক্ষ্য করেছিলাম কলা আগের চেয়ে অনেক গম্ভীর হয়ে পড়েছে। আগে সে আমাকে পাহারা দেওয়া রাক্ষসীদের নানাভাবে বিরক্ত করত কিন্তু আজ তার মুখে কথাবার্তা একেবারে সীমিত। জীবনে দুঃখ কষ্টের মধ্য দিয়ে ঠকে শেখার মেয়েদের মতোই কলার ব্যবহার।\nকলা আমার কাছে বসল। তারপর বলল-‘ আপনি হয়তো বর্তমানে মহাযুদ্ধে রামচন্দ্রের বাহিনীর অবস্থান বিষয়ে না জেনে চিন্তান্বিত হয়ে রয়েছেন। তাই মাতা সরমা আপনার চিন্তা দূর করার জন্য আমাকে এখানে পাঠিয়ে দিয়েছে। আমি বুঝতে পারলাম নিশ্চয়ই ভালো খবরই হবে না হলে সরমা দেশের এই রকম পরিস্থিতিতে কলাকে এভাবে আমার কাছে পাঠাত না। তাই আমি কথাটা শোনার জন্য কলার মুখের দিকে আগ্রহসহকারে চেয়ে রইলাম।\nকলা বলতে লাগল-‘ যুদ্ধে একজন একজন করে বীর, মহাবীর সকলের মৃত্যু হওয়ায় রাজা রাবণ তাঁর মহাবলী সেনাপতি প্রহস্তকে রাম বাহিনীর সঙ্গে যুদ্ধ করার জন্য পাঠালেন।প্রহস্ত পরম বিক্রমের সঙ্গে অনেকক্ষণ যুদ্ধ করে রামচন্দ্রের অনেক সৈন্যবধ করে। পরে রামচন্দ্রের নীল নামের সেনাপতি পর্বত সমান একটি পাথর এত জোরে ছুঁড়ে মারল যে প্রহস্ত জায়গাতেই মাটির সঙ্গে মিশে গেল। ভয়ে রাক্ষস সেনা ছুটে পালালো। প্রহস্তের মৃত্যুতে রাজা রাবণ খুব দুঃখ পেলেন। কারণ প্রহস্ত তার অতি বিশ্বাসী মন্ত্রী ছিল। খবর শুনে তিনি কাউকে কিছু জিজ্ঞাসা না করে সৈন্য-সামন্ত নিয়ে ক্রোধে রণভূমিতে এসে উপস্থিত হলেন। তিনি এক দিক থেকে বাঁদর সেনা এবং বীরদের বধ করতে লাগলেন। রাজা রাবণকে বাঁদর সেনার উপরে ধ্বংসলীলা চালাতে দেখে রামচন্দ্রের মুখ্য সেনাপতি সুগ্রীব এগিয়ে এল। তবে রাবণের শরে সুগ্রীব চেতনা হারিয়ে এক জায়গায় লুটিয়ে পড়লেন। তারপরে রাজা রাবণের মুখোমুখি হল লঙ্কায় বিভীষিকা সৃষ্টি করে আসা মহাবীর বায়ুপুত্র হনুমান। হনুমান লাফ মেরে রাজা রাবণের রথের উপরে বসে নিয়ে নানা বাকবিতণ্ডা আরম্ভ করল।ক্রোধে রাজা রাবণ হনুমানের বুকে এক ধাক্কা দিয়ে দিলেন। এক ধাক্কায় নাকি হনুমান কয়েকপাক ঘুরে কোনো ভাবে নিজেকে সামলে নিল। তারপর নাকি হনুমান ডান হাতে প্রচন্ড জোরে রাজা রাবণের গালে এক চড় বসিয়ে দিল। রাজা নাকি থতমত খেয়ে কিছুক্ষণ কিছু বলতেই পারলেন না। তারপরে রাবণ হনুমানের বক্ষস্থলে একটা কিল বসিয়ে দিল।হনুমান দূরে ছিটকে পড়ল। সেই সুযোগে রাবণ তাঁর সেনাপতি প্রহস্তকে বধ করা মহাবীর নীলকে আক্রমণ করলেন। নীল নাকি অনেক বিক্রমের সঙ্গে যুদ্ধ করে রাজা রাবণের অবস্থা কাহিল করে চলেছিল।শেষ পর্যন্ত রাবণ এক কোপে নীলকে অগ্নি বাণ মেরে পাঠালেন। সেই বাণে নীল ধরাশায়ী হল।’\nকলার মুখে মহাবীর নীল অগ্নিবাণে অসার হয়ে পড়ার কথা শুনে আমি বিস্মিত হলাম। মহাবীর হনুমানের মুখে শুনেছিলাম নীল নাকি অগ্নি দেবতার পুত্র। পাপিষ্ঠ রাবণ অগ্নিবান মারায় পিতৃদেব পুত্রকে রক্ষা করলেন না ।\nআমার মনের অবস্থা দেখে কলা বলল,- 'মাতা আপনি ভয় পাবেন না ।কিছুক্ষণ পরে নীল পুনরায় প্রাণ ফিরে পেয়েছে। নীলকে রাবণ ভূপতিত করতে দেখে আপনার দেবর লক্ষ্মণ এগিয়ে এল। লক্ষ্মণ এবং রাবণের মধ্যে তুমুল যুদ্ধ হল। রাজা রাবণের অনেক বাণ লক্ষ্মণ নাকি টুকরো টুকরো করে ফেলল।রাক্ষসরাজ রাবণ লক্ষ্মণক কোনো বাণেই পরাস্ত করতে না পেরে ব্রহ্মা প্রদত্ত শক্তিশেল বাণ নিক্ষেপ করলেন।সেই শেলে লক্ষ্মণ নিমেষের মধ্যে ঢলে পড়ল। রাবণ লক্ষ্মণকে সেই অবস্থায় বন্দি করার উদ্দেশ্যে দ্রুত রথ থেকে নেমে গিয়ে তুলে আনতে চাইলেন। কিন্তু আশ্চর্যের কথা তিনি নাকি লক্ষ্মণকে নাড়াতেই পারলেন না। যে রাজা রাবণ কৈলাস পর্বত, মন্দরাচল হেলাভরে তুলে ধরেছিল, সেই রাবণ মনুষ্য বলে উপহাস করা লক্ষ্মণকে তুলতে পারল না। ঠিক তখনই মহাবীর হনুমান তীব্র গতিতে এগিয়ে এসে রাবণের বুকে প্রচন্ড আঘাত করল। সেই আঘাতে রাবণের নাকি মাথা ঘুরতে লাগল, নাক মুখ দিয়ে রক্ত বেরিয়ে গেল। সেই সুযোগে হনুমান অবহেলায় লক্ষ্মণকে পাঁজাকোলা করে নিয়ে গিয়ে রামচন্দ্রের কাছে পৌঁছাল।ভাইকে এরকম অবস্থায় দেখে রামচন্দ্রের রাবণের উপরে প্রচন্ড ক্রোধ হল। তিনি দুর্জয় ধনু নিয়ে এগিয়ে যেতেই হনুমান নাকি বলল-' হে প্রভু রাবণ রথের উপরে উঠে যুদ্ধ করবে। আপনার রথ নেই ,তাই আমার কাঁধে উঠুন।' রামচন্দ্র কথার গুরুত্ব বুঝে হনুমানের পিঠে উঠে রাবণের সামনে এলেন। দশরথ নন্দন নাকি প্রথমে নিজের পরিচয় দিয়ে গর্জন করে রাবণকে তিরস্কার করলেন। তারপর তীক্ষ্ণ বাণে রাবণকে ক্ষত-বিক্ষত করে তুললেন।রাবণ রামচন্দ্রের বাহন হয়ে আসা হনুমানকে এভাবে আঘাত করতে চাইলেন যাতে রামচন্দ্র মাটিতে পড়ে যায়। কিন্তু মহাবীর বায়ুপুত্র সমস্ত আঘাত সহ্য করে নিল। রামচন্দ্র রাজা রাবণের রথ,ধনু সমস্ত কিছু ভেঙ্গে ফেললেন। রাজার মুকুট খসে পড়ল।একবার একটা তীর এসে রাবণের বুকে বিঁধে গেল। সঙ্গে সঙ্গে রাবণের বুক থেকে ধারাসারে রক্ত বইতে লাগল। আর ও একটা বাণ মেরে রামচন্দ্র রাবণকে তখনই বধ করতে পারতেন। কিন্তু তিনি তা করলেন না।কেবলমাত্র উপহাস করে বললেন-' রাবণ, তুই খুব বীরত্ব দেখিয়েছিলি না, এখন বুঝতে পারলি তোর বীরত্ব কতটা? আমি তোকে এই মুহূর্তে বধ করতে পারি। আমি যেহেতু তোর মতো নিচ নয় তাই তোকে এই অবস্থায় মারব না। কিছুটা সময় দিচ্ছি ।লঙ্কায় ফিরে গিয়ে কিছুক্ষণ বিশ্রাম নিয়ে অস্ত্রশস্ত্রে সজ্জিত হয়ে আয়।'\nকলার কথা শুনে আমি স্বামীর উদারতা, মহানুভবতা এবং সততায় গর্বিত হয়ে পড়লাম। মনে মনে ভাবলাম দুরাত্মা রাবণ এবং সমস্ত লঙ্কাবাসী এখন নিশ্চয় বুঝতে পেরেছে আমার স্বামী কে? আমি কার পত্নী।\nকলা পুনরায় বলতে শুরু করল-' হে দেবী, ত্রিভুবন কাঁপানো রাক্ষসরাজ রাবণকে থর থর পদক্ষেপে রণক্ষেত্র থেকে পায়ে হেঁটে প্রাসাদে আসতে দেখে সমস্ত লঙ্কা নগরী ভয়ে কম্পমান হয়ে পড়েছে। বড়মা মন্দোদরী রাজা রাবণকে আপনাকে রামচন্দ্রের হাতে অর্পণ করে মিত্রতা স্থাপন করার আদেশ দিয়েছেন। কিন্তু জ্যাঠা রাবণ স্পষ্ট করে বলে দিয়েছেন যে আপনাকে কখন ও ফিরিয়ে দেবেন না। পুনরায় নাকি যুদ্ধ করবেন। তাই আজ আমার অন্য একজন জ্যাঠা কুম্ভকর্ণকে যেভাবেই হোক ঘুম থেকে জাগিয়ে তুলে যুদ্ধে পাঠানোর আদেশ দিয়েছেন। কথাটা বলে কলা উঠে দাঁড়াল।আমার হাত দুটো খামচে ধরে কলা বলল-'পিতা বিভীষণ গোপনে পাঠানো সংবাদটুকু মাতা সরমা আপনাকে যেভাবেই হোক দিতে বলেছিলেন বলে আমি এসেছি। একথা বলে কলা দ্রুত আমার কাছ থেকে চলে গেল।\n- নভেম্বর ১১, ২০২১\nলেবেলসমূহ: ডঃ মালিনী, বিদেহ নন্দিনী


প্রেম করার সঠিক বয়স কত? - Bissoy Answers\nপ্রেম করার সঠিক বয়স কত?\n১৭-২০ হয় অস্থির প্রেমের বয়স চুটিয়ে প্রেমের বয়স ২০-২৫ প্রেমের পরিনতি যদি বিয়ে হয় তাহলে ২৫-৩০ বয়স।\n13 জুলাই 2015 উত্তর প্রদান করেছেন Shobuj raj (15 পয়েন্ট)\nঅাসেল কে কখন কার পে্রমে পেড় যায় তা কেউ জানেনা।এর কোন বয়স নেই।তেব সাধারণত পা্রপত্ বয়সে পে্রম করা উচিত।্\nসঠিক প্রেম কাকে বলে?\n05 জুলাই 2015 "প্রেম-ভালোবাসা" বিভাগে জিজ্ঞাসা করেছেন Alim1221988 (4 পয়েন্ট)\n01 জুন 2018 "প্রেম-ভালোবাসা" বিভাগে জিজ্ঞাসা করেছেন Labib7042 (7 পয়েন্ট)\n152,697 জন নিবন্ধিত সদস্য


ব্যবহারকারীর ইমেইল পড়ায় ইয়াহুর বিরুদ্ধে মামলা – টেক শহর\nটেক শহর কনটেন্ট কাউন্সিলর : ইয়াহু বিশ্বের অন্যতম জনপ্রিয় ইমেইল সেবাদানকারী প্রতিষ্ঠান। সম্প্রতি অভিযোগ উঠেছে ইয়াহু ব্যবহারকারীদের ইমেইল হস্তক্ষেপ করছে এবং সেগুলো পড়ছে। ক্যালিফোর্নিয়ার একটি আদালতে ব্রাউন পিনসিআস নামে এক আইনজীবি এই মামলা করেছেন।\nব্লুমবার্গের একটি প্রতিবেদন বলা হয়, সান জোসে ক্যালিফোর্নিয়া ফেডারেল আদালতে ১৫ নভেম্বর ১৫ ইয়াহুর বিরুদ্ধে মামলা করা হয়। টার্গেটেড বিজ্ঞাপন দেওয়ার জন্য ইয়াহু এই অনৈতিক কাজ করছে বলে মামলায় উল্লেখ করা হয়। যাদের গোপনীয়তা ভঙ্গ করে মেইল পড়া হয়েছে তাদের প্রত্যেককে ৫ হাজার ডালার ক্ষতিপূরণ দেওয়ার দাবি করা হয়।\nতবে এই বিষয়ে ইয়াহু জানিয়েছে, ‘স্প্যাম ও ম্যালওয়্যার সনাক্তকরণের জন্য ইমেইল চেক করা হয়’।\nইয়াহু সম্প্রতি ইমেইল ব্যবহাকারীদের জন্য নীতিমালা সংস্কার করেছে। নতুন নীতিমালা অনুযায়ী, ইয়াহু সকল ইনকামিং ও আউটগোয়িং মেইল স্বয়ংক্রিয়ভাবে স্ক্যান এবং বিশ্লেষণ করবে। তবে এটি শুধু বিজ্ঞাপন প্রদর্শনের জন্য নয়, স্প্যাম ও মেলওয়্যার ধরার জন্যও ইমেইল স্ক্যান করা হবে।\n২৫ কোটির বেশি ব্যবহাকারী নিয়ে ইয়াহু বর্তমানে বিশ্বের সবচেয়ে বড় ইমেইল সেবাদাতা প্রতিষ্ঠান। শুধু শীর্ষস্থানীয় এ প্রতিষ্ঠান নয়, সার্চ জায়ান্ট গুগলের বিরুদ্ধেও সম্প্রতি অবৈধভাবে মেইল পড়ার অভিযোগ উঠেছে।\nঅ্যাড-ব্লকিং সেবা বন্ধ করছে ইয়াহু\nইয়াহু মেইলে পাসওয়ার্ড ব্যবস্থা বিলুপ্ত!\nভারতে সরকারি কাজে বন্ধ হলো ইয়াহু, জি-মেইল\nফোন নম্বর ছাড়া গুগল ও ইয়াহু মেইল আর নয়\nচুরির শিকার ইয়াহু মেইল!\nবিশ্বজুড়ে জিমেইল বন্ধ ছিল ১৮ মিনিট\nজানুয়ারি ২৫, ২০১৪


রাজধানীসহ সারাদেশে চলতি মাস থেকে গত ৬ বছরে মোট ২১০টি নবজাতককে ডাস্টবিন, জঙ্গল ও রাস্তা থেকে মৃত অবস্থায় উদ্ধার করা হয়েছে। পুলিশ মামলা করায় অধিকাংশ নবজাতকের ময়নাতদন্তও হয়েছে। সেই ময়নাতদন্তের ওপর ভিত্তি করে পুলিশের অপরাধ তদন্ত বিভাগ সিআইডি ডিএনএ প্রোফাইলও তৈরি করেছে। কিন্তু উন্নত দেশের মতো ডিএনএ ব্যাংক না থাকায় ডিএনএ ম্যাচ করানো সম্ভব হয়নি। আর তাই শেষ পর্যন্ত উদ্ধার হওয়া মৃত নবজাতকদের জন্মদাতা বা জন্মদাত্রী অদৃশ্যই থেকে গেছে।\nপ্রায়ই দেখা যায় অনাকাঙ্ক্ষিত নবজাতকের স্থান হয় ডাস্টবিন, ফুটপাত, ঝোপ-জঙ্গল, ট্রেনের বগি, শৌচাগার বা নালা-নর্দমায়। গত দুই মাসে ঢাকা বিশ্ববিদ্যালয় এলাকা থেকে ৪টি নবজাতক মরদেহ উদ্ধার করা হয়েছে। যার তিনটির শরীরে পচন দেখা গেছে। এমনকি কাক ঠুকরেও খেয়েছে।\nকার পাপে? কী অপরাধে? এই সুন্দর পৃথিবীর আলো চোখ মেলে দেখার আগেই তাদের চলে যেতে বাধ্য করা হচ্ছে?\nপ্রেমে উপেক্ষিত :\nবেসরকারি হাসপাতাল, ক্লিনিক ও গোপন ফ্ল্যাটে গর্ভপাত :\nমানবাধিকার কর্মী নূর খান লিটন বলেন, আমরা এমন এক সমাজে বাস করি, যেখানে আমাদের ছেলে-মেয়েদের হাতে স্মার্ট ফোন ও ইন্টারনেট আছে, সেসবের মাধ্যমে তারা অশ্লীলতা দেখছে। বিদেশি সামাজিক যোগাযোগ মাধ্যমে এবং ওভার দ্যা টপ (ওটিটি) প্ল্যাটফর্মে অস্বাভাবিক কন্টেন্ট ও বিজ্ঞাপন প্রচার হয়ে থাকে। যা দেখে তারা কখনো কখনো সমাজের নিষেধাজ্ঞা না মেনে অস্বাভাবিক প্রেমে জড়িয়ে পড়ছে, যা খুশি তাই করছে৷ কিন্তু পরিবার যখন বিষয়টি জানতে পারছে, ততদিনে হয়ত মেয়েটি গর্ভবতী হয়ে পড়েছে৷ কিন্তু এ বিষয়টিকে গুরুত্ব দিয়ে রাষ্ট্রকে প্রয়োজনীয় পদক্ষেপ নিতে দেখা যাচ্ছে না।\nপূর্ববর্তী নিবন্ধতালাক হওয়া বাবা-মায়ের সন্তান থাকবে কার জিম্মায়\nপরবর্তী নিবন্ধভ্যাকসিনের প্রথম লট আসছে ২৫-২৬ জানুয়ারি : স্বাস্থ্যমন্ত্রী


দাম বৃদ্ধির অজুহাতে সয়াবিন তেলের কৃত্রিম সংকট তৈরি করা হচ্ছে\n০৮ মে ২০২২, ০৬:৪৭ পিএম\nখুলনার জেলা প্রশাসক মো. মনিরুজ্জামান তালুকদার বলেছেন, এক শ্রেণির ব্যবসায়ী দাম বৃদ্ধির অজুহাতে সয়াবিন তেলের কৃত্রিম সংকট তৈরি করার চেষ্টা করছেন। বাজারে পুরানো দামে কেনা সয়াবিন তেলের বোতলের লেভেলে দাম পরিবর্তন করে বেশি দামে বিক্রির প্রবণতা লক্ষ্য করা যাচ্ছে, যা আইনের সুস্পষ্ট লংঘন।\nতিনি বলেন, বাজারদর স্থিতিশীল রাখার স্বার্থে ভোক্তা অধিকার সংরক্ষণ দপ্তর, কৃষি বিপণন দপ্তর ও জেলা প্রশাসনের সমন্বয়ে মোবাইলকোর্ট পরিচালনার সাথে সাথে বাজার নিয়মিত মনিটরিং করা হবে।\nরোববার (৮ মে) খুলনা জেলা আইনশৃঙ্খলা কমিটির মে মাসের সভায় সভাপতির বক্তৃতায় তিনি এ কথা বলেন।\nসভায় পুলিশ সুপার মোহাম্মদ মাহাবুব হাসান বলেন, ধর্মীয় উষ্কানিমূলক যেকোনো বিষয়ে সবাইকে অধিক সচেতন থাকতে হবে। কোথাও সাম্প্রদায়িক ঘটনা কিংবা সামাজিক নিরাপত্তা বিঘ্নিত হওয়া বিষয়ক তথ্য পেলে দ্রুত আইনশৃঙ্খলা রক্ষাকারী বাহিনীকে অবহিত করার জন্য তিনি সকলের দৃষ্টি আর্কষণ করেন।\nতিনি বলেন, পুলিশের থানা বা ফাঁড়িতে মামলা দায়ের করার ক্ষেত্রে প্রতিবন্ধকতার শিকার হলে অবশ্যই পুলিশের ঊর্ধ্বতন কর্তৃপক্ষকে জানাতে হবে।\nসিভিল সার্জন ডা. সুজাত আহমেদ বলেন, আমাদের পাশের দেশ ভারতে করোনাভাইরাসের প্রাদুর্ভাব আবার বৃদ্ধি পাচ্ছে। তাই কোভিড প্রতিরোধে স্বাস্থ্যবিধি মেনে চলাই হলো বড় হাতিয়ার। খুলনা জেলায় করোনা টিকার প্রথম ডোজ গ্রহণ করা ব্যক্তিদের ৬৮ শতাংশকে দ্বিতীয় ডোজ দেয়া হয়েছে। তবে বুষ্টার ডোজ গ্রহণের হার সন্তোষজনক নয়।\nসিনিয়র জেলা কৃষি বিপণন কর্মকর্তা শাহরিয়ার আকুঞ্জী জানান, বাজারে সয়াবিন তেলের দাম কিছুটা বৃদ্ধি পেয়েছে। সরকারিভাবে বোতলজাত সয়াবিন তেলের দাম প্রতি লিটার ১৯৮ টাকা, খোলা সয়াবিন তেল ১৮০ টাকা ও পাম অয়েলের দাম ১৭২ টাকা নির্ধারণ করা হয়েছে।\nজেলা মহিলা বিষয়ক দপ্তরের উপ-পরিচালক হাসনা হেনা সভায় জানান, বিগত মাসে জেলায় সচেতনতা বৃদ্ধিমূলক ৩৪টি উঠান বৈঠক হয়েছে এবং তিনটি বাল্যবিয়ে প্রতিরোধ করা হয়েছে।\nঅতিরিক্ত জেলা ম্যাজিস্ট্রেট পুলক কুমার মন্ডল সভায় বিগত মাসে খুলনা জেলার আইনশৃঙ্খলা পরিস্থিতি তুলে ধরেন।\nএসময় জানানো হয়, খুলনা জেলা অধিক্ষেত্রে বিগত এপ্রিল মাসে ১৭৩টি মামলা দায়ের করা হয়েছে যা বিগত মার্চ মাসে জেলায় দায়ের হওয়া মামলা থেকে ১৬টি বেশি।\nখুলনা মহানগরী অধিক্ষেত্রে এপ্রিল মাসে ১৩২টি মামলা দায়ের হয়েছে যা বিগত মার্চ মাসে দায়ের হওয়া মামলা থেকে ১৩টি কম ।\nসভায় উপজেলা পরিষদের চেয়ারম্যান, উপজেলা নির্বাহী অফিসার, বীর মুক্তিযোদ্ধা, বিভিন্ন সরকারি দপ্তরের কর্মকর্তাসহ কমিটির অন্যান্য সদস্যরা অংশগ্রহণ করেন।


বাঁ-হাতি হয়ার অবাক করা পাঁচ সুবিধা – Amader Shomoy\nবাঁ-হাতি হয়ার অবাক করা পাঁচ সুবিধা\nশাহাদাত সাদমান : আপনি কি বাঁ-হাতি? কখনো ভেবেছেন বাঁ-হাতি হওয়ার সুবিধা কী? কিংবা কোনো অসুবিধাও আছে কিনা? বিশ্বের অনেক নামিদামী ব্যক্তিই কিন্তু বাঁ-হাতি। চলুন জেনে নিই তাঁদের সম্পর্কে পাঁচটি মজার তথ্য।\nগত শতকের আশি ও নব্বইয়ের দশকে একদল গবেষক হঠাৎ আবিষ্কার করেন, বাঁ-হাতিরা ডান-হাতিদের চেয়ে নয় বছর কম বাঁচেন।\nক্যালিফোর্নিয়ার কিছু মানুষের মৃত্যুর পরিসংখ্যান ঘেঁটে এই তথ্য বের করেন তারা। আশার কথা হচ্ছে, পরবর্তীতে প্রমাণ হয়েছে গবেষণাটিতে অনেক ভুল ছিল। গবেষণায় দেখা গেছে, বাঁ-হাতিরা ডান-হাতিদের তুলনায় কম বাঁচেন না।\nযে মানুষটি পৃথিবীর সবচেয়ে ক্ষমতাধর চাকুরিটি করেন বলে অনেকের ধারণা, তিনি একজন বাঁ-হাতি। মার্কিন প্রেসিডেন্ট বারাক ওবামা বাম হাত দিয়ে গুরুত্বপূর্ণ সব কাগজপত্রের স্বাক্ষর করেন। অন্যান্য নাম করা বাঁ-হাতিদের মধ্যে রয়েছেন আলবার্ট আইনস্টাইন, বিল গেটস এবং ওপেরা উইনফ্রে।\nবিশ্বের ঠিক কতজন মানুষ বাঁ-হাতি আর কতজন ডান-হাতি তার সঠিক পরিসংখ্যান নেই। অনেকে বাঁহাতি হিসেবে জন্মালেও পরবর্তীতে তাদের জোর করে ডান হাতে অনেক কিছু করতে বাধ্য করা হয়। ফলে একেবার নিঁখুত হিসেব বের করা কঠিন। যেটা ধারণা করা হয়, তা হচ্ছে, বিশ্বের ৭০ থেকে ৯৫ শতাংশ মানুষ ডান-হাতি। সে হিসেবে বাঁ-হাতিরা বিশেষ কিছু।\nবাঁ-হাতিদের বাতের ঝুঁকি কম\n২০০৫ সালে প্রকাশিত এক গবেষণায় দেখা গেছে, বাঁ-হাতিদের বাতে আক্রান্ত হওয়ার আশঙ্কা ডান-হাতিদের চেয়ে কম। আলসারের ঝুঁকিও তাদের কম বলে জানা গেছে সেই গবেষণায়।\nখেলাধুলায় বাঁ-হাতিদের কদর বেশি\nক্রিকেট মাঠে বাঁ-হাতি ব্যাটসম্যান এবং বোলারদের কদর বেশি থাকে। যে দলে বাঁ-হাতি খেলোয়াড়ের সংখ্যা বেশি থাকে, সে দল প্রতিপক্ষকে ঘায়েল করতে একটু বাড়তি সুবিধা পায় বৈকি। বেসবলের ক্ষেত্রে বা-হাতি ‘পেসারদের’ গুরুত্ব বেশি।\n← ৩১ বাংলাদেশি নাবিক উদ্ধার ভারতীয় কোস্ট গার্ডের\nদেশ এখন ভয়াবহ সংকটে নিমজ্জিত : সিপিবি →


সুরমানিউজ টুয়েন্টিফোর ডটকম | ১২ ছাত্রীকে শিক্ষকদের ধর্ষণ, গর্ভবতী তিন!\n১২ ছাত্রীকে শিক্ষকদের ধর্ষণ, গর্ভবতী তিন!\nপ্রকাশিত হয়েছে : ৫:২৮:৩০,অপরাহ্ন ০৫ নভেম্বর ২০১৬\nদেওয়ালির ছুটিতে বাড়িতে এসেছিল বছর বারোর মেয়ে তিনটি। তাদের বয়সি অন্য বাচ্চা যখন ছুটে-খেলে বেড়াচ্ছে, তখন ওই তিন জন এক কোণে চুপ করে বসে। তাদের বাড়ির লোক জানতে চান কেন তারা চুপ করে বসে রয়েছে? তারা জানায়, তাদের পেটে প্রচণ্ড ব্যথা। স্থানীয় হাসপাতালে নিয়ে যাওয়া হলে চিকিৎসকরা জানান, তিন নাবালিকাই গর্ভবতী!\nএর পরেই সামনে আসে মহারাষ্ট্রের বুলঢানা জেলায় আদিবাসীদের জন্য সরকারি সাহায্যপ্রাপ্ত আবাসিক নিনাধি আশ্রম স্কুলের ভয়ঙ্কর ঘটনা। অভিযোগ উঠেছে সেই স্কুলে দিনের পর দিন ধর্ষণ করা হয়েছে ১২ জন আদিবাসী ছাত্রীকে। প্রত্যেকেরই বয়স ১২ থেকে ১৪-র মধ্যে। এই ঘটনায় জড়িত সন্দেহে বৃহস্পতিবার রাতে ১১ জনকে গ্রেফতার করেছে পুলিশ। তাঁদের মধ্যে রয়েছেন স্কুলের প্রধান শিক্ষক দিগম্বর খারাট-সহ সাত জন শিক্ষক। বাকি চার জন অশিক্ষক কর্মী। এদের মধ্যে ২৩ বছরের পিওনই মূল অভিযুক্ত। বুলঢানার এস পি সঞ্জয় বাভিস্কার বলেন, ‘‘ছাত্রীরা তাদের উপর হওয়া অত্যাচারের কথা প্রধান শিক্ষককে জানিয়েছিল। কিন্তু তিনি পুলিশকে কিছু জানাননি। তাই তাঁকে গ্রেফতার করা হয়েছে।’’ এই ঘটনায় আরও দু’জন জড়িত। তাঁদের খোঁজে তল্লাশি শুরু করেছে পুলিশ। মহারাষ্ট্রের ডিজিপি সতীশ মাথুর জানিয়েছেন, তদন্ত এখনও চলছে।\nমহারাষ্ট্রের মুখ্যমন্ত্রী দেবেন্দ্র ফডণবীস জানিয়ে‌ছেন, বিষয়টি ‘যথেষ্ট উদ্বেগের’। এক জন মহিলা আইপিএস অফিসারের নেতৃত্বাধীন একটি দল বিষয়টির তদন্ত করবে। তাঁর আশ্বাস, ‘‘দোষীরা কেউ রেহাই পাবে না। তদন্তেও গাফিলতির প্রমাণ মিললে কড়া ব্যবস্থা নেওয়া হবে।’’ মাথুরও এ দিন জানিয়েছেন, এই ধর্ষণ মামলার তদন্তের জন্য এক জন আইপিএস অফিসারের নেতৃত্বে বিশেষ তদন্তকারী দল গঠন করা হয়েছে।\nযে তিন নাবালিকা গর্ভবতী হয়ে পড়েছে, তারা জলগাঁও জেলার মুক্তিনগরের হালখেদা গ্রামের বাসিন্দা। ওই মেয়েদের বাবা-মা প্রথমে বিষয়টি গ্রামের মহিলা উপপ্রধানকে জানান। তিনি বিষয়টি জানান মুক্তিনগরের বিধায়ক একনাথ খাড়সেকে। তিনি গোটা বিষয়টি দেখতে বলেন মন্ত্রী পাণ্ডুরাগ ফুন্দকরকে। ফুন্দকর তখন বুলঢানা জেলার খামগাঁওয়ে ছিলেন। তিনি বুলঢানার অতিরিক্ত পুলিশ সুপার যশবন্ত সোলাঙ্কেকে বিষয়টি দেখতে নির্দেশ দেন। নাবালিকার বাবা-মায়েরাও খামগাঁও থানায় অভিযাগ জানান। এর পরেই পুলিশ অভিযুক্তদের গ্রেফতার করে। পুলিশ জানিয়েছে, ১২ জন নিগৃহীতাকে আকোলা জেলার একটি হাসপাতালে ভর্তি করা হয়েছে। বাভিস্কার জানান, নিগৃহীতাদের ডাক্তারি পরীক্ষার ব্যবস্থা করা হয়েছে। তা হয়ে যাওয়ার পরে এক মহিলা আইপিএস অফিসার তাদের সঙ্গে কথা বলে জানার চেষ্টা করবেন, ঠিক কী ঘটেছিল?\nবুলঢানার এই স্কুলটি চালান এক জন স্থানীয় নেতা। এই স্কুলের ঘটনায় উদ্বেগ ছড়িয়েছে রাজ্য জুড়ে। মহারাষ্ট্রে হাজারেরও উপর এ রকম আবাসিক স্কুল রয়েছে। যেগুলির কিছু রাজ্য সরকার চালায়। কিছু সরকারি সাহায্যপ্রাপ্ত। এই সব স্কুলে পড়ুয়ার সংখ্যা প্রায় ৪.৪৫ লাখ। তাদের মধ্যে ছাত্রী ১.৯৯ লাখ। গত ১০ বছরে মহারাষ্ট্রের এমন স্কুলে খারাপ শৌচাগার ও নিরাপত্তা, চিকিৎসায় গাফিলতি এবং খাদ্যে বিষক্রিয়ার কারণে প্রায় ৮০০ ছাত্রছাত্রীর মৃত্যু হয়েছে। তার পর বুলঢানার এই ঘটনা সামনে আসায় নড়েচড়ে বসেছে মহারাষ্ট্রের মহিলা কমিশনও। মেয়েদের নিরাপত্তার বিষয়টি খতিয়ে দেখার জন্য এই সমস্ত শিক্ষা প্রতিষ্ঠান ঘুরে দেখার সিদ্ধান্ত নিয়েছে তারা। কমিশনের চেয়ারপার্সন বিজয়া রাহতকর জানিয়েছেন, ১০ নভেম্বর থেকে তাঁরা এই স্কুল পরিদর্শনের কাজ শুরু করবেন। এই বিষয়ে রাজ্যকে রিপোর্টও দেওয়া হবে। এ দিন ফডণবীসের সঙ্গে দেখা করেন বিজয়া। তিনি বলেছেন, ‘‘আগামী কাল আমি বুলঢানা যাচ্ছি। কাল সারা দিন আমি সেখানে থাকব এবং পরিস্থিতি খতিয়ে দেখব। প্রশাসন কী পদক্ষেপ করছে, সে দিকেও আমাদের নজর থাকবে। নিগৃহীতারা যাতে সুবিচার পায়, তা-ও কমিশন নিশ্চিত করবে।’’\nতবে এই ঘটনায় ইতিমধ্যেই লেগেছে রাজনীতির রং। এই ঘটনায় মুখ্যমন্ত্রী ফডণবীসের পদত্যাগ দাবি করেছেন এনসিপি নেতা নওয়াব মালিক। তাঁর অভিযোগ, ‘‘কিছু মেয়ে গর্ভবতী হয়ে যাওয়ায় বিষয়টি সামনে এল। পুলিশ তো প্রথমে অভিযোগ নিতেই চায়নি।’’ রাজ্যের সব আবাসিক স্কুলের ছেলে-মেয়েদের ডাক্তারি পরীক্ষারও দাবি জানিয়েছেন তিনি। রাজ্যের মহিলা ও শিশু কল্যাণমন্ত্রী পঙ্কজা মুন্ডে এবং আদিবাসীমন্ত্রী বিষ্ণু সাভারার পদত্যাগ দাবি করেছেন এনসিপি-র মহিলা শাখার সভাপতি। এ দিন খামগাঁও থানার সামনে বিক্ষোভও দেখান সাধারণ মানুষ।


‘ক্রিকেটের ভাবমূর্তি নষ্ট করে ওরা সফল’\nপ্রকাশিত: ১৫:২২, ২২ অক্টোবর ২০১৯ আপডেট: ০৫:২২, ৩১ আগস্ট ২০২০\n‘ক্রিকেটারদের জন্যই বোর্ড। ক্রিকেটার না থাকলে বোর্ড থাকার কোনো যুক্তি নেই।’ বিসিবির বারান্দায় বোর্ডের এক পরিচালক এভাবেই ক্রিকেটারদের কথা বলছিলেন। ক্রিকেটাররা যে ক্রিকেট বোর্ডেরই এক অংশ, স্টেক হোল্ডার তা বুঝতে চায় না তারা- অভিযোগ সেই পরিচালকের।\nসম্প্রতি ক্রিকেটাররা যে ১১টি দাবি তুলেছেন প্রত্যেকটি যৌক্তিক- বলেছেন বোর্ড প্রধান নাজমুল হাসান পাপন। তবে তার দাবি, যে দাবিগুলো ক্রিকেটাররা করেছে সেগুলো কখনোই তার কাছে আনুষ্ঠানিকভাবে আসেনি। বিষয়গুলো সম্পর্কে তিনি অবগতও নন। ক্রিকেটারদের আন্দোলেনের প্রক্রিয়া নিয়ে যত ক্ষোভ বোর্ড প্রধানের। মঙ্গলবার বিসিবিতে জরুরি সভায় বসেছিল ক্রিকেট বোর্ডের পরিচালকরা। বৈঠক শেষে প্রায় এক ঘন্টা সংবাদ সম্মেলন করেন নাজমুল হাসান পাপন।\nশুরুতেই তিনি ক্রিকেটারদের আন্দোলনে বোর্ডের অবস্থান জানান। এরপর গণমাধ্যমের প্রশ্নের উত্তর দেন।\nবোর্ড প্রধান শুরুতেই বলেন, ‘আমি স্পষ্ট করে একটা কথা বলব, যে জিনিস ওরা জানে যে চাইলেই পাবে, সেই জিনিস আমাদের কাছে কেন চাচ্ছে না? এমন কোনো ইস্যু কিংবা পয়েন্ট নেই যেটা ওরা আমাদের কাছে এসে বললে আমরা মেনে নেব না। কিন্তু ওরা আসেনি। ’\nবোর্ডের সঙ্গে ক্রিকেটারদের দূরত্ব আছে, এমন অভিযোগ উঠছে। বোর্ড প্রধান এমন অভিযোগ নাকচ করে দিয়েছেন।\n‘ওদের প্রত্যেকের সঙ্গে আমার আলাদা আলাদা করে কথা হয়। ওদের ব্যক্তিগত সমস্যা আমার সমাধান করা লাগে। আমি সেগুলো করি কাউকে তো বলি না। তাহলে কেন ওরা নিজেদের কথা আমাকে বলতে পারবে না। প্রশ্ন আমারও। এতো গভীর সম্পর্ক থাকার পরও…. আচ্ছা আমি তো দূরে থাকি….আমাদের কাউকে কেন ওরা কিছু বলবে না, ওদের এই দাবির কথা। এটা আমাদের না বলে কেন গণমাধ্যমে বললো। আমি জানি কেন বলেনি…বললে তো আমরা মেনে নেব। তাহলে তো খেলা বন্ধ করতে পারবে না!\nনাজমুল হাসানের দাবি, বাইরের বিশ্বের কাছে বাংলাদেশের ক্রিকেটের ভাবমূর্তি নষ্ট করার পরিকল্পনা চালাচ্ছে কেউ কেউ। এমন আন্দোলনের মধ্য দিয়ে সেই পরিকল্পনায় সফল ক্রিকেটাররা।\n‘গণমাধ্যমে বলাতে কি হলো? সারাবিশ্ব থেকে আমার কাছে জানতে চাইল। আইসিসি, এসিসি জানতে চাইল কি হচ্ছে বাংলাদেশের ক্রিকেটে। আমি জবাব দিলাম। একটা বিষয় পরিস্কার, ক্রিকেটের ইমেজ নষ্ট করে ওরা সাকসেসফুল।\n‘আরেকটা বিষয় দেখেন কখন এ আন্দোলনটা হলো। সামনে ভারত সফর। এটা আমাদের জন্য অনেক বড় কিছু। টেস্ট চ্যাম্পিয়নশিপ শুরু হচ্ছে। প্রথম খেলাই ভারতের সঙ্গে। কালকে থেকে আমার ফিটনেস এন্ড কন্ডিশনিং ক্যাম্প। ২৫ তারিখ থেকে জাতীয় দলের কোচিং শুরু হচ্ছে। ভারত সফর যদি না হয় তাহলে আইসিসির একটা রিক্যাশন হবে। তারা তো এটাই চাচ্ছে।’ – বলেছেন নাজমুল হাসান।\nচ্যাম্পিয়নস লিগে কোন দল কোন গ্রুপে?


Community spread of Coronavirus in two areas, confirms Kerala CM Pinarayi Vijayan - Bengali Oneindia\nভয়ঙ্কর বৃষ্টিতে দুর্যোগের কবলে ভগবানের আপন দেশ! ভেসে যাচ্ছে বাস-গাড়ি, খোঁজ পাওয়া যাচ্ছে না বহু মানুষের\nপ্রবল বৃষ্টির দাপটে ভিজছে ইশ্বরের দেশ, উৎসবের মরসুমে বানভাসী কেরল! জারি হলুদ সতর্কতা\nবিদায় নিচ্ছে বর্ষা, শেষ বেলায় ভাসছে কেরল, ৪ জেলায় ভারী থেকে অতি ভারী বৃষ্টির পূর্বাভাস\nনিম্নচাপের করাল গ্রাসে বেঙ্গালুরু, অতিভারী বৃষ্টিতে স্তব্ধ বিমানবন্দর! মৃত ১\nকাটছে না আতঙ্কের মেঘ, উৎসবের আবহে ৩০ জেলার উচ্চ পজেটিভিটি হারেই বাড়ছে উদ্বেগ\n| Published: July 18 2020, 1:32 [IST]\nদক্ষিণ ভারতের রাজ্য কেরলে করোনা ভাইরাস সবার প্রথমে অনেকটা ছড়িয়ে পড়েছিল। তবে সে রাজ্যের প্রশাসন দক্ষভাবে একসময় পরিস্থিতি সামাল দেয়। যা নিয়ে সারাদেশে চর্চা শুরু হয়েছিল। তবে ফের কেরলে নতুন করে সংক্রমণ শুরু হয় মে মাসের শেষ দিক থেকে। এবং বর্তমানে ফের একবার কেরলে সংক্রমণ লাফিয়ে বাড়ছে। শুক্রবার কেরল সরকার জানিয়ে দিয়েছে, রাজ্যের তিরুবনন্তপুরম জেলার দুটি সমুদ্র উপকূলবর্তী এলাকায় গোষ্ঠী সংক্রমণ হয়েছে।\nকেরলে গত ২৪ ঘন্টায় ৮০০ জন নতুন করে ভাইরাস আক্রান্ত হয়েছেন। যার ফলে সেরাজ্যে সংক্রমণের সংখ্যা ইতিমধ্যে ১১ হাজার পেরিয়ে গিয়েছে।\nকেরলের মুখ্যমন্ত্রী পিনারাই বিজয়ন জানিয়েছেন, তিরুবনন্তপুরম জেলার পুল্লুভিলা এবং পুন্তুরায় গোষ্ঠী সংক্রমণ হয়েছে। এবং এই দুই এলাকায় সম্পূর্ণ লকডাউন চলবে।\nপ্রসঙ্গত কেরলে ১১ হাজার ৬৭ জন ভাইরাস আক্রান্ত হয়েছেন। যার মধ্যে সেরে উঠেছেন ৪ হাজার ৯৯৪ জন। এবং বর্তমানে রোগের সঙ্গে লড়াই করছেন ৬০৩০ জন। পাশাপাশি কেরলে ৩৯ জনের মৃত্যু হয়েছে। যা সারা দেশের মধ্যে অন্যতম কম।\nকরোনায় এখনও ভয়ঙ্কর পরিস্থিতি কয়েকটি রাজ্যে! ফের কি লকডাউন, জল্পনা তুঙ্গে\nকেরলে বাদুড় থেকেই সংক্রমণ, কোঝিকোড়ে নিপা অ্যান্টিবডি মিলেছে বাদুড়ের নমুনায়\nকরোনা পরিস্থিতির মাঝে কতটা ভয়াবহ নিপা ভাইরাসের হানা! কিছু তথ্য একনজরে\nকেরলে নিপা ভাইরাসের ত্রাস জারি! মৃতের সংসর্গে আসা ১১ জনের উপসর্গ প্রকট\nকরোনার মাঝেই ফিরল নিপা ভাইরাসের আতঙ্ক, কেরলে মৃত্যু ১২ বছরের কিশোরের\nCommunity spread of Coronavirus in two areas, confirms Kerala CM Pinarayi Vijayan\nStory first published: Saturday, July 18, 2020, 1:32 [IST]


এপ্রিল 28, 2019 ট্রেডারদেরকে পর্যালোচনা লেখক রিমা সেনগুপ্ত 78294 দর্শকরা\nনিম্নলিখিতটি মূল পিডিসি সময় সার্ভারের সর্বোত্তম কনফিগারেশন দেখাবে, যার মধ্যে মূল পিডিসি নিজেই ইন্টারনেটে নির্ভরযোগ্য উত্স থেকে সময়টিকে সিঙ্ক্রোনাইজ করে এবং এটি 60 সেকেন্ডের জন্য লাভজনক ট্রেডিং কৌশল কি আছে অ্যাক্সেস করতে ক্লায়েন্টদের সময় তাদের অভ্যন্তরীণ ঘড়িগুলির সাথে সিঙ্ক্রোনাইজ করে।\n৭) বাড়িতে একের অধিক বিড়াল থাকলে সবাইকে একসাথে Flea treatment দিতে হবে। ৯. স্থানীয় উৎসের তহবিল অনিবাসী বৈদেশিক মুদ্রা একাউন্টে জমা করা যায় কি?\n2. সুপেরিয়র Karambit পকেট ছুরি, যা ব্লেড দ্রুত স্থাপনার জন্য অনুমতি দেয় বাণিজ্যিক ব্যাংকগুলোয় তারল্য সংকটের তথ্য দিচ্ছে বাংলাদেশ ব্যাংকও। কেন্দ্রীয় ব্যাংকের তথ্য অনুযায়ী, গত বছরের সেপ্টেম্বর পর্যন্ত দেশের ৫৭টি তফসিলি ব্যাংকের হাতে অতিরিক্ত তারল্য ছিল ৯২ হাজার ১৬৩ কোটি টাকা। এর মধ্যে রাষ্ট্রায়ত্ত সোনালী, জনতা, অগ্রণী ও রূপালী ব্যাংকেরই ছিল ৬০ হাজার কোটি টাকার মতো অতিরিক্ত তারল্য। বাকি টাকার মধ্যে বেসরকারি ব্যাংকগুলোর হাতে ছিল প্রায় ২০ হাজার কোটি টাকা। কিন্তু পরবর্তী তিন মাসে (অক্টোবর-ডিসেম্বর) রাষ্ট্রায়ত্ত ব্যাংকগুলোর ঋণ বিতরণ সেভাবে না বাড়লেও অস্বাভাবিক বেড়েছে বেসরকারি ব্যাংকগুলোর ঋণ। ফলে নগদ টাকার তীব্র সংকটে পড়তে 60 সেকেন্ডের জন্য লাভজনক ট্রেডিং কৌশল কি আছে হয়েছে ব্যাংকগুলোকে।\nআনুষ্ঠানিক - মানব ক্রিয়াকলাপের বিশেষ এলাকায় পাওয়া যায় (উদাহরণস্বরূপ, বীজগণিত ভাষা, প্রোগ্রামিং ভাষা, বৈদ্যুতিক সার্কিট ইত্যাদি)\n4. বয়লারের দক্ষতা ভূপৃষ্ঠে জ্বালানী দিয়ে প্রয়োগ 60 সেকেন্ডের জন্য লাভজনক ট্রেডিং কৌশল কি আছে করা মোট তাপে বাষ্প (দরকারী তাপ) গঠনের জন্য ব্যবহৃত তাপের পরিমাণের অনুপাত; অতএব, বয়ফ্রাইল বয়লার জ্বালানি জ্বলন তাপ ব্যবহারের ডিগ্রী চিহ্নিত করে। হায়রে, এটি এমন গ্লাস যা শীতে শীতকালে সবচেয়ে বেশি গরম হ্রাস এবং গ্রীষ্মকালে কক্ষের অত্যধিক তাপমাত্রায় অবদান রাখে। সমস্যার সমাধান করার জন্য, একটি দর্শনীয় ফলাফল অর্জনের জন্য একটি সমন্বিত পদ্ধতির ব্যবহার করা ভাল।\nচতুর্থ - মাল্টি-লেয়ার কমপ্লেক্স প্যানেলের বেসচারডনি দুটি দৃঢ়প্রতিষ্ঠিত কংক্রিট প্যানেলে গঠিত, যার মধ্যে একটি কার্যকর তাপ-অন্তরণ উপাদান স্থাপন করা হয়। অ্যাকাউন্ট: স্ট্যান্ডার্ড এবং মিনি অ্যাকাউন্ট পাওয়া যায়, এবং প্রতিটি ধরনের পৃথক, কর্পোরেট বা যৌথ ট্রেডিং অ্যাকাউন্ট হিসাবে সেট আপ করা যেতে পারে। মিনি অ্যাকাউন্টটি ছোট চুক্তি মাপের অনুমতি দেয়, নতুনদের জন্য ন্যূনতম আমানত, মালিকানাধীন ট্রেডিং প্ল্যাটফর্মে টাইট স্প্রেডগুলির সাথে ব্যবহার করার জন্য। স্ট্যান্ডার্ড একাউন্টের জন্য আরো অভিজ্ঞতা এবং ঝুঁকি গ্রহণ ক্ষমতা সঙ্গে মানুষের জন্য। অনেক মাপ স্ট্যান্ডার্ড অ্যাকাউন্টে 100,000 ইউনিট পর্যন্ত হতে পারে। ডেমো একাউন্টটি 90 দিনের জন্য উপলব্ধ ট্রেডিং প্ল্যাটফর্মের জন্য দেওয়া হয়।\nস্বাস্থ্য কমপ্লেক্সে এক্স-রে মেশিন না থাকায় বাইরে থেকে করার পরামর্শ দেওয়া হয়েছে বলে তিনি জানান। এই কাজের জন্য, বাবা সময় ক্যামেরা এবং ভিডিও ক্যামেরা কিনতে চলচ্চিত্রে সবকিছু ক্যাপচার।\nট্রেডিং প্ল্যাটফর্মের মোবাইল সংস্করণ বিনোমো - ফরেক্স ট্রেডিং শুরু করার পূর্বে আপনার কি জানা উচিত\n7. উদ্যানজাত পণ্য পণ্যের 60 সেকেন্ডের জন্য লাভজনক ট্রেডিং কৌশল কি আছে বালুচর জীবন বৃদ্ধি। এছাড়াও দেখুন: একটি ব্যবসা নির্দেশিকা শুরু হচ্ছে\nসব অনুষ্ঠান জন্য একটি ব্রাজিলিয়ান হাতুড়ি সুবিধা একটি উপহার নয় - এটা জটিল এবং ব্যয়বহুল। সাসপেনশন 60 সেকেন্ডের জন্য লাভজনক ট্রেডিং কৌশল কি আছে পয়েন্ট থেকে মনোযোগযুক্ত লোডগুলি গ্রিডের চেয়ে ফ্যাব্রিকের মাধ্যমে "বিভাজন" আরও কঠিন, সুতরাং স্থগিতাদেশ শাখাগুলি এবং ড্রস্ট্রিংগুলি তাদের অনেকগুলি প্রয়োজন। এবং প্রতিটিতে তার মধ্যে লম্বা লাইনের একটি অংশ এবং সেইসাথে কাপড়ের সীমানা সন্নিবেশ করাতেও জোর দেওয়া দরকার। বিছানা প্রান্ত বরাবর amplification ছাড়া বিছানার প্রান্ত শীঘ্রই sag। innodb_flush_method - ফ্লাশিংয়ের ক্ষেত্রে শীর্ষে থাকা জিনিসগুলি, এটি ডাবল-বিফার বাড়াতে O_DIRECT এ সেট করা হয়। এই সর্বদা করা উচিত, যদি না I / O সিস্টেম খুব কম কর্মক্ষমতা - computer jose rental san.


'মানুষের জীবন নিয়ে ছেলেখেলা বন্ধ করুন', করোনার টিকা নিয়ে কেন্দ্রীয় সরকারকে তোপ রূপাঞ্জনা মিত্রের! - BJP Leader and actor Rupanjana Mitra asks for covid vaccine in her facebook post, Bangla News\nবাংলা নিউজ > বায়োস্কোপ > 'মানুষের জীবন নিয়ে ছেলেখেলা বন্ধ করুন', করোনার টিকা নিয়ে কেন্দ্রীয় সরকারকে তোপ রূপাঞ্জনা মিত্রের!\nরূপাঞ্জনা মিত্র। (ছবি-ইনস্টাগ্রাম)\n'মানুষের জীবন নিয়ে ছেলেখেলা বন্ধ করুন', করোনার টিকা নিয়ে কেন্দ্রীয় সরকারকে তোপ রূপাঞ্জনা মিত্রের!\n১ মিনিটে পড়ুন . Updated: 18 May 2021, 08:34 PM IST লেখক Tulika Samadder\nযদিও নিজের পোস্টে কোথাও কেন্দ্রীয় সরকারের নাম উল্লেখ করেননি অভিনেত্রী, তবুও নেটিজেনদের ধারণা মোদীর সরকারকেই একহাত নিয়েছেন তিনি।\nRupanjana Mitra Covid Vaccine Covid-19 BJP\nরূপাঞ্জনা মিত্রের ফেসবুক পোস্ট ঘিরে ফের জলঘোলা রাজ্য বিজেপির অন্দরে। এর আগে দিলীপ ঘোষের ‘রগড়ে দেব’ মন্তব্য নিয়েও মুখ খুলেছিলেন রূপাঞ্জনা। আর এবার সরাসরি ভ্যাকসিনের দাবি জানালেন কেন্দ্রীয় সরকারের কাছে। বিজেপি নেত্রীর এই সাহসী পদক্ষেপের প্রশংসা করেছেন নেটনাগরিকরা।\nকী পোস্ট করেছেন রূপাঞ্জনা? অভিনেত্রী ও বিজেপি-র সদস্য ফেসবুকে লিখেছেন, ‘ভ্যাকসিন চাই। তার আগে কোনও কথা শুনতে চাই না। মানুষের জীবন নিয়ে ছেলেখেলা বন্ধ করুন।’ যদিও নিজের ফেসবুক পোস্টে কোথাও মোদীর সরকারের নাম নেননি রূপাঞ্জনা। তবে, পোস্ট দেখে স্পষ্ট করোনার টিকা চেয়েছেন কেন্দ্রীয় সরকারের কাছেই।\nনারদ কাণ্ড নিয়ে সোমবার থেকেই সরব রাজ্য রাজনীতি। রাজ্যের দুই মন্ত্রী ফারহাদ হাকিম, সুব্রত মুখোপাধ্যায় এবং দুই বিধায়ক মদন মিত্র ও শোভন চট্টোপাধ্যায়কে গতকাল গ্রেপ্তার করেছে সিবিআই। নিজাম প্যালেসের সামনে দিনভর চলেছে বিক্ষোভ। যেখানে সাধারণ মানুষ হাসপাতালে বেড পাচ্ছে না, অক্সিজেন নেই, সাধারণের জন্য পর্যাপ্ত টিকা নেই, সেখানে এভাবে হঠাৎ করে সিবিআইয়ের সক্রিয়তা ও তার প্রতিবাদে তৃণমূলের সমর্থদকের লকডাউনের নিয়ম ভেঙে বিক্ষোভ, করোনা ছড়ানোর ভয়কে আরও বাড়িয়ে দিচ্ছে। সেই নিয়েই এবার সরব হয়েছেন তারকারা। যার মধ্যে নাম জুড়ল বিজেপি নেত্রী রূপাঞ্জনার।


মৌলভীবাজার-৪ এ আসনে চা শ্রমিক ভোটারই ফ্যাক্টর – GBnews24.com\nমৌলভীবাজার-৪ এ আসনে চা শ্রমিক ভোটারই ফ্যাক্টর\nচা শ্রমিক অধ্যুষিত মৌলভীবাজার-৪ (শ্রীমঙ্গল-কমলগঞ্জ) আসন। এ আসনে চা শ্রমিক ভোটারই ফ্যাক্টর। তাদের ভোটেই প্রার্থীর জয় পরাজয় নির্ধারণ হয়। স্বাধীনতার পর থেকেই এই আসন আওয়ামী লীগের দখলে আছে। দেশ স্বাধীনের পর বঙ্গবন্ধু শেখ মুজিবুর রহমান এখানকার চা শ্রমিকদের ভোটাধিকার দিয়েছিলেন। সেই থেকেই চা শ্রমিকরাও প্রতিদানে নৌকায় ভোট দিয়ে আসছেন। টানা পাঁচবার এই আসন থেকে জয়লাভ করেন বর্তমান সংসদ সদস্য ও সরকারি প্রতিশ্রুতি সম্পর্কিত সংসদীয় স্থায়ী কমিটির সভাপতি উপাধ্যক্ষ ড. মো. আবদুস শহীদ। তিনি বিরোধী দলের হুইপ ও সরকারি দলের চিফ হুইপের দায়িত্বও পালন করেছেন।\nআগামী নির্বাচনে তিনি এ আসনে দলের মনোনয়ন চাইবেন। মনোনয়ন পেতে মাঠে আছেন আওয়ামী লীগের কেন্দ্রীয় কমিটির সদস্য ও কমলগঞ্জ উপজেলা পরিষদ চেয়ারম্যান অধ্যাপক রফিকুর রহমান ও মৌলভীবাজার জেলা আওয়ামী লীগের সাংগঠনিক সম্পাদক চট্টগ্রাম বিশ্ববিদ্যালয়ের আলাওল হলের সাবেক ভিপি ও শ্রীমঙ্গল দ্বারিকা পাল মহিলা ডিগ্রি কলেজের অধ্যক্ষ সৈয়দ মনসুরুল হক। এদের মধ্যে মাঠে-ময়দানে নৌকা প্রতীকে ভোট চাওয়ার দৌড়ে এগিয়ে আছেন ড. মো. আবদুস শহীদ। দলীয় নেতা-কর্মীদের সঙ্গে নিয়ে সরকারের গত ১০ বছরের উন্নয়ন বার্তা নিয়ে তিনি শ্রীমঙ্গল ও কমলগঞ্জের প্রত্যন্ত অঞ্চল চষে বেড়াচ্ছেন। অংশ নিচ্ছেন বিভিন্ন দলীয় কর্মসূচি ও উঠান বৈঠকে। শুধু কমলগঞ্জ উপজেলায় প্রচারণা চালাচ্ছেন অধ্যাপক রফিকুর রহমান। তিনিও কমলগঞ্জ উপজেলা আওয়ামী লীগ ও এর সহযোগী সংগঠনের নেতা-কর্মীদের (একটি অংশ) সঙ্গে নিয়ে সরকারের সফলতা সভা-সমাবেশে তুলে ধরে আগামী নির্বাচনে নৌকা প্রতীকে ভোট চাইছেন।\nযুবলীগ ও স্বেচ্ছাসেবক লীগের কয়েকজন তরুণ নেতাকে সঙ্গে নিয়ে সৈয়দ মনসুরুল হক শ্রীমঙ্গলে তার প্রচারণা চালাচ্ছেন। সম্প্রতি তিনি শহরের বিভিন্ন দেয়ালে তার ছবিসংবলিত পোস্টার লাগিয়ে নৌকায় ভোট চেয়েছেন। বিলি করছেন উন্নয়নের লিফলেট। উপাধ্যক্ষ ড. মো. আবদুস শহীদ বলেন, গত ২৮ বছরে শ্রীমঙ্গল ও কমলগঞ্জ উপজেলায় শিক্ষা, স্বাস্থ্য, কৃষি, যোগাযোগ, অবকাঠামো, দারিদ্র্য বিমোচনসহ বিভিন্নক্ষেত্রে ব্যাপক উন্নয়ন হয়েছে। জনগণের কাজ করেছি বিধায় জনগণের ইচ্ছা অনুযায়ী এই এলাকা থেকে নির্বাচন করার প্রত্যাশা আছে। আমার এলাকার জনগণ খুব ভালো। তারা যোগ্য প্রার্থী দেখেই ভোট দেন। শেখ হাসিনাও সেই যোগ্যতার নিরিখে প্রার্থী মনোনয়ন দিয়ে আসছেন। আগামীতে এটাই আমার আশা। অধ্যাপক রফিকুর রহমান বলেন, ‘এলাকার জনগণ এবার পরিবর্তন চায়। তাদের আশা আকাঙ্ক্ষার জন্যই মনোনয়ন চাইব। নেত্রী অবশ্যই আমাকে মূল্যায়ন করবেন।’ সৈয়দ মনসুরুল হক বলেন, তিনি মনোনয়নপ্রত্যাশী। তবে প্রধানমন্ত্রী শেখ হাসিনা নৌকা প্রতীকে যাকে মনোনয়ন দেবেন, তার পক্ষেই কাজ করবেন। বিএনপির জাতীয় নির্বাহী কমিটির সদস্য হাজী মুজিবুর রহমান চৌধুরী ছাড়া আর কোনো মনোনয়নপ্রত্যাশী নেই। মুজিবুর রহমান ২০০৮ সালের নির্বাচনে এ আসনে বিএনপির প্রার্থী ছিলেন। বিএনপির একক প্রার্থী হিসেবে হাজী মুজিবুর রহমান চৌধুরী সুবিধাজনক অবস্থানে থাকলেও অভ্যন্তরীণ কোন্দল দলটির পিছু ছাড়ছে না। গত নয় বছর ধরে দলীয় নেতা-কর্মীরা দুই ভাগে বিভক্ত হয়ে আছে।\nশ্রীমঙ্গল উপজেলা বিএনপির (একাংশ) সভাপতি মো. নূরুল আলম সিদ্দিকী বলেন, ‘হাজী মুজিবুর রহমান বিএনপির একক প্রার্থী। আমরা পুলিশি বাধার কারণে গণসংযোগ করতে পারছি না। এরপরও আমরা বসে নেই। ঘরোয়াভাবে প্রচারণা চালাচ্ছি। পাঁচবারের এমপি আবদুস শহীদ। আমাদের পাস করা কষ্টকর হবে। তারপরও আমরা আশাবাদী।’ অপর অংশের সাধারণ সম্পাদক মো. ইয়াকুব আলী বলেন, দল যাকে ধানের শীষ দেবে আমরা তার পক্ষে কাজ করব। হাজী মুজিবুর রহমান বলেন, আমি এবারও মনোনয়ন চাইবো। দলে কোন বিভক্তি নেই।\nসিলেটে দুর্বৃত্তের ছুরিকাঘাতে চালক নিহত\nজিএসসি সাউথ ওয়েষ্ট রিজিওনের বার্ষিক সাধারন সভা অনুষ্টিত


মুড়ি-মুরকির মত অস্ত্র কিনছে মিয়ানমার | parbattanews bangladesh\nপ্রকাশ সময় September 26, 2017, 12:57 PM\nসংখ্যালঘু রোহিঙ্গা মুসলমানদের ওপর গণহত্যা চালানোর পাশাপাশি দেদারছে অস্ত্র কিনছে মিয়ানমার। চীন, ইসরায়েল, ভারত, পাকিস্তান, রাশিয়া, ইউক্রেন, সার্বিয়া, উত্তর কোরিয়া, সাবেক যুগস্লাভিয়া, বুলগেরিয়া, বেলারুশ, জার্মানি, পোল্যান্ড, সুইজ্যারল্যান্ড, ডেনমার্ক সহ বিভিন্ন দেশ থেকে যুদ্ধ বিমান, ক্ষেপণাস্ত্র, যুদ্ধজাহাজ, ট্যাংক, অত্যাধুনিক কামান সহ প্রচুর গোলাবারুদ ক্রয় অব্যাহত রেখেছে দেশটি।\nব্রিটেনের কাছ থেকে ১৯৪৮ সালে স্বাধীনতা অর্জনের পর মিয়ানমারের সেনাবাহিনী দেশটির রাজনীতি ও পররাষ্ট্রনীতি নিয়ন্ত্রন করছে ও একক কর্তৃত্ব বজায় রেখেছে। ২০১৫ সালে নির্বাচনে অং সাং সুচির ভূমিধস বিজয়ে গণতন্ত্রের পথে যাত্রা শুরু করলেও দেশটির অভ্যন্তরীণ ও বৈদেশিক নীতিতে কোনো পরিবর্তন আসেনি।\nঅর্ধশতাব্দীর বেশি সময় ধরে মিয়ানমার শাসিত হয়ে আসছে সেনাবাহিনীর নিষ্পেষণ ও যাঁতাকলের মধ্যে দিয়ে। তবে ৯০ দশকের শুরুতে মিয়ানমারের ওপর যুক্তরাষ্ট্র ও ইউরোপিয় ইউনিয়নের পক্ষ থেকে সীমিত পর্যায়ের কিছু অবরোধ নেমে আসে। কিন্তু সুচি স্টেট কাউন্সিলর নির্বাচিত হওয়ার পর এসব অবরোধ প্রত্যাহার করে নেওয়া হয়। দেশটিতে বিনিয়োগের জন্যে আগ্রহী হয়ে ওঠে ভারত থেকে শুরু করে চীন, রাশিয়া সহ পশ্চিমা দেশগুলো।\nকিন্তু রোহিঙ্গা থেকে শুরু করে অন্যান্য জাতিগোষ্ঠীর ওপর জাতিগত শুদ্ধি অভিযান দেশটিকে এখন পুরো এশিয়ার নিরাপত্তার জন্যে হুমকির সূতিগারে পরিণত করেছে। ভারত ইতিমধ্যে দাবি করছে আল-কায়েদা রোহিঙ্গাদের সঙ্গে সংশ্লিষ্ট হয়ে ওঠার চেষ্টা করছে। ইরানের প্রেসিডেন্ট হাসান রুহানি সিএনএনকে দেওয়া এক সাক্ষাতকারে উদ্বেগ প্রকাশ করে বলেছেন, ইরাক ও সিরিয়ায় আইএস জঙ্গিরা মার খাওয়ার পর এখন বাংলাদেশে রোহিঙ্গা সংকটের সুযোগ নিতে পারে।\nমিয়ানমারের নাগরিকদের মাথাপিছু আয় ১৪২০ মার্কিন ডলার। অথচ শিক্ষার হার ৯৬ শতাংশ। অর্থাৎ শিক্ষার হার বেশি থাকলেও তা মেধা ও মননে ব্যবহৃত হয়নি সামরিক দিক থেকে দেশটির শক্তিশালী হয়ে ওঠার লক্ষ্যমাত্রার কারণে। এজন্যে উন্নয়ন না হলেও সংখ্যালঘু রোহিঙ্গা মুসলমানদের ওপর হত্যাযজ্ঞে বৌদ্ধ অধ্যুষিত দেশটি মেতে উঠেছে এবং আন্তর্জাতিক সম্প্রদায়ের চাপকে কোনো পাত্তাই দিচ্ছে না। ইতিমধ্যে বাংলাদেশের আকাশ সীমা একাধিকবার লঙ্ঘন করেছে মিয়ানমার।\n২০১২ সালে মিয়ানমারে তথাকথিত গণতান্ত্রিক রুপান্তর ঘটলেও দেশটির ওপর অবরোধ তুলে নেওয়া হলেও অস্ত্র ক্রয়ে এখনো ইইউ’এর নিষেধাজ্ঞা বলবৎ রয়েছে। কিন্তু বিভিন্ন দেশ থেকে প্রচুর অস্ত্র কিনছে মিয়ানমার। মিয়ানমারের পাশে রয়েছে বাংলদেশ। প্রধানমন্ত্রী শেখ হাসিনা ইতিমধ্যে জাতিসংঘে তার দেওয়া ভাষণে বলেছেন, বাংলাদেশ যুদ্ধ চায় না, শান্তি চায়।\nমিয়ানমারের অন্য প্রতিবেশি দেশ ভারত, চীন, থাইল্যান্ড ও লাওসের সঙ্গে দেশটির চমৎকার সম্পর্ক। তাহলে মিয়ানমার এত অস্ত্র দিয়ে কি করবে? ইতিমধ্যে দেশটি নিজদেশের সংখ্যালঘু রোহিঙ্গা মুসলমানদের সঙ্গে যুগ যুগ ধরে কি আচরণ করছে তা বিশ্ববাসী দেখেছে।\nরাখাইনে রোহিঙ্গাদের সন্ত্রাসী অভিহিত করে তাদের ওপর হত্যাযজজ্ঞ ও জাতিগত নিধন চালানোর পর যে সব দেশ রোহিঙ্গাদের আশ্রয় দিয়েছে সেসব দেশওকি অদূর ভবিষ্যতে মিয়ামারের লক্ষ্যবস্তুতে পরিণত হতে যাচ্ছে?\nমিয়ানমার যেসব অস্ত্র কিনছে তার সিংহভাগ যোগানদাতা দেশ হচ্ছে চীন, রাশিয়া, ভারত, ইউক্রেন ও ইসরায়েল। ইতিমধ্যে ইসরায়েল বলেছে, রোহিঙ্গাদের গণহত্যা সত্ত্বেও দেশটি মিয়ানমারের কাছে অস্ত্র বিক্রি অব্যাহত রাখবে। ৯০এর দশক থেকে ব্যাপকভাবে অস্ত্র ক্রয় শুরু করে মিয়ানমার যা এই প্রতিবেদনের ছবিতে দেখানো হয়েছে।\nমিয়ানমারের কেনা সিংহভাগ যুদ্ধবিমান, সশস্ত্র যান, বন্দুক, যুদ্ধ জাহাজ এসেছে চীন থেকে। ভূমি থেকে আকাশে ছোড়ার ক্ষেপণাস্ত্র দিয়েছে রাশিয়া। কিছুদিন আগে ইসরায়েল শতাধিক ট্যাংক, নৌযান, হালকা অস্ত্র সরবরাহ করেছে মিয়ানমারকে। ইসরায়েলের প্রশিক্ষণ পাচ্ছে মিয়ানমারের সেনারা। এমনকি পাকিস্তানের কাছ থেকেও যুদ্ধ বিমান কিনেছে দেশটি।


Mustard Oil Good For Hair: অকালে পেকে যাচ্ছে চুল? সরষের তেলের সঙ্গে এই উপাদান মেলালেই কেল্লা ফতে! – News18 Bangla\nMustard Oil for Hair: অকালে পেকে যাচ্ছে চুল? সরষের তেলের সঙ্গে এই উপাদান মেলালেই কেল্লা ফতে!\nঅকালে পেকে যাচ্ছে চুল? সরষের তেলের সঙ্গে এই উপাদান মেলালেই কেল্লা ফতে!\nMustard Oil Good For Hair: আসলে নিয়ম মেনে সঠিক ভাবে চুলের যত্ন না-নিলে কম বয়সেই চুল পেকে যেতে পারে। তা ছাড়া অনেক সময় শারীরিক অসুস্থতার জেরেও চুল পেকে যাওয়ার মতো সমস্যা দেখা যায় ৷\nসরষের তেলের সঙ্গে এটা মিশিয়ে মাথায় লাগান, কাজ দেবে ম্যাজিকের মতো !\n#কলকাতা: বদলে যাচ্ছে জীবনযাত্রা। তার জেরে কাজের চাপের সঙ্গে সঙ্গে বাড়ছে মানসিক চাপও। আবার অন্য দিকে লাগামছাড়া পরিবেশের দূষণ। আর এই সব কিছুর প্রভাব পড়ছে আমাদের স্বাস্থ্যে। শারীরিক অসুস্থতার পাশাপাশি চুল ও স্কিনের সমস্যাও দেখা দিচ্ছে এই সব কারণে। আজকাল বেশির ভাগ ক্ষেত্রেই দেখা যায় যে, কম বয়সেই চুল ঝরে যাচ্ছে। শুধু তা-ই নয়, অকালে চুল পেকে যাওয়ার সমস্যাও দেখা দিচ্ছে। আসলে নিয়ম মেনে সঠিক ভাবে চুলের যত্ন না-নিলে কম বয়সেই চুল পেকে যেতে পারে। তা ছাড়া অনেক সময় শারীরিক অসুস্থতার জেরেও চুল পেকে যাওয়ার মতো সমস্যা দেখা যায় (Mustard Oil Good For Hair)।\nআরও পড়ুন-Allahabad High Court: বিয়ের বয়স নিয়ে এলাহাবাদ হাইকোর্টের নজিরবিহীন রায়, লাভ ম্যারেজ নিয়ে পারিবারিক আপত্তি ধোপে টিকবে না!\nপ্রাকৃতিক উপায়ে চুল থাকবে কালো:\nচুল পেকে যাওয়ার সমস্যা থেকে মুক্তি পেতে অনেকেই চুলে রঙ করে থাকেন। তবে চুলে রঙ করলে অথবা চুল ডাই করলে হিতে বিপরীত হবে পারে। অর্থাৎ হেয়ার ডাই চুলের জন্য বিপদ ডেকে আনতে পারে। তাই এই উপায়ের বদলে প্রাকৃতিক উপায় মেনে চললে চুল কালো হবে। এর পাশাপাশি, চুল ক্ষতির হাত থেকেও রেহাই পাবে। আর পাকা চুল কালো করতে সবথেকে ভাল হল সরষের তেল (Mustard Oil)। সরষের তেলে মেহেন্দি পাউডার মিশিয়ে নিয়ে মাসাজ করলে চুল শুধু মজবুতই হবে না, সেই সঙ্গে চুলও গোড়া থেকে কালো হবে।\nচুল কালো করার জন্য বিশেষ তেল বানানোর উপায়:\nআয়ুর্বেদ মতে চুলের যত্নের জন্য সরষের তেল দারুণ কার্যকর (Mustard Oil Good For Hair)। চুলে সরষের তেল মাসাজ করলে বহু সমস্যাই দূর করা সম্ভব। এতে চুলের টাক পড়া রোধ করা যায় এবং সেই সঙ্গে চুলকে কালো করাও সম্ভব। প্রাকৃতিক উপায়ে চুল কালো করার জন্য এই বিশেষ তেলকে বেশি কার্যকর বানাতে এক কাপ সরষের তেল এবং তিন টেবিলচামচ হেনা পাউডার বা হেনা পাতা নিতে হবে। এ বার জেনে নেওয়া যাক, এই বিশেষ তেল তৈরির প্রক্রিয়া।\nআরও পড়ুন-স্বামীর ধূমপানের কারণে গুরুতর অসুস্থ হচ্ছেন বাড়ির মহিলারা! সমীক্ষায় উঠে এসেছে বিপজ্জনক অভ্যাসের কথা\nগ্যাসে একটি লোহার কড়াই ভাল করে গরম করে নিয়ে তাতে এক কাপ সরষের তেল দিতে হবে।\nতেল গরম হলে গ্যাসের আঁচ কমিয়ে দিতে হবে এবং তাতে হেনা পাউডার মেশাতে হবে।\nএ বার তেল ফোটা না-পর্যন্ত সেই মিশ্রণটি নাড়াচাড়া করে যেতে হবে।\nতেলে মেহেন্দি পুরোপুরি ভাবে মিশে গিয়ে তেল কালো হলে গ্যাস বন্ধ করে দিতে হবে।\nএর পর তেলের কড়াইকে ১ ঘণ্টা ভাল করে ঢেকে রেখে দিতে হবে।\nতেলের মিশ্রণ ঠান্ডা হলে তা ছেঁকে নিয়ে একটি কাচের শিশিতে ভরে রাখতে হবে।\nTags: Hair Care Tips, Mustard Oil


আফ্রিকায় ফ্রান্সের উপনিবেশ!! [Archive] - দাওয়াহ ইলাল্লাহ\nদাওয়াহ ইলাল্লাহ > সংবাদ > উম্মাহ সংবাদ > আন্তর্জাতিক > আফ্রিকায় ফ্রান্সের উপনিবেশ!!\nView Full Version : আফ্রিকায় ফ্রান্সের উপনিবেশ!!\nভাগ্যবান এই কারণে, অধিকাংশ মানুষ সারাদিন আমেরিকা আর ইসরায়েলকেই গালাগালি করে। গত কয়েক বছরে অবশ্য সিরিয়া আর শিংজিয়াংয়ের কারণে রাশিয়া এবং চীনকেও কেউ কেউ গালাগালি করা শুরু করছে। কিন্তু ফ্রান্সের নাম কারো মুখে শোনাই যায় না।\nঅথচ ফ্রান্সের অন্যায় এদের কারো চেয়ে কোনো দিক থেকে কম না। ফ্রান্সই একমাত্র সাবেক ঔপনিবেশিক শক্তি, যারা এখনও তাদের সাবেক উপনিবেশগুলোকে প্রায় আগের মতোই শোষণ করে যাচ্ছে।\nফ্রান্স টিকেই আছে আফ্রিকাকে শোষণ করার মধ্য দিয়ে। এটা গোপন কিছু না। সময়ে সময়ে ফরাসিরা নিজেরাও এটা স্বীকার করে। ১৯৫৭ সালে ফ্রান্সের প্রেসিডেন্ট ফ্রাঁসোয়া মিতেঁরা ভবিষ্যদ্বাণী করেছিলেন, আফ্রিকার উপর নিয়ন্ত্রণ টিকিয়ে রাখতে না পারলে একবিংশ শতাব্দীর ইতিহাসে ফ্রান্সের কোনো জায়গা থাকবে না।\nকীভাবে প্রান্স আফ্রিকাকে শোষণ করছে? প্রধানত কলোনিয়াল মুদ্রা সিএফএ ফ্রাঙ্কের (CFA Franc - Franc of the French Colonies in Africa) মাধ্যমে।\nদ্বিতীয় বিশ্বযুদ্ধের পরে যখন আফ্রিকাজুড়ে কলোনিগুলো স্বাধীনতা দাবি করে, তখন ব্রিটিশ, স্প্যানিয়ার্ড এবং ইতালিয়ানরা তুলনামূলকভাবে সহজেই তাদেরকে স্বাধীনতা দিয়ে ফিরে যায়। কিন্তু ফ্রান্স ছিল ব্যতিক্রম। তারা তাদের কলোনিগুলোকে স্বাধীনতা দেয় এই শর্তে যে, স্বাধীন রাষ্ট্রগুলোকে তারা অর্থনৈতিক এবং সামরিক দিক থেকে "সহযোগিতা" করবে।\nঅথচ গাদ্দাফির পতনের জন্য একচেটিয়াভাবে দায়ী করা হয় ওবামা আর হিলারীকে। ফ্রান্স এবং কাতারের ভূমিকা রয়ে যায় আলোচনার বাইরে। ভাগ্যবান ছাড়া ফ্রান্সকে আর কী বলা যেতে পারে?\nকিন্তু এটা ঘটেছে বৈধভাবে। আর অবৈধভাবে ফ্রান্স লিবিয়ার দক্ষিণে স্বর্ণের খনি থেকে স্বর্ণ উত্তোলন এবং চোরাচালান করে নিয়ে যাচ্ছে কোনো নজরদারি ছাড়াই। প্রায় কোনো মিডিয়াতেই এটা পাওয়া যায় না, কিন্তু দক্ষিণাঞ্চলের স্থানীয় লিবিয়ানদের কাছ থেকে শোনা যায়, সেখানে আফ্রিকানদেরকে দিয়ে স্বর্ণ উত্তোলন করানোর এই কার্যক্রমের পেছনে ফরাসি কোম্পানিগুলোই দায়ী।\nসামরিকভাবেও ফ্রান্স লিবিয়াতে বেশ সক্রিয়। ২০১৫ সাল থেকেই ফ্রান্স লিবিয়ার পূর্বাঞ্চলীয় সেনাবাহিনীপ্রধান জেনারেল খালিফা হাফতারের অন্যতম প্রধান কূটনৈতিক মিত্র। বেনগাজিতে আল-কায়েদা, আইএস এবং নন-এক্সট্রিমিস্ট ইসলামিস্টদের কোয়ালিশনের বিরুদ্ধে হাফতারের যুদ্ধে তাকে অস্ত্রশস্ত্র দিয়ে, প্রশিক্ষণ দিয়ে এবং কিছু কিছু ক্ষেত্রে বিমান হামলা চালিয়ে সাহায্য করেছে ফ্রান্স। লিবিয়ার দক্ষিণের উন্মুক্ত সীমান্ত দিয়ে আসা-যাওয়া করা ট্রান্সন্যাশনাল জিহাদি গ্রুপগুলোর কনভয়ের উপরেও তারা বিমান হামলা চালিয়েছে কয়েকবার।\nগত নয় মাস ধরে ত্রিপোলির দখল নিয়ে যে যুদ্ধ চলছে, এই যুদ্ধেও হাফতারের অন্যতম প্রভাবশালী গোপন মিত্র ফ্রান্স। গত কয়েক বছর ধরেই ফ্রান্স আন্তর্জাতিকভাবে হাফতারের গ্রহণযোগ্যতা প্রতিষ্ঠিত করার চেষ্টা করে এসেছে। এবং এই যুদ্ধ শুরুর ব্যাপারে ফ্রান্সের সম্মতি না থাকলেও হাফতার যুদ্ধ শুরু করে দেওয়ার পর তারা ঠিকই তার সাহায্যে এগিয়ে এসেছে।\nত্রিপোলির সরকারের হাতে গারিয়ানের পতনের পর সেখানে ফ্রেঞ্চ মিসাইল পাওয়া গেছে। বিভিন্ন সোর্স থেকে সেখানে ফ্রেঞ্চ সামরিক উপদেষ্টাদের উপস্থিতির কথাও শোনা গেছে।\nতবে হাফতারের পক্ষে ফ্রান্সের প্রধান সাপোর্ট সামরিক না, বরং কূটনৈতিক। বার বার সিজফায়ার ভঙ্গ করার পরেও এবং সিভিলিয়ানদের উপর আক্রমণের পরেও যে ইউরোপীয় ইউনিয়ন হাফতারের বিরুদ্ধে কঠোর কোনো বিবৃতি দিতে পারছে না, তার প্রধান কারণ ফ্রান্স।\nএ পর্যন্ত একাধিকবার শুধুমাত্র ফ্রান্সের আপত্তির কারণেই ইইউ লিবিয়ার ব্যাপারে শক্তিশালী কোনো অবস্থান গ্রহণ করতে পারেনি। এবং ইইউর এই ব্যর্থতাই রাশিয়া আর তুরস্ককে সুযোগ করে দিয়ে লিবিয়ার ব্যাপারে প্রধান খেলোয়াড় হিসেবে আবির্ভূত হওয়ার।\nসর্বশেষ গত পরশুদিনও ফ্রান্সের প্রেসিডেন্ট ইম্যানুয়েল ম্যাঁক্রো বার্লিন সম্মেলনের পর প্রতিশ্রুতি ভঙ্গ করে লিবিয়ায় অস্ত্রশস্ত্র পাঠানোর জন্য এককভাবে তুরস্ককে দোষারপ করেছেন। এই অভিযোগ সাংবাদিক এবং গবেষকদের মুখে মানায়, কিন্তু ফ্রান্সের মুখে এটা একেবারেই বেমানান।\nকারণ ফ্রান্সের আদর্শিক এবং অর্থনৈতিক মিত্র আরব আমিরাত তুরস্কের চেয়েও অনেক আগে থেকে এবং অনেক বেশি পরিমাণে জাতিসংঘের নিষেধাজ্ঞা অমান্য করে হাফতারকে অস্ত্রশস্ত্র সাহায্য দিয়ে আসছে।\nফ্রান্স পরিষ্কারভাবেই তাদের সাবেক আফ্রিকান কলোনিগুলোর মতোই লিবিয়াতেও একজন স্বৈরশাসককে প্রতিষ্ঠা করার চেষ্টা করে যাচ্ছে। লিবিয়া ফ্রান্সের জন্য খুবই গুরুত্বপূর্ণ। বিশেষ করে লিবিয়ার দক্ষিণে ফ্রান্স এমন শক্তিশালী একজন একনায়কের নিয়ন্ত্রণ চায়, যে সাথে নাইজার এবং চাদের সাথে বিশাল সীমান্ত দিয়ে আসা-যাওয়া করা বিদ্রোহীদেরকে সাহায্য না করে বরং তাদেরকে নিয়ন্ত্রণ করে ফ্রান্সের স্বার্থ রক্ষা করবে।\nসেই তুলনায় লিবিয়াতে এখন আমেরিকার ভূমিকা প্রায় নেই বললেই চলে। আমেরিকা অফিশিয়ালি এখনও জাতিসংঘ সমর্থিত জিএনএ সরকারের পক্ষে। যদিও মিত্ররাষ্ট্র সৌদি এবং আমিরাতের কারণে আমেরিকা হাফতারের বিরুদ্ধে শক্ত কোনো পদক্ষেপ নিচ্ছে না, কিন্তু তারা তাকে সাহায্যও করছে না। হাফতারের অভ্যুত্থান করার সরাসরি প্রস্তাবও ২০১৬ সালে আমেরিকা ফিরিয়ে দিয়েছিল।\nঅথচ লিবিয়া সংক্রান্ত প্রায় সব আলোচনায় এখনও হাফতারের কথা উল্লেখ করতে গিয়ে তার এককালের সিআইএ কানেকশনের উপরেই সবচেয়ে বেশি গুরুত্ব দেওয়া হয়। ফলে তুলনামূলকভাবে কম গুরুত্ব পায় রাশিয়ার ভূমিকা, আরব আমিরাতের ভূমিকা এবং বিশেষত ফ্রান্সের ভূমিকা।\nআমার মাঝে মাঝে জানতে ইচ্ছে করে, আমেরিকানদের কি মাঝে মাঝে ফ্রান্সকে নিয়ে হিংসা হয় না? দুনিয়ার সব গালি আমেরিকা একাই খায়, অথচ শোষণের ক্ষেত্রে ফ্রান্সের কর্মকাণ্ড আমেরিকাকেও ছাড়িয়ে যায়। আমেরিকানদের কি মাঝে মাঝে মনে হয় না, যদি আমাদের ভাষাটা ইংরেজি না হয়ে ভিন্ন কিছু হতো, আর যদি আমরা মধ্যপ্রাচ্যকে শোষণ না করে নিগ্রো আফ্রিকানদেরকে শোষণ করতাম, তাহলেই সম্ভবত ভালো হতো!


পেলের চোখে 'রাশিয়া বিশ্বকাপে ব্রাজিলই ফেবারিট'!\nHome » খেলাধুলা » পেলের চোখে ‘রাশিয়া বিশ্বকাপে ব্রাজিলই ফেবারিট’!\nপেলের চোখে ‘রাশিয়া বিশ্বকাপে ব্রাজিলই ফেবারিট’!\nফিফা আন্তর্জাতিক ফুটবল বিশ্বকাপের আর মাত্র ৫৮ দিন বাকি। এরই মধ্যে শুরু হয়ে গেছে বিশ্বকাপের উন্মাদোনা।আসন্ন রাশিয়া ফুটবল বিশ্বকাপে নিজ নিজ দল নিয়ে বিভিন্ন ধরনের আশা এবং মন্তব্য করছে তাদের সমর্থকরা। ঠিক তেমনি এবারের রাশিয়া বিশ্বকাপ ফুটবলে ব্রাজিলকে ফেবারিট মনে করছেন দেশেরই কিংবদন্তী ফুটবলার পেলে। ২০১৪ ফুটবল বিশ্বকাপের স্মৃতিচারণ করে তিনি বলেন, জার্মানির সাথে ৭–১ গোলে হারের হতাশা এবারের রাশিয়া বিশ্বকাপেই কাটাবে সেলেসাওরা এমনটাই বিশ্বাস তার।\nএদিকে ব্রাজিলের সাবেক এই কিংবদন্তী ফুটবলার মনে করেন, ঘরের মাঠে আমরা শেষ বিশ্বকাপ জিততে পারিনি। এরপর থেকে কিন্তু ব্রাজিল দারুণভাবেই ফিরে এসেছে। তিতের দল দারুণ করছে, ফুটবলারদের ওপর আমার পূর্ণ বিশ্বাসও আছে। যদিও, ওদের নিয়ে একসাথে কাজ করার সুযোগ কম পাচ্ছে তিতে। সব মিলিয়ে এই বছর মনে হচ্ছে বিশ্বকাপ জিততে পারব আমরা।\nএছাড়া ২০১৮ রাশিয়া বিশ্বকাপ একেবারেই নিকটে। আর তাই শিরোপা জয়ের স্বপ্নে বিভোর বড় দলগুলো। আর সেই সাথে এর ব্যতিক্রম নয় ব্রাজিল দলও।\nসেই ২০১৪ সালে যেটা হয়নি, ২০১৮ বিশ্বকাপে সেটা করে দেখাতে যেন মুখিয়ে আছেন সেলেসাওরারা। আগের বিশ্বকাপে জার্মানির কাছে ৭–১ গোলে হেরে সেমিফাইনাল থেকে বিদায় নিতে হয়েছিল পাঁচবারের শিরোপা জয়ীদের। যে ম্যাচে বিশ্বের সেরা নজরকারা ফুটবলার নেইমার নামতে পারেনি। আর একারনেই সেলেসাওদের এরকম ভরাডুবি হয়েছে বলে অনেকেই মনে করছে। কিন্তু এবার তাদের দলে শুধু নেইমার নয় আর ও অনেক ফুটবলার আছে যারা বিশ্বকাপ জেতানোর জন্য মুখিয়ে আছে।\nপেলে ফেবারিট ব্রাজিল রাশিয়া বিশ্বকাপ\t2018-04-17


প্রকাশিত: ১২:০১ পিএম, ২০ মে ২০২২\nজুমা মুসলিমদের সমাবেশের দিন। এই দিনকে ‘ইয়াওমুল জুমাআ' বলা হয়। আল্লাহ তাআলা নভোমণ্ডল, ভূমণ্ডল ও সমস্ত জগৎকে ছয়দিনে সৃষ্টি করেছেন। এই ছয়দিনের শেষ দিন ছিল জুমার দিন। যে দিনগুলোতে সূৰ্য উঠে তন্মধ্যে সবচেয়ে উত্তম দিনও জুমার দিন। এই দিনেই হজরত আদম আলাইহিস সালামকে সৃষ্টি করা হয়, এই দিনেই তাকে জান্নাতে দেওয়া হয় এবং এই দিনেই জন্নাত থেকে পৃথিবীতে নামানো হয়। আর কেয়ামত এই দিনেই সংঘটিত হবে। জুমার দিনে এমন একটি মুহুর্ত আছে, যাতে মানুষ যে দোয়াই করে, তাই কবুল হয়।- এসবই বলেছেন নবিজী সাল্লাল্লাহু আলাইহি ওয়া সাল্লাম।\nহে ঈমানদারগণ! জুমার দিনে যখন নামাজের জন্য ডাকা হয় তখন তোমরা আল্লাহর স্মরণে ধাবিত হও এবং কেনা-বেচা ত্যাগ কর, এটাই তোমাদের জন্য সর্বোত্তম, যদি তোমরা জানতে।' (সুরা জুমুআ : আয়াত ৯)\n১. নবিজী সাল্লাল্লাহু আলাইহি ওয়া সাল্লাম বলেন, 'আমরা সবশেষে এসেও কেয়ামতের দিন সবার অগ্রগামী হবো। আমরাই প্রথম জান্নাতে প্ৰবেশ করবো। যদিও তাদেরকে আমাদের আগে কিতাব দেওয়া হয়েছিল, আর আমাদের কিতাব দেওয়া হয়েছে তাদের পরে। কিন্তু তারা এতে মতভেদে লিপ্ত হয়েছে। এরপর আল্লাহ আমাদেরকে তাদের মতভেদপূর্ণ বিষয়ে সঠিক পথ দিয়েছেন। এই যে দিনটি, তারা এতে মতভেদ করেছে। এরপর আল্লাহ আমাদেরকে এ দিনের সঠিক হেদায়াত দান করেছেন। তাহলো- জুমার দিন। সুতরাং আজ আমাদের, কাল ইহুদিদের। আর পরশু নাসারাদের।' (বুখারি ও মুসলিম)\nসম্ভবত ইহুদিদের আলোচনার পর কোরআনে জুমার আলোচনার কারণ এটাই যে, তাদের ইবাদতের যুগ শেষ হয়ে যাওয়ায় এখন কেবল মুসলিমদের ইবাদতের দিনের প্রতি গুরুত্ব দেওয়া প্রয়োজন। আর তা হচ্ছে জুমার দিন। জাহেলি যুগে শুক্রবারকে 'ইয়াওমে আরূবা' বলা হতো।\nআরবে কাব ইবনে লুয়াই সর্বপ্রথম এর নাম ‘ইয়াওমুল 'জুমুআ’ রাখেন। কারণ, জুমা শব্দটির অর্থ একত্রিত করা। এই দিনে কুরাইশদের সমাবেশ হতো এবং কাব ইবনে লুয়াই ভাষণ দিতেন।\n২. কিন্তু বিশুদ্ধ হাদিসের বর্ণনা মতে, 'আদম আলাইহিস সালামের সৃষ্টিকে এই দিন একত্রিত করা হয়েছিল বলেই এই দিনকে জুমা নামকরণ করা হয়েছে।' (মুসতাদরাকে হাকেম, ইবনে খুযাইমা, তাবারানি)\nজুমার দিন নামাজের জন্য আজান ও খুতবার আজান দেওয়াকে বুঝানো হয়েছে। নবিজী সাল্লাল্লাহু আলাইহি ওয়া সাল্লামের যুগ, আবু বকর এবং ওমর রাদিয়াল্লাহু আনহুমার যুগে জুমারর দিনে ইমাম যখন মিম্বরে বসতো তখন প্রথম আজান দেওয়া হতো। এরপর যখন ওসমান রাদিয়াল্লাহু আনহুর যুগ আসলো এবং মানুষ বেড়ে গেল তখন দ্বিতীয় আহবানটি তিনি বাড়িয়ে দেন।' (বুখারি)\nআয়াতে فَاسْعَوْا শব্দের অর্থ হলো- দৌড়ানো এবং অপর অর্থ কোনো কাজ গুরুত্ব সহকারে করা। এখানে এই অর্থ উদ্দেশ্য। কারণ, নামাজের জন্যে দৌড়ে আসতে রাসূলুল্লাহ সাল্লাল্লাহু আলাইহি ওয়া সাল্লাম নিষেধ করেছেন। তিনি বলেছেন, 'প্রশান্তি ও গাম্ভীৰ্য সহকারে নামাজের জন্যে গমন কর।' (বুখারি, মুসলিম)\nনবিজী সাল্লাল্লাহু আলাইহি ওয়া সাল্লাম বলেন, 'যে ব্যক্তি জুমার দিনে জানাবত তথা অপবিত্র অবস্থা থেকে পবিত্র হওয়ার মতো গোসল করবে, এরপর (প্রথম সময়ে) মসজিদে হাজির হবে সে যেন একটি উট কোরবানি করলো। আর যে ব্যক্তি দ্বিতীয় সময়ে মসজিদে গেল সে যেন একটি গরু কোরবানি করলো। যে তৃতীয় সময়ে গেল সে যেন শিংওয়ালা ছাগল কোরবানি করলো। যে চতুর্থ সময়ে গেল সে যেন একটি মুরগী উৎসর্গ করলো। যে পঞ্চম সময়ে গেল সে যেন ডিম উৎসর্গ করলো। এরপর যখন ইমাম বের হয়ে যায় তখন ফেরেশতারা (লেখা বন্ধ করে) ইমামের কাছে হাজির হয়ে জিকির (খুতবা) শুনতে থাকে।' (বুখারি)\nনবিজী সাল্লাল্লাহু আলাইহি ওয়া সাল্লাম বলেছেন, 'জুমার দিনে এমন একটি সময় আছে কোনো মুসলিম যদি সে সময়ে আল্লাহর কাছে কোনো কল্যাণ চায় তবে অবশ্যই তিনি তাকে সেটা দিবেন।' (বুখারি)\n'এরপর নামাজ সমাপ্ত হলে তোমরা পৃথিবীতে ছড়িয়ে পড় এবং আল্লাহর অনুগ্রহ সন্ধান কর ও আল্লাহকে অধিকরূপে স্মরণ কর; যাতে তোমরা সফলকাম হও।' (সুরা জুমুআ : আয়াত ১০)\nজুমার দিন ও রমজানে মারা যাওয়ার ফজিলত কী?\nগুনাহ মাফ ও কল্যাণের বিশেষ দিন জুমা


Global Voices বাংলা ভার্সন » গ্রিক থেকে ইংরেজি, চৈনিক থেকে রাশিয়ান আর স্প্যানিশ থেকে ম্যাসিডোনিয়ান · Global Voices বাংলা ভার্সন » Print\nঅনুবাদ প্রকাশের তারিখ 23 জুলাই 2010 20:55 GMT 1\t · লিখেছেন Elena Ignatova অনুবাদ করেছেন রেজওয়ান\nবিষয়বস্তু: পশ্চিম ইউরোপ, গ্রীস, নতুন চিন্তা, নাগরিক মাধ্যম, প্রযুক্তি, ভাষা, শিক্ষা, সাহিত্য, ব্লগার প্রোফাইল\nআমরা সবাই এমন মজার পরিস্থিতির কথা শুনেছি  যখন এক ভাষার প্রবাদের খারাপ অনুবাদ অন্য ভাষায় অদ্ভুত মানে তৈরি করেছে। ভাষান্তরের কাজে প্রবাদের অনুবাদ অবশ্যই একটা কঠিন কাজ, মানুষ আর মেশিন উভয়ের জন্য। প্রধান সমস্যা হল প্রবাদের ভাষার ধরনের কারনে, যার মানে আসল শব্দের মানে থেকে বোঝা যাবে না। যেমন, বহুল ব্যবহৃত (ওর্ন আউট ) ইংরেজী প্রবাদ কিক দ্যা বাকেট  এর আসল মানে ‘মারা যাওয়া’ যার আসলে কোন সম্পর্ক নেই লাথি মারা বা বালতির সাথে।\nউইকি ইডিয়মস  নতুন একটা অনলাইন ভাণ্ডার যার লক্ষ্য হচ্ছে এই চ্যালেঞ্জের মোকাবেলার জন্য ভাষান্তরকারীকে সাহায্য করা। আমরা সাইটটি প্রস্তুতকারী প্যাভেল ক্যাটস সাথে কথা বলেছি, আর এর একজন অবদানকারী ইয়াসনা ট্রান্ডাফিলোভস্কার  সাথেও যাতে তারা নিজেদের মতো করে এই সেবা ভালোমতো আমাদের বোঝাতে পারেন ।\nউ: সক্রিয়ভাবে অবদান রাখা কমিউনিটির সংখ্যা ১০০ জন অনুবাদক আর এর সংখ্যা বাড়ছে। প্রকল্পটি বেশিদিন হয়নি শুরু হয়েছে, কিন্তু আমরা এরই মধ্যে গর্বিত বোধ করছি ৩০টির বেশী ভাষায় ৩০ হাজার ভুক্তি প্রকাশ পাওয়ার জন্য। আর আকাশ এখন আমাদের সীমানা …\nউ: একটি উদাহরণ দেই যেটা এখানের জন্য সব থেকে ভালো মানাবে। মনে করুন গ্লোবাল ভয়েসেস এর কোন প্রতিবেদন আপনি ইংরেজী থেকে অন্যান্য ভাষায় অনুবাদ করছেন আর প্রতিবেদনে একটা ইংরেজী কথা আছে ‘এটা আমার কাছে গ্রিক! ’ এই অর্থে যে কোন বিষয় বক্তার কাছে একেবারে অচেনা। একই রকম সুন্দরভাবে অন্যান্য ভাষায় এই কথা আপনি কি করে জানাবেন? উইকি ইডিয়মসের  সাহায্যে আপনি জানতে পারবেন যে অন্যান্য ভাষায়ও একই ধারণা প্রকাশের পন্থা আছে: রাশিয়ানরা চীনাদের  আর ম্যাসিডোনিয়ানরা স্প্যানিশদেরকে  উল্লেখ করেন এই ক্ষেত্রে!\nউ: উইকি ইডিয়মসে আমার যোগ দেয়াটা হঠাৎ করেই হয়েছে যখন আমার এক গ্রীক সহকর্মী স্বেচ্ছাসেবক চেয়ে পাভেলের করা ইমেইলটি পাঠিয়ে দেয়। আমি যেহেতু একজন অনুবাদক হিসেবে কাজ করছি, আমি দেখেছি যে ম্যসিডোনিয়ান ভাষার ক্ষেত্রে  এটি বেশ ঝামেলা হয়ে দাড়ায় অভিধান এবং অন্যান্য ভাষা সংক্রান্ত ভাণ্ডার অনলাইনে খুঁজে পাওয়া যেগুলো একজন অনুবাদককে সাহায্য করতে পারে। তাই আমি বুঝতে পারলাম যে এটি পরিস্থিতি বদলানোর একটি সুযোগ। কিন্তু, যেহেতু একজন মানুষের পক্ষে সবকিছু জানা সম্ভব নয় এবং ভাষা হচ্ছে জীবিত যা প্রতিনিয়ত রুপান্তরিত ও উন্নত হচ্ছে। আমি আমার সকল সহকর্মীকে আহ্বান জানাচ্ছি বিশেষ করে গ্লোবাল ভয়েসেসের বিশ্বব্যাপী ছড়ান  লিঙ্গুয়া অনুবাদকের দলকে আমাদের সাইটটি ভিজিট করতে এবং এখানে প্রদায়ক হিসেবে অংশ নিতে।\nউ: আমি গ্রীসে বাস করছি গত ১১ বছর ধরে। যেহেতু আমি একজন গ্রীককে বিয়ে করেছি, বাসায় আমি গ্রীক বলি। সময়ের সাথে সাথে আমি লক্ষ্য করলাম যে আমি আমার মাতৃভাষা  ভুলে যেতে শুরু করেছি এবং এটি খুবই বিরক্তিকর ছিল। আমি এর পরিবর্তন ঘটাতে চাইলাম এবং আমি গ্লোবাল ভয়েসেসের জন্যে অনুবাদ করা শুরু করলাম। এটি খুবই উদ্দীপনাময় ছিল কারণ কোন সময়সীমা নেই, কোন চাপ নেই, কোন তাড়াহুড়ো নেই। এবং আমি মনে করি এটি এমন একটি জিনিষ যা মানুষ আনন্দ পাবার জন্যে করতে পারে এবং অবশ্যই এর ফলাফল খুবই ভাল ও উন্নতমানের হয়।\nইয়াসনা ট্রান্ডাফিলোভস্কা  এই পোস্টটি লেখায় সাহায্য করেছেন।\nURL to article: https://bn.globalvoices.org/2010/07/23/11905/\n এমন মজার পরিস্থিতির কথা শুনেছি: http://www.articlesbase.com/customer-service-articles/ten-global-translation-errors-made-by-big-companies-533055.html\n ওর্ন আউট: http://www.wikidioms.com/find/en/idioms/w/worn-out\n কিক দ্যা বাকেট: http://www.wikidioms.com/find/en/idioms/k/kick-the-bucket\n উইকি ইডিয়মস: http://www.wikidioms.com/\n ইয়াসনা ট্রান্ডাফিলোভস্কার: https://mk.globalvoicesonline.org/author/ytrandafilovska/\n ভালোমতো আমাদের বোঝাতে পারেন: http://www.wikidioms.com/find/en/idioms/i/in-the-best-manner\n আকাশ এখন আমাদের সীমানা: http://www.wikidioms.com/find/en/idioms/s/sky-is-the-limit\n এটা আমার কাছে গ্রিক!: http://www.wikidioms.com/find/en/idioms/I/It\n উইকি ইডিয়মসের: http://www.wikidioms.com/find/en/idioms/I/It%27s-all-Greek\n ম্যসিডোনিয়ান ভাষার ক্ষেত্রে: http://www.wikidioms.com/find/en/idioms/W/when-it-comes-to\n বিশ্বব্যাপী ছড়ান: http://www.wikidioms.com/find/en/idioms/T/throughout-the-world


কেক কাটার ইচ্ছে ছিল না ডিপজলের, তবুও কাটলেন শতাধিক কেক! – My Blog\nHome/এক্সক্লুসিভ/কেক কাটার ইচ্ছে ছিল না ডিপজলের, তবুও কাটলেন শতাধিক কেক!\nadmin February 11, 2022\tএক্সক্লুসিভ Leaveacomment 30 Views\nঢাকাই সিনেমার জনপ্রিয় অভিনেতা ও প্রযোজক মনোয়ার হোসেন ডিপজল। নব্বই দশকে নায়কহয়ে তার সিনেমায় আবির্ভাব। তবে জনপ্রিয়তা পেয়েছেন তিনি খলনায়কের চরিত্রে।বিশেষ করে নায়ক মান্নার সঙ্গে জুটি বেঁধে অসংখ্য সুপারহিট সিনেমা উপহার দিয়েছেন এ অভিনেতা।\nসিনেমায় অনিয়মিত ছিলেন অনেকদিন। সম্প্রতি আবারও সরব হয়েছেন। বেশ কিছু সিনেমার কাজকরছেন। ঘোষণা দিয়েছেন আরও অনেক সিনেমা নিয়ে আসার৷ তুমুল জনপ্রিয় এই অভিনেতারজন্মদিন আজ। ১৯৬২ সালের ৬ এপ্রিল জন্মগ্রহণ করেন ডিপজল। এবারে তিনি ৫৯ বছরে পা রাখলেন।\nডিপজল জানান, করোনা প্রকোপের কারণে বিশেষ এই দিনে কোনো আয়োজন রাখেননি। তবু ভক্ত ও শুভাকাঙ্ক্ষীদের আবদার রাখতে কেক কেটেছেন। স্বাস্থ্যবিধি মেনে সারাদিনে বহু মানুষ এসেছেন। তাদের সঙ্গে যতটুকু পেরেছি সময় দিয়েছেন। কেক কেটেছি।জানা গেছে, মঙ্গলবার সকাল থেকে কেক নিয়ে হাজির হচ্ছেন পরিচালক, শিল্পী ও কলাকুশলীরা। তাদের ভালোবাসায় সিক্ত হচ্ছেন তিনি।\nপ্রসঙ্গত, ‘সতী কমলা’ সিনেমায় প্রথম নায়কের ভূমিকায় অভিনয় করেন ডিপজল। ‘টাকার পাহাড়’, ‘হাবিলদার’, ‘ডাকাত’ সহ বেশ কিছু সিনেমায় নায়কের ভূমিকায় দেখা গেছে তাকে।\nকাজী হায়াৎ পরিচালিত ‘তেজী’ সিনেমায় প্রথম খল চরিত্রে অভিনয় করেন এ অভিনেতা। এরপর অসংখ্য ব্যবসাসফল সিনেমায় খল চরিত্রে অভিনয় করেন তিনি।তবে আজকাল তাকে দেখা যায় সমাজের শোষিত নানা শ্রেণি পেশার চরিত্রে অভিনয় করতে। সূত্র-জাগোনিউজ ও বাংলানিউজ\nPrevious বিমানবালাকে ভুলেও যে ১০টি প্রশ্ন করবেন না\nNext ৭ বছরের জেল হতে পারে ক্রিকেটার নাসিরের


Sreelekha Mitra conveyed the message of religious tolerance through color and dress up dgtl - Anandabazar\nSreelekha Mitra conveyed the message of religious tolerance through color and dress\nSreelekha Mitra: সবুজ কাচের চুড়ি লাল টিপ, দুই সাজে দু’ভাবে ধর্মসমন্বয়ের বার্তা দিলেন শ্রীলেখা\nকলকাতা ১০ অগস্ট ২০২১ ১৮:০০\nএকটি স্থিরচিত্রে তাঁর হাতে কয়েক গাছি সবুজ কাচের চুড়ি। অন্যটিতে কপালে লাল টিপ। নাকে নথ, কানে ঝুমকো। আনন্দবাজার অনলাইনকে শ্রীলেখা মিত্র জানিয়েছেন, এ ভাবেই সেজে হিন্দু-মুসলমান ধর্মসমন্বয়ের বার্তা দিয়েছেন তিনি। ইনস্টাগ্রামে ছবি নিয়ে তাই তাঁর বক্তব্য, ‘রঙেই সম্প্রীতি’।\nএমন ভাবনার কারণ কী? অভিনেত্রী জানিয়েছেন, তাঁর এক নেটাগরিক বন্ধু রয়েছেন। নাম সাবিনা ইয়াসমিন রিঙ্কু। কোনও এক পুজোতে সাবিনা কাচের চুড়ির সঙ্গে লাল টিপ, ফুলের মালায় সেজেছিলেন। সেই সাজ খুব মানিয়েছিল তাঁকে। কিন্তু বহু নেটাগরিক প্রশ্ন তুলেছিলেন, হিন্দুদের উৎসবে তাঁদের মতো করে কেন সেজেছেন সাবিনা? সাবিনা তাঁর মতামত সামাজিক পাতায় জানিয়েছিলেন। ঘটনাটি গেঁথে গিয়েছিল শ্রীলেখার মনে।\nপরীমণিকে হায়নাদের থেকে বাঁচান, হাসিনাকে আবেদন ‘আমার ভাইয়ের রক্তে রাঙানো’-র গীতিকারের\nঅভিনেত্রীর দাবি, সামনেই শ্রীদেবীর জন্মদিন। সেই উপলক্ষে নিজের ইউটিউব চ্যানেলের জন্য ভিডিয়ো বানাচ্ছিলেন। তখনই সেজেছিলেন চুড়ি, টিপ, ফুলের মালায়। ‘‘হঠাৎ মাথায় খেলে যায়, হাতের চুড়ি সমেত ছবি তুললে সেটি বিশেষ এক ধর্মের প্রতিনিধিত্ব করবে। আর টিপ, নথ, ফুলের মালা অন্য এক ধর্মের কথা বলবে। এ ভাবে সেজেও তো ভেদাভেদ মোছার কথা বলতে পারি’’, যুক্তি তাঁর। শ্রীলেখার আরও দাবি, উৎসব সবার। একুশ শতকের মাঝামাঝি দাঁড়িয়ে উৎসব নিয়ে বৈষম্য মানতে নারাজ তিনি।\nTollywood Sreelekha Mitra


রাজ্যে বাস ১ কোটি বাংলাদেশি মুসলিমের! নাম না করে মমতাকে 'দেশ বিরোধী' অ্যাখ্যা দিলীপের - Bengali Oneindia\n25 min ago প্রধানমন্ত্রী আহ্বানে 'দীপ জ্বালো'তে দেদার ফাটল বাজি! পুলিশের নজরদারি নিয়ে প্রশ্ন\nসিএএ-র সমর্থনে অভিনন্দন যাত্রা। সেই কর্মসূচি থেকেই রাজ্যের মুখ্যমন্ত্রী মমতা বন্দ্যোপাধ্যায়কে টার্গেট করলেন রাজ্য বিজেপি সভাপতি দিলীপ ঘোষ। পাশাপাশি তিনি এও বলেন, সিএএ-র বিরোধিতা যাঁরা করছেন, তাঁরা দেশ বিরোধী এবং হিন্দু বিরোধী।\nমধ্যমগ্রাম থেকে বারাসত কর্মসূচি বিজেপির\nএদিন মধ্যমগ্রাম থেকে বারাসত অভিনন্দন যাত্রায় অংশ নেন দিলীপ ঘোষ। সিএএ নিয়ে মানুষের কাছে যেতে বিজেপি যে কর্মসূচি নিয়েছে তারই অঙ্গ হিসেবে এদিন মধ্যমগ্রাম থেকে বারাসত পর্যন্ত মিছিল করেন বিজেপির রাজ্য সভাপতি।\nএকই পথে আগেই কর্মসূচি নিয়েছিলেন মমতা\n৯ জানুয়ারি এই একই পথেই সিএএ-র বিরুদ্ধে মিছিল করেছিলেন মুখ্যমন্ত্রী মমতা বন্দ্যোপাধ্যায়।\nমিছিল শেষে নিশানা মমতাকে\nএদিন মিছিল শেষে রাজ্যের আইনশৃঙ্খলা পরিস্থিতি নিয়ে কটাক্ষ করেন দিলীপ ঘোষ পাশাপাশি তিনি নিশানা করেন মুখ্যমন্ত্রী মমতা বন্দ্যোপাধ্যায়কে। নাম না করে দিলীপ ঘোষ মমতা বন্দ্যোপাধ্যায়কে দেশ বিরোধী এবং হিন্দু বিরোধী বলেন।\nরাজ্যে বাস ১ কোটি বাংলাদেশির\nএদিন দিলীপ ঘোষ দাবি করেন, রাজ্যে বাস করছেন ১ কোটি বাংলাদেশি। তারা সমস্ত সরকারি সুবিধা নিচ্ছেন। ২ টাকা কেজি দরে চাল নিচ্ছেন। প্রস্তাবিত এনআরসি চালু হলে এই ১ কোটি বাংলাদেশিকে বিতাড়িত করা হবে বলে হুঁশিয়ারি দিয়েছেন দিলীপ ঘোষ।\ndilip ghosh mamata banerjee caa মমতা বন্দ্যোপাধ্যায়\nDilip Ghosh attacks Mamata Banerjee and state police on CAA issue


Lok Sabha Election 2019: BJP workers are still in the dark over candidate's name in Ranaghat - Anandabazar\nরানাঘাট|১৮ মার্চ , ২০১৯, ০৪:৩৭:৫০\nশেষ আপডেট: ১৮ মার্চ , ২০১৯, ০৪:৩৫:২৯\nভোটযুদ্ধের নিরিখে রানাঘাট আসনটি এ বার অত্যন্ত গুরুত্বপূর্ণ।\nআসনটি সংরক্ষিত তফসিলি জাতির জন্য। ঘটনাচক্রে সেই রানাঘাট আসনে এ বার তৃণমূল ও বামফ্রন্ট দুই দলই মহিলা প্রার্থী দিয়েছে। দু’জনেই তফসিলি জাতির। কিন্তু বিজেপি এখনও এই আসনে প্রার্থী ঘোষণা করেনি। রাজনৈতিক মহলের খবর, রানাঘাটে প্রার্থী নিয়ে বেশ চাপে পড়েছে বিজেপি। তারাও মহিলা, তফসিলি প্রার্থী দেবে নাকি মতুয়া ভোটের কথা মাথায় রেখে কোনও প্রার্থীকে দাঁড় করাবে, তা এখনও ঠিক করে উঠতে পারেনি।\nএতে ভোটের প্রচারেও তারা বেশ খানিকটা পিছিয়ে পড়েছে। প্রচার পর্বের প্রথম রবিবার যেখানে বাম ও তৃণমূল প্রার্থী দিনভর প্রচার ও জনসংযোগ চালিয়েছেন সেখানে স্থানীয় বিজেপি নেতারা কার্যত ঘরবন্দি হয়ে ছিলেন। দেওয়াল লিখনও শুরু করতে পারছেন না তাঁরা। বিজেপির একাধিক স্থানীয় নেতা জানিয়েছেন, গেমপ্ল্যান সাজাতে গিয়ে নাস্তানাবুদ হতে হচ্ছে তাঁদের।\nভোটযুদ্ধের নিরিখে রানাঘাট আসনটি এ বার অত্যন্ত গুরুত্বপূর্ণ। মতুয়া অধ্যুষিত এই এলাকায় বিজেপির প্রথম থেকেই জোরাল উপস্থিতি রয়েছে। সেখানে তৃণমূল প্রার্থী করেছে সদ্য খুন হয়ে যাওয়া বিধায়ক সত্যজিৎ বিশ্বাসের স্ত্রী রূপালি বিশ্বাসকে। সত্যজিৎ তৃণমূলের মতুয়া মুখ হিসাবে পরিচিত ছিলেন। তাঁর স্ত্রীকে প্রার্থী করে তাই মতুয়া ভোট ধরে রাখার ব্যাপারে দলনেত্রী মাস্টারস্ট্রোক দিয়েছেন বলে অনেকে মনে করছেন। তার উপর রূপালী মহিলা বলে মহিলা ভোটারদের বাড়তি সহানুভূতি তাঁর দিকে থাকবে বলে মনে করা হচ্ছে।\nএকই ‘মহিলা ফ্যাক্টর’ বাম প্রার্থী রমা বিশ্বাসের ক্ষেত্রেও থাকবে। সেই সঙ্গে রমার ক্ষেত্রে যোগ হয়েছে তাঁর রাজনৈতিক অভিজ্ঞতা ও পরিচয়। রানাঘাট দক্ষিণের বিধায়ক এবং জেলা পরিষদের প্রাক্তন সভাধিপতি রমা বিশ্বাস বামেদের পরীক্ষিত রাজনৈতিক সৈনিক। ফলে প্রতিপক্ষ হিসাবে তিনিও যথেষ্ট শক্তিশালি। এই দু’জনের বিরুদ্ধে প্রার্থী দাঁড় করাতে গেলে মহিলা ফ্যাক্টর, মতুয়া ফ্যাক্টর, সহানুভূতি ফ্যাক্টর ও রাজনৈতিক অভিজ্ঞতা ফ্যাক্টর—সব কিছু নিয়ে বিজেপিকে ভাবতে হচ্ছে।\nবিজেপি সূত্রের খবর, অর্চনা মজুমদার নামে কলকাতার এক চিকিৎসকে প্রার্থী করার ব্যাপারে চিন্তাভাবনা করা হচ্ছিল। অর্চনা বিজেপি নেতা মুকুল রায়ের ঘনিষ্ঠ বলে পরিচিত। ২০১৬ সালে বাগদা বিধানসভার দলীয় প্রার্থী বিভা মজুমদারের নামও ঘোরাফেরা করছে। বিভা মজুমদার মতুয়া ঠাকুরবাড়ির ঘনিষ্ঠ। কিন্তু এই দুই মহিলা নদিয়া জেলার নন। এ দিকে রূপালী বিশ্বাস রানাঘাট লোকসভা এলাকারই বাসিন্দা। আবার রমা বিশ্বাস নদিয়ার কৃষ্ণনগরের বাসিন্দা এবং রানাঘাট দক্ষিণের বিধায়ক।\nপদ্ম শিবিরও কি তা হলে সেই স্থানীয় প্রার্থীর দিকেই ঝুঁকবে, না কি গুরুত্ব দেওয়া হবে মতুয়া যোগকে? বিজেপির নদিয়া দক্ষিণ সাংগঠনিক জেলার সভাপতি জগন্নাথ সরকার বলেন, “যা সিদ্ধান্ত নেওয়ার দল নেবে।” প্রধান দুই বিরোধী রাজনৈতিক দল মহিলা প্রার্থীকে ময়দানে নামিয়ে কি কিছুটা হলেও চাপে ফেলে দিল তাদের? জগন্নাথ বলছেন, “চাপের কি আছে? মানুষ যোগ্য প্রার্থীকে বেছে নেবে। বিরোধীরা মহিলা প্রার্থী দিয়েছে বলে আমাদেরও মহিলা প্রার্থীই হতে হবে এটা কোনও কথা নয়।”\nনেত্রীর কর্মিসভাতেই আজ পুরভোটের ‘ওয়ার্ম আপ’


বিএনপির প্রতি কঠোরই থাকবে আ.লীগ – Desh Bhabona\nবিএনপির প্রতি কঠোরই থাকবে আ.লীগ\nফেব্রুয়ারি ১০, ২০১৮ ১২:৫৪ অপরাহ্ণ\nবিএনপিকে চাপে রাখার অবস্থান থেকে সরছে না ক্ষমতাসীন দল আওয়ামী লীগ। দলটির চেয়ারপারসন খালেদা জিয়াসহ অন্য নেতাদের বিরুদ্ধে আইনি ও প্রশাসনিক ব্যবস্থা এবং দলীয়ভাবে বিএনপিকে ছাড় না দেওয়ার অবস্থানেই থাকছে শাসক দল।\nআওয়ামী লীগের নীতিনির্ধারণী পর্যায়ের একাধিক নেতার সঙ্গে আলাপকালে দল ও সরকারের এমন মনোভাবের কথাই জানিয়েছেন তাঁরা। তাঁদের দাবি, ২০১৪ সালের ৫ জানুয়ারির পর থেকে বিএনপির ব্যাপারে কঠোর অবস্থানে থাকার কারণে সরকার পরিচালনায় ‘অহেতুক’ সমস্যা এড়ানো গেছে। সর্বশেষ আওয়ামী লীগ ও সরকারের কঠোর অবস্থানের কারণেই বিএনপির চেয়ারপারসনের কারাগার যাওয়ার মতো বড় ঘটনার পরও বিএনপি নমনীয় অবস্থানে রয়েছে। সহিংস ও নাশকতা থেকে দূরে রয়েছে।\nবিএনপির সাম্প্রতিক রাজনীতি নিয়ে আওয়ামী লীগের মূল্যায়ন হলো, দলটি এখন ভেতর-বাইরে চাপে আছে। এ কারণে কঠোর অবস্থান না নিয়ে দলটি ‘ধীরে চলো নীতি’ নিয়েছে। এই নীতি নেওয়ার ক্ষেত্রে বিএনপির যেসব বিবেচনা কাজ করেছে তা হলো, বিএনপি বুঝতে পেরেছে তারা গত নির্বাচনে অংশ না নিয়ে ভুল করেছে, সেই নির্বাচন ঠেকাতে এবং পরে সরকার পতনে সহিংসতার পথে গিয়ে অযথা শক্তিক্ষয় হয়েছে, দলের ক্ষতি হয়েছে। এবার যে পরিস্থিতিই হোক না কেন, দলটি নির্বাচনে যাওয়ার সুযোগ কোনোমতেই ছাড়বে না। নির্বাচনে অংশ নেওয়ার আগে অযথা সহিংসতার পথে গিয়ে শক্তিক্ষয় তাদের লক্ষ নয়।\nবিএনপি সম্পর্কে এখনকার মূল্যায়ন এমন হলেও আওয়ামী লীগ মনে করে, বিএনপি সময় বুঝে কঠোর হতে পারে। আর আওয়ামী লীগের ‘ন্যূনতম নমনীয়’ অবস্থানকে ‘দুর্বলতা’ দেখিয়ে রাজনৈতিক সুবিধা নিতে পারে।\nআওয়ামী লীগ কি বিএনপির ব্যাপারে শক্ত অবস্থানে থাকবে? এই প্রশ্নের জবাবে দলটির সভাপতিমণ্ডলীর আরেক সদস্য লে. কর্নেল (অব.) মুহাম্মদ ফারুক খান প্রথম আলোকে বলেন, এখানে শক্ত বা নরম পথ বলে কিছু নেই। বিএনপি তার কর্মকাণ্ডের মাধ্যমেই প্রমাণ করেছে, তারা সন্ত্রাসী সংগঠন। তারা ২০১৫ সাল পর্যন্তও জ্বালাও-পোড়াও করেছে, পুড়িয়ে মানুষ মেরেছে। সেখানে একটি সরকার জনগণের জন্য যা প্রয়োজন, তা-ই করবে। ফরুক খানের স্পষ্ট বক্তব্য, ‘আপনি ভাঙচুর করবেন, মানুষ মারবেন আর বুক ফুলিয়ে চলবেন, তা হবে না। আওয়ামী লীগ বা সরকার সেটা হতে দেবে না।’\nফারুক খান বলেন, যেসব মামলা খালেদা জিয়া বা তারেক রহমানের বিরুদ্ধে আছে, সেগুলো তাদের গতিতে চলবে। এসব আদালতের বিষয়। আর পৃথিবীর সব দেশের প্রশাসনিক ও আইনশৃঙ্খলা রক্ষাকারী বাহিনী যেসব কাজ করে, তা-ই করবে আওয়ামী লীগ সরকার।\nগত বৃহস্পতিবার জিয়া অরফানেজ ট্রাস্ট মামলার রায়ে খালেদা জিয়ার পাঁচ বছর কারাদণ্ড দেন আদালত। বর্তমানে বিএনপির ভারপ্রাপ্ত চেয়ারপারসন তারেক রহমানসহ অন্য পাঁচ আসামিকে ১০ বছর করে কারাদণ্ড দেন। খালেদা জিয়ার পাঁচ বছর সাজার ক্ষেত্রে তাঁর বয়স ও সামাজিক মর্যাদাকে বিবেচনায় নেওয়া হয়েছে বলে আদালত জানান।\nএই রায়কে কেন্দ্র করে সরকার তার কঠোর অবস্থানই জানান দিয়েছে। একাধিক মন্ত্রীর কথায়ও সেই বিষয়টি ফুটে ওঠে। রায়ের পরপরই আইনমন্ত্রী আনিসুল হক বলেন, খালেদা জিয়াকে কারাগারে যেতেই হবে। আপিলের জন্য ৬৩২ পৃষ্ঠার রায়ের সার্টিফায়েড কপি পেতে যে দেরি হবে, তাও তিনি স্মরণ করিয়ে দেন। আইনমন্ত্রী গতকাল বলেন, ‘বিএনপি-জামায়াত জঙ্গিবাদে ওস্তাদ। তাই জানমালের নিরাপত্তা দিতে আইনশৃঙ্খলা রক্ষাকারী বাহিনীকে বলা হয়েছে।’\nআইনি পন্থায় বিএনপিকে চাপে রাখার প্রক্রিয়া শুধু জিয়া অরফানেজ ট্রাস্ট মামলাতেই শেষ হচ্ছে না; খালেদা জিয়ার বিরুদ্ধে থাকা জিয়া চ্যারিটেবল ট্রাস্ট মামলার শুনানিও শেষ পথে। এরপর আছে ২১ আগস্ট গ্রেনেড হামলা মামলা। সেই মামলার অন্যতম আসামি তারেক রহমান।\nবর্তমান পরিস্থিতিতে দলকে আরও সংগঠিত করে সর্বোচ্চ রাজনৈতিক সুবিধা নিতে চায় আওয়ামী লীগ। এ জন্য শিগগিরই দলকে সুসংগঠিত করার ওপর জোর দিচ্ছে দলটি। খালেদা জিয়া কারাগারে, তারেক রহমান লন্ডনে—এমন পরিস্থিতি কি শাসক দলের জন্য সুবিধা বয়ে আনবে? প্রশ্নের জবাবে আওয়ামী লীগের সভাপতিমণ্ডলীর সদস্য মো. আবদুর রাজ্জাক বলেন, ‘বাড়তি কোনো সুবিধা নেওয়ার অভিপ্রায় নেই। তবে দুর্নীতির দায়ে কারাদণ্ড পাওয়া কোনো দলীয় প্রধানকে নিশ্চয়ই জনগণ পছন্দ করবে না। জনগণ আমাদের কাজকেও মূল্যায়ন করবে।’\nঢাকা বিশ্ববিদ্যালয়ের রাষ্ট্রবিজ্ঞানের শিক্ষক শান্তনু মজুমদার। তিনি আওয়ামী লীগের ধর্মনিরপেক্ষতা বিষয়ে পিএইচডি করেছেন লন্ডন বিশ্ববিদ্যালয় থেকে। তাঁর মতে, এখনই আওয়ামী লীগ কঠোর অবস্থানে যাবে না। তিনি প্রথম আলোকে বলেন, ‘আওয়ামী লীগের মতো একটি অভিজ্ঞ দল এখনই কঠোর হওয়ার মতো অবস্থান নেবে বলে আমার মনে হয় না। এর কারণ, দুই মেয়াদে ক্ষমতায় থাকলে জনপ্রিয়তার ঘাটতি এমনিতেই দেখা দেয়। নির্বাচন হতে আরও আট থেকে নয় মাস বাকি। এখন কঠোর হলে তা বিএনপির জন্য সুফল বয়ে আনবে।


অনলাইনে চবিতে ভর্তি আবেদন শুরু\n২০১৮ সেপ্টেম্বর ১৩ ১৪:৫৮:৩১\nবিজনেস আওয়ার ডেস্ক: চট্টগ্রাম বিশ্ববিদ্যালয়ে ২০১৮-১৯ শিক্ষাবর্ষে স্নাতক ১ম বর্ষে ভর্তির অনলাইন আবেদন শুরু হয়েছে। আজ বৃহস্পতিবার বেলা ১১টার দিকে ইঞ্জিনিয়ারিং অনুষদ ভবনে অবস্থিত ভার্চুয়াল শ্রেণিকক্ষে উপাচার্য অধ্যাপক ড. ইফতেখার উদ্দিন চৌধুরী অনলাইনে ভর্তির আবেদন কার্যক্রম উদ্বোধন করেন।\nভর্তিচ্ছু শিক্ষার্থীরা আজ থেকে ৬ অক্টোবর রাত ১১টা ৫৯ মিনিট পর্যন্ত অনলাইনে আবেদন করতে পারবে৷ তবে ৭ অক্টোবর রাত ১১টা ৫৯ মিনিট পর্যন্ত বিকাশ বা রকেট মোবাইল ব্যাংকিংয়ের মাধ্যমে নির্ধারিত ইউনিট ফি ৫৫০ টাকা (প্রসেসিং ফিসহ) জমা দিতে পারবে৷\n২০১৮-১৯ শিক্ষাবর্ষে ৪টি ইউনিট ও ২টি উপ-ইউনিটের মাধ্যমে ৯টি অনুষদের অধীনে ৪৮টি বিভাগ ও ৫টি ইনস্টিটিউটে ৪৯২৬টি আসনে অনলাইনে ভর্তি কার্যক্রম সম্পন্ন হবে। এর মধ্যে সাধারণ আসন ৪১৮৯টি ও কোটা ৭৩৭টি। ২০১৫-১৬ সালে মাধ্যমিক ও ২০১৮ সালে উচ্চ মাধ্যমিক পরীক্ষায় উত্তীর্ণ (মান উন্নয়নসহ) শিক্ষার্থীরা আবেদন করতে পারবে।\nউপাচার্য অধ্যাপক ড. ইফতেখার উদ্দিন চৌধুরী বলেন, দেশবাসীর কষ্ট লাঘব ও আর্থিক সাশ্রয়ের বিষয় মাথায় রেখে এ বছর ভর্তি আবেদন ফি বাড়ানো হয়নি। বরং প্রসেসিং ফি ৯০ টাকা থেকে কমিয়ে ৭৫ টাকা করা হয়েছে।\nমাধ্যমিক ও উচ্চ মাধ্যমিক পরীক্ষায় উত্তীর্ণ বিজ্ঞান ও কৃষি বিজ্ঞান বিভাগের শিক্ষার্থীরা এ ইউনিটে আবেদন করতে পারবে৷ আবেদনের নূন্যতম যোগ্যতা মাধ্যমিক ও উচ্চ মাধ্যমিকে চতুর্থ বিষয়সহ মোট জিপিএ ৭.০০ ও যেকোনো একটি পরীক্ষায় নূন্যতম জিপিএ ৩.০০ থাকতে হবে। এদিকে বিজ্ঞান অনুষদ, জীববিজ্ঞান অনুষদ, ইঞ্জিনিয়ারিং অনুষদ ও মেরিন সায়েন্স অ্যান্ড ফিশারিজ অনুষদভুক্ত বিভাগ ও ইন্সটিটিউটে মোট সাধারণ আসন ১২১৪টি।\nকলা ও মানববিদ্যা অনুষদভুক্ত বি ইউনিটে উচ্চ মাধ্যমিকে উত্তীর্ণ সকল গ্রুপের শিক্ষার্থীরা আবেদন করতে পারবে৷ আবেদনের নূন্যতম যোগ্যতা মাধ্যমিক ও উচ্চ মাধ্যমিকে চতুর্থ বিষয়সহ মোট জিপিএ ৬.৫০ ও যেকোনো একটি পরীক্ষায় নূন্যতম জিপিএ ৩.০০ থাকতে হবে। কলা অনুষদভুক্ত বি ইউনিটের অধীনে (নাট্যকলা, চারুকলা ও সংগীত বিভাগ ব্যতীত) মোট সাধারণ আসন ১২২১টি।\nউল্লেখ্য, বি ইউনিটের উপ-ইউনিট বি-১ ইউনিটে ভর্তি আবেদনের যোগ্যতাও অভিন্ন৷ সংগীত, চারুকলা ও নাট্যকলা বিভাগে ভর্তি পরীক্ষা দিতে আগ্রহী শিক্ষার্থীদের আলাদাভাবে বি-১ ইউনিটে আবেদন করতে হবে। এই ইউনিটে মোট সাধারণ আসন ১২৫টি।\nব্যবসায় প্রশাসন অনুষদভুক্ত সি ইউনিটে উচ্চ মাধ্যমিক পরীক্ষায় উত্তীর্ণ ব্যবসায় শিক্ষা গ্রুপের শিক্ষার্থীরা আবেদন করতে পারবে। আবেদনের নূন্যতম যোগ্যতা মাধ্যমিক ও উচ্চ মাধ্যমিকে চতুর্থ বিষয়সহ মোট জিপিএ ৭.৫০ ও যেকোন একটি পরীক্ষায় নূন্যতম জিপিএ ৩.৫০ থাকতে হবে। এই ইউনিটে মোট সাধারণ আসন ৪৪২টি৷\n'ডি' ইউনিট : (বিভাগ পরিবর্তন)\nউচ্চ মাধ্যমিক পরীক্ষায় সকল গ্রুপের শিক্ষার্থীরা ডি ইউনিটের মাধ্যমে সমাজ বিজ্ঞান অনুষদভুক্ত সকল বিভাগ, আইন অনুষদভুক্ত আইন বিভাগ, ব্যবসায় প্রশাসন অনুষদভুক্ত সকল বিভাগ (বিজ্ঞান ও মানবিক গ্রুপ), জীববিজ্ঞান অনুষদভুক্ত ভূগোল ও পরিবেশবিদ্যা এবং মনোবিজ্ঞান বিভাগে (মানবিক গ্রুপ) আবেদন করার সুযোগ পাবে। আবেদনের যোগ্যতা হিসেবে মাধ্যমিক ও উচ্চ মাধ্যমিকে চতুর্থ বিষয়সহ মোট জিপিএ ৬.৫০ ও যেকোনো একটি পরীক্ষায় নূন্যতম জিপিএ ৩.০০ থাকতে হবে। এ ইউনিটে মোট সাধারণ আসন ১১৫৭টি৷ এছাড়া শিক্ষা অনুষদভুক্ত ডি-১ উপ-ইউনিটে আগ্রহী শিক্ষার্থীদের আলাদাভাবে আবেদন করতে হবে। এ ইউনিটে সাধারণ আসন ৩০টি।\n২৭ অক্টোবর 'বি' ইউনিটের মাধ্যমে চবির ভর্তি পরীক্ষা শুরু হবে। ২৮ অক্টোবর অনুষ্ঠিত হবে 'ডি' ইউনিটের পরীক্ষা। ২৯ অক্টোবর 'এ' ইউনিট, ৩০ অক্টোবর 'সি' ইউনিট এবং ৩১ অক্টোবর ডি-১ ও বি-১ উপ ইউনিটের পরীক্ষা অনুষ্ঠিত হবে।\nএদিকে বরাবরের মতো এবারও পরীক্ষা কেন্দ্রে ক্যালকুলেটর, মোবাইল ফোন বা টেলিযোগাযোগে সক্ষম কোনো ইলেক্ট্রনিক ডিভাইস, যন্ত্র ও ঘড়ি সম্পূর্ণ নিষিদ্ধ থাকবে। ভর্তির বিস্তারিত তথ্য http://admission.cu.ac.bd ওয়েবসাইট থেকে জানা যাবে।\nএকাডেমিক রেজিস্ট্রার এস এম আকবর হোছাইনের সঞ্চালনায় অনুষ্ঠানে আরও উপস্থিত ছিলেন- উপ-উপাচার্য অধ্যাপক ড. শিরীণ আখতার, রেজিস্ট্রার (ভারপ্রাপ্ত) এ কে এম নূর আহমেদ, প্রক্টর আলী আজগর চৌধুরী ও বিভিন্ন অনুষদের ডিনবৃন্দ।


চাঁদপুর : চাঁদপুর-৩ (সদর-হাইমচর) আসনের সংসদ সদস্য, বাংলাদেশ আওয়ামী লীগ যুগ্ম সাধারণ সম্পাদক ও শিক্ষামন্ত্রী ডাঃ দীপু মনি’র পক্ষ থেকে চাঁদপুর শহরের পুরাণ বাজার ২নম্বর ওয়ার্ডে দুই শতাধিক দরিদ্র লোকের মাঝে খাদ্য সামগ্রী বিতরণ করা হয়েছে।\nশনিবার (০৮ মে) বিকাল ৪টায় আল-আমিন ডাল মিলস্ প্রাঙ্গনে খাদ্য সামগ্রী বিতরণ করেণ প্রধান অতিথি ওয়ার্ড কাউন্সিলর ও চাঁদপুর পৌর যুবলীগের আহবায়ক মালেক শেখ।\nসাবেক ছাত্রলীগ নেতা মো. সোহাগ গাজীর আয়োজনে বিতরণ অনুষ্ঠানে বিশেষ অতিথি হিসেবে উপস্থিত ছিলেন পৌর ছাত্রলীগের সভাপতি ও ৬নম্বর ওয়ার্ড কাউন্সিলর মো. সোহেল রানা, পৌর ছাত্রলীগের সাধারণ সম্পাদক জহিরুল ইসলাম রবিন পাটওয়ারী, ওয়ার্ড আওয়ামী লীগ সভাপতি মো. কামাল হাওলাদার, সাধারণ সম্পাদক উজ্জ্বল তালুকদার।\nঅনুষ্ঠান সঞ্চালনায় ছিলেন চাঁদপুর সরকারি কলেজ ছাত্রলীগের সাবেক যুগ্ম সাধারণ সম্পাদক অপু পাটওয়ারী ও সাবেক সহ-সভাপতি হোসেন আলী মিন্টু।


আলোচনা সভায় ত্রাণ প্রতিমন্ত্রী\nদুর্যোগ ঝুঁকি প্রশমনে ও জলবায়ু পরিবর্তনের সঙ্গে খাপ খাওয়ানোর কর্মসূচি পরিকল্পনা ও বাস্তবায়নে স্থানীয়দের অভিজ্ঞতা বিবেচনায় আনা অত্যন্ত জরুরি। আগামী ১৩ অক্টোবর এবারের দিবসের প্রতিপাদ্য ঠিক করা হয়েছে, দুর্যোগ ঝুঁকি হ্রাসে সুশাসন, নিশ্চিত করবে টেকসই উন্নয়ন। এই প্রেক্ষিতে, প্রায় সাড়ে তিনশ দেশি-বিদেশি সংস্থাসমূহের ভাস্যুয়াল অংশগ্রহণ ও বিশেষজ্ঞদের প্রত্যক্ষ গোলটেবিল আলোচনায় এই মতামত ব্যক্ত করা হয়।\nগতকাল শনিবার আন্তর্জাতিক দুর্যোগ প্রশমন দিবসকে সামনে রেখে আয়োজন করা হয় গোল টেবিল আলোচনার।\nদুর্যোগ ব্যবস্থাপনা ও ত্রাণ মন্ত্রণালয় এবং উন্নয়ন সহযোগী সংস্থা ফ্রেন্ডশিপের যৌথ উদ্যোগে এই বৈঠকের আয়োজন করা হয়।\nদুর্যোগ ব্যবস্থাপনা ও ত্রাণ প্রতিমন্ত্রী ডা. এনামুর রহমান বলেন, সারা বিশ্বের কাছে দুর্যোগ মোকাবিলায় রোল মডেল হিসেবে স্বীকৃতি পেয়েছে বাংলাদেশ।\nদুর্যোগ ব্যবস্থাপনা কর্মসূচিগুলো সফলভাবে বাস্তবায়ন করা হয়েছে, যা অন্যান্য দেশের জন্য অনুকরণীয় দৃষ্টান্ত। দুর্যোগ মোকাবিলায় এনজিওদের ভূমিকার প্রশংসা করেন এবং বাস্তবমুখী পরিকল্পনা নিয়ে এগিয়ে আসার আহবান জানান।\nরাজধানীতে একটি দৈনিকের আয়োজিত গোলটেবিল আলোচনা অনুষ্ঠানে বক্তব্য রাখেন, দুর্যোগ ব্যবস্থাপনা ও ত্রাণ প্রতিমন্ত্রী ডা. এনামুর রহমান, দুর্যোগ ব্যবস্থাপনা ও ত্রাণ মন্ত্রণালয় সম্পর্কিত সংসদীয় স্থায়ী কমিটির সভাপতি ক্যাপ্টেন (অব:) এবি তাজুল ইসলাম, মন্ত্রণালয়ের সচিব মো. মোহসীন, দুর্যোগ ব্যবস্থাপনা বিভাগের মহাপরিচালক মো. আতিকুল হক, ফ্রেন্ডশিপের প্রতিষ্ঠাতা ও নির্বাহী পরিচালক রুনা খান, ড. মাহবুবা নাসরিন, আহমদুল হক, ফ্রেন্ডশিপের সিনিয়র ডিরেক্টর কাজী এমদাদুল হক প্রমুখ।\nবাংলাদেশের উত্তর ও দক্ষিণের ২০টি জেলা অতি দুর্যোগ প্রবণ। দুর্যোগ ঝুঁকি হ্রাসে সরকারি ও বেসরকারি প্রতিষ্ঠানগুলোরর সমন্বয় সম্পর্কিত সপ্তম পঞ্চবার্ষিকী পরিকল্পনার আলোকে দেশের তৃণমূল সংস্থাগুলোকে তাদের কর্মএলাকার প্রাকৃতিক দুর্যোগ পরিস্থিতি, অগ্রগতি ও করণীয় সম্পর্কে বক্তারা তাদের মতামত তুলে ধরেন। ফ্রেমওয়ার্কের অ্যাকশন অনুসারে স্থানীয় ব্যবহারিক জ্ঞান এবং এর চর্চা নিশ্চিত করা এবং বিভিন্ন বিভাগীয় উন্নয়ন কার্যক্রম ও বাস্তবায়ন নীতি, কর্মকৌশল, পরিকল্পনা বাস্তবায়ন করতে হবে।\nবক্তারা জানান, গ্রামের মানুষ দুর্যোগের সঙ্গে খাপ খাওয়ানোর কৌশল রপ্ত করেছে। তাই পৃথিবীর অন্যতম ঘনবসতির দেশ হয়েও দুর্যোগের ক্ষয়-ক্ষতি আগের তুলনায় অনেক কমিয়ে আনা সম্ভব হয়েছে। এভাবে ক্ষতি কমানোর মাধ্যমে দেশের অর্থনীতিতে ইতিবাচক ভূমিকা রাখা সম্ভব হয়েছে। বাংলাদেশ বিশ্বব্যাপী দুর্যোগ ব্যবস্থাপনায় একটি রোল মডেল। প্রতিবছর বাংলাদেশ এক বা একের অধিক দুর্যোগ মোকাবিলা করে থাকে যেমন- বন্যা, ঘূর্ণিঝড়, নদীভাঙন, জলাবদ্ধতা, ভারীবর্ষণ, শৈত্যপ্রবাহ ইত্যাদি। জনসাধারণ, স্থানীয় সরকার এবং সুশীল সমাজ এ সকল দুর্যোগের প্রাথমিক শিকার এবং জরুরি সাড়াদান ও দুর্যোগ কর্মসূচির সমন্বয়কারী। স্থানীয় প্রতিষ্ঠানগুলো সরকারি প্রতিনিধি এবং জনসাধারণের মধ্যে একটি সেতুরূপে কাজ করে। এসব প্রতিষ্ঠানের সদস্যরা স্ব স্ব এলাকার তথ্য ও আদিজ্ঞান সমৃদ্ধ হয়ে থাকে যা দুর্যোগ ব্যবস্থাপনায় ঠিক ও কার্যকর পদক্ষেপ নিতে গুরুত্বপূর্ণ ভূমিকা পালন করে। এই স্থানীয় জনসাধারণের কথা ও মতামত শোনা প্রয়োজন। জাতিসংঘের সদস্য দেশ হিসেবে প্রতিবছর আন্তর্জাতিক দুর্যোগ প্রশমন দিবসকে গুরুত্বের সঙ্গে পালন করে আসছে বাংলাদেশ।


সাতক্ষীরা নিউজ » রাজধানীতে ১ টাকায় ইফতার -সেহেরি দিচ্ছে হিন্দু সংগঠন!\nরাজধানীতে ১ টাকায় ইফতার -সেহেরি দিচ্ছে হিন্দু সংগঠন!\nসাতক্ষীরা নিউজ ডেস্ক :: সকাল থেকে ইফতারের বিভিন্ন আইটেম তৈরিতে ব্যস্ত সময় পার করছেন একঝাঁক তরুণ। কেউ জিলাপি তৈরি করছেন, কেউ পিয়াজু ভাজছেন তো কেউ আবার নুডুলস রান্নায় ব্যস্ত। এই ব্যস্ততা চলবে বিকেল পর্যন্ত। রমজানে সুবিধাবঞ্চিত মানুষের হাতে মাত্র ১ টাকায় খাবারের প্যাকেট তুলে দিতে বিদ্যানন্দ ফাউন্ডেশনের এই উদ্যোগ।\nপবিত্র রমজান মাসে এভাবে প্রতিদিন দেশের আটটি স্পটে ৩০০০ জনের ইফতার ও সেহরীর ব্যবস্থা করেছে বিদ্যানন্দ ফাউন্ডেশন। মূলত ব্যক্তিগত অনুদানেই ও কিছু তরুণের স্বেচ্ছাশ্রমে হচ্ছে এই বিশাল আয়োজন।\nপথশিশুদের জন্য এই খাবারের প্রকল্প চালু করা বিদ্যানন্দ ফাউন্ডেশন মূলত সুবিধাবঞ্চিত শিশুদের শিক্ষা কার্যক্রম পরিচালনা করে থাকে। সদস্যদের চাঁদা, বিভিন্ন ব্যক্তি ও সংস্থার অনুদানে ‘এক টাকায় আহার’ নামের প্রকল্পটি চালু করেছে সনাতন হিন্দুদের সংগঠন বিদ্যানন্দ ফাউন্ডেশন।\nমূলত বিদ্যানন্দ ফাউন্ডেশনের প্রতিষ্ঠাতা কিশোর কুমারের উদ্যোগে চালু করা হয় এই ‘এক টাকায় আহার’ প্রকল্পটি। ঘরোয়া পরিবেশে স্বাস্থ্যসম্মতভাবে প্রস্তুত করা হয় এই খাবার। একঝাঁক স্বেচ্ছাসেবক এসব খাবার বিতরণ করেন রাজধানীর বিমানবন্দর, গাবতলী, মিরপুরের মাজার রোডে, কড়াইল বস্তি এলাকায় সুবিধা বঞ্চিত শিশুদের মাঝে।\nস্বেচ্ছাসেবকরা জানান, সুবিধাবঞ্চিত শিশুদের জন্য রমজানের প্রথমদিনে ৩০০০ প্যাকেট খাবার তৈরি করেছে বিদ্যানন্দ ফাউন্ডেশন। ইফতারের প্রতিটি প্যাকেটে আছে ছোলা, জিলাপি,পিঁয়াজু, নুডুলস, ফল, মুড়ি। শিশুদের পুষ্টিমানের কথা চিন্তা করে যোগ করা হয়েছে ডিম।\nখাবারের প্যাকেটের মূল্য এক টাকা নেয়ার ব্যাপারে বিদ্যানন্দ ফাউন্ডেশনের বক্তব্য, পথশিশুরা যাতে এটাকে দান মনে না করে সেজন্য এই এক টাকা নেয়া হচ্ছে তাদের কাছ থেকে। পূর্ব-পশ্চিম\nব্যবসা বাণিজ্য Comments Off on রাজধানীতে ১ টাকায় ইফতার -সেহেরি দিচ্ছে হিন্দু সংগঠন!\n« ৩৮ বছরে ছুটিই নেননি শিক্ষক বাহাজ (পূর্ববর্তী সংবাদ)\n(পরবর্তী সংবাদ) রোজা অবস্থায় ভুলে কোনো কিছু খেয়ে ফেললে যা করবেন »\nঅনলাইন ডেস্ক :: অর্থমন্ত্রী আবুল মাল আবদুল মুহিত বলেছেন, আগামী বাজেটে দেশে উৎপাদিত পণ্য থেকেবিস্তারিত পড়ুন …\nআধুনিকতার ছোয়ায় সাতক্ষীরায় মৃৎশিল্প বিলুপ্তির পথে\nসেলিম হায়দার :: বাংলাদেশের হাজার বছরের ইতিহাস, সংস্কৃতি ও ঐতিহ্যের এক অনবদ্য রূপ লাভ করেছেবিস্তারিত পড়ুন …\nতৈরি পোশাক শিল্পের নতুন মজুরি বোর্ড গঠিত\nদু’সপ্তাহের ব্যবধানে ফের বাড়ল স্বর্ণের দাম\nবিজয় দিবস কুচকাওয়াজ স্পন্সরের ক্রেস্ট গ্রহণ ইসলামী ব্যাংকের\nশিল্প শ্রমিকদের বেতন-ভাতা বাড়ানোর প্রস্তাব মন্ত্রিসভায়